
APIE TAI, KAIP ŠASTA 
PATRAUKĖ Į KELIONĘ 


Šis pasakojimas apie tai, kas nutiko Narnijoje ir kara- 
lystėse į pietus nuo jos tuo metu, kai ją valdė Piteris su 
broliu ir dviem seserimis. 

"Tomis dienomis toli pietuose, Kalormeno šalyje, prie 
gas žvejys, vardu Aršišas, o su juo - berniukas, kuris vadi- 
no žvejį tėvu. Berniuko vardas buvo Šasta. Kas rytą Aršišas 
išplaukdavo valtimi žvejoti, o grižęs kraudavo žuvį į 
vežimą ir, pasikinkęs asilėną, keliaudavo į artimiausią 
kaimą jos parduoti. Jei prekyba sekdavosi, Aršišas 
grįždavo gerai nusiteikęs ir nebardavo Šastos, tačiau jei 
parduoti žuvies nepavykdavo, žvejys piktai kabinėdavosi 
prie berniuko, o kartais jį net apkuldavo. Aršišas visada 
rasdavo prie ko prikibti, nes berniukas namuose turėjo 
nudirbti daugybę darbų: išplauti ir užadyti tinklus, išvirti 
vakarienę, išvalyti trobą. 

Šastai visai nerūpėjo žemės, plytinčios į pietus nuo jų 
trobelės. Keletą kartų jis su žveju lankėsi kaime, bet nematė 
ten nieko įdomaus. Žmonės kaime buvo visiškai tokie pat, 
kaip ir jo tėvas: ilgabarzdžiai vyrai, turbanais apsivynioję 
galvas, ilgais, purvinais apsiaustais ir medinėmis riesta- 

viršūnėmis klumpėmis. Jie lėtai porino vienas kitam daly- 
kus, kurie Šastai atrodė nuobodūs. Jam pašėlusiai rūpėjo, 
kas plyti šiaurėje, nes ten niekas nekeliaudavo, o ir jam tai 
buvo uždrausta. Sėdėdamas vienas prie namelio durų ir 
taisydamas tinklus, Šasta smalsiai žvalgydavosi į šiaurę, 
tačiau ten matėsi tik žolėta kalvos papėdė, dangus ir jame 
nardantys paukščiai. 

Kartais, kai Aršišas būdavo namuose, Šasta klausda- 
vo: „Tėve, kas yra už tos kalvos?" Jei žvejys būdavo 
surūgęs, skeldavo berniukui antausį ir liepdavo paisyti sa- 
vo darbo. Tačiau jei Aršišo nuotaika būdavo gera, jis at- 
sakydavo: „Sūnau, neklausinėk kvailysčių, nes, kaip 
pasakė vienas poetas, stropus darbas sukrauna žmogui 
turtus, o kvaili klausimai veda jį į skurdą". 

Šasta manė, kad už kalvos tikriausiai slypi koks nors 
nepaprastas stebuklas, kurį tėvas stengiasi nuo jo nuslėpti. 
"Tačiau iš tikrųjų Žvejys šitaip kalbėjo todėl, jog pats 
nežinojo, kas plyti šiaurėje. Tiesą sakant, jam tai visai 
nerūpėjo - Aršišas buvo praktiškas žmogus. 

Vieną dieną iš pietų atkeliavo atvykėlis, visai nepanašus 
į iki tol Šastos sutiktus žmones. Jis atjojo ant puikaus 
obuolmušio žirgo vilnijančiais karčiais ir uodega - jo bal- 
nas ir pasaitai spindėjo sidabru. Iš šilkinio raitelio turba- 
no kyšojo šalmo smaigalys, o krūtinę dengė šarviniai 
marškiniai. Ant jo šono kabojo riestas rytietiškas kardas, 
ant nugaros - apvalus žalvariu išpuoštas skydas, o dešinė 
ranka gniaužė lanką. Raitelio veidas buvo tamsaus gymio, 
bet tai Šastos nenustebino, nes visų Kalormeno šalies 
gyventojų veidai buvo tamsoki. Labiausiai berniukui krito 
į akį vyriškio barzda - purpurinė, garbiniuota, ištepta kvap- 
niais aliejais ir blizgėte blizganti. Ant nepažįstamojo ran- 

kos spindėjo aukso žiedas. Vos jį pamatęs, Aršišas tuoj pat 
suprato, kad tai tarchanas, arba kilmingas didikas. Žvejys 
parkrito ant kelių ir, davęs ženklą Šastai pasielgti taip pat, 
nusilenkė raiteliui taip žemai, jog barzda palietė žemę. 

Atvykėlis pareikalavo suteikti jam nakvynę, ir Žvejys, 
žinoma, neišdrįso atsisakyti. Vakarienei buvo sunešta vi- 
sa, kas namuose buvo geriausia, 0 Šasta, kaip visada, kai 
žvejį lankydavo svečiai, gavo duonos kriaukšlę ir buvo 
išvarytas iš trobos. Tuomet berniukas miegodavo drauge 
su asilėnu tvarto šiauduose. Tačiau tą vakarą miegoti 
buvo dar gerokai anksti, ir Šasta, nežinodamas, jog klau- 
sytis už durų negražu, priglaudė ausį prie plyšio trobos 
sienoje ir ėmė klausytis. Štai ką jis išgirdo. 

- Taigi, šeimininke, - prabilo tarchanas, - aš noriu nu- 
pirkti iš tavęs tą berniuką. 

- O mano valdove! - atsiliepė žvejys ir iš jo balso Šasta 
suprato, kaip godžiai sublizgo Aršišo akys. - Kaip aš, 
vargšas, galiu parduoti į vergiją savo tikrą kūdikį, savo 
kūną ir kraują? Argi nepasakė geriausias iš poetų: „Tėvo 
meilė stipresnė už alkį, o palikuonis brangesnis už 
brangakmenį"'? 

- Gal ir taip, - šaltai atsiliepė svečias, - bet kitas poetas 
yra pasakęs: „Kas bando apgauti stipresnį už save - prašosi 
botago". Neteršk savo burnos melagystėmis, seni! Aiškiai 
matyti, kad šis berniukas visai tau ne sūnus: tavo veidas 
tamsus, kaip ir mano, o berniukas - šviesiaplaukis ir bal- 
taveidis, kaip tie prakeikti dailieji barbarai, gyvenantys 
tolimoje šiaurėje. 

- Teisingai sakoma, - vėl atsiliepė žvejys, - kad 
išmintinga akis aštrestė už aštriausią kardą! Taigi žinok, 
o mano kilmingasis svety, jog dėl savo nenusakomo skur- 

do aš niekada nebuvau vedęs ir neturėjau vaikų. Tačiau 
tais pačiais metais, kai didysis Tisrokas (šlovė jam per 
amžius!) tapo garbingu ir palaimintu mūsų valdovu, vieną 
naktį, mėnulio pilnačiai šviečiant, dievai neleido man 
užmigti. Aš atsikėliau iš savo guolio ir išėjau iš trobos 
kvėptelėti tyro oro ir pasižvalgyti į mėnulį bei mėnesienoje 
mirguliuojančią jūrą. Staiga išgirdau teliūskavimą, tarsi 
kas pliuškentų irklais. Garsas stiprėjo, ir po akimirkos 
pasigirdo silpnas šūksnis. Netrukus banga išmetė į krantą 
nedidelę valtį, kurioje gulėjo bado išsekintas žmogus. Tik- 
riausiai buvo miręs vos prieš keletą minučių, nes jo kūnas 
dar skleidė šilumą. Šalia gulėjo tuščia gertuvė ir kūdikis - 
dar gyvas. „Tikriausiai, - tuomet pagalvojau, - šie nelai- 
mingieji gelbėjosi sudužus kokiam dideliam laivui, ir vy- 
resnysis mirė iš bado ir nuovargio gelbėdamas kūdikį." 
Prisiminęs, jog dievai apdovanoja tuos, kurie daro gerus 
darbus ir sugraudintas to liūdno vaizdo - apskritai esu 
labai jautrios širdies... 

- Netuščiažodžiauk, girdamas save, - nutraukė žvejį 
tarchanas. - Pakanka to, kad pasiemei kūdikį ir jis tau 
uždirbo dešimt kartų daugiau, nei kainavo jo menkas val- 
gis. Tuoj pat sakyk, kiek prašai už berniuką, nes jau pa- 
vargau nuo tavo plepalų. 

- Kaip pats išmintingai pasakėte, - atsiliepė Aršišas, - 
berniuko darbas man buvo nepaprastai reikalingas. Jį 
pardavęs, būtinai turėčiau pirkti ar pasamdyti kitą. 

- Duosiu už jį penkiolika sidabrinių, - tarė tarchanas. 

- Penkiolika! - suinkštė Aršišas.- Penkiolika sidabrinių 
už senatvės džiaugsmą ir paguodą! Nesityčiok iš mano žilo 
plauko, garbingasis tarchane. Mano kaina - septyniasdešimt 
sidabrinių! 

Po šių žodžių Šasta pakilo ir nutipeno šalin. Jis išgirdo 
visa, ką norėjo išgirsti. Likusią pašnekesio dalį galėjo leng- 
vai nuspėti, nes kaime buvo ne kartą girdėjęs derantis 
dėl kainų ir puikiai žinojo, kaip tai daroma. Berniukas 
neabejojo, kad po ilgų derybų Aršišas jį parduos už daug 
aukštesnę kainą nei penkiolika sidabrinių, bet už mažesnę 
nei septyniasdešimt. 

Nepamanykite, kad Sasta jautė tai, ką jūs ar aš pajus- 
tumėm sužinoję, jog tėvai rengiasi parduoti mus į vergiją. 
Šastos gyvenimas žvejo namuose ir taip nedaug kuo skyrėsi 
nuo vergijos, o prakilnusis tarchanas, atjojęs tokiu puikiu 
žirgu, galėjo pasirodyti esąs geresnis už Aršišą. Be to, 
berniuką labai sujaudino pasakojimas apie tai, kaip jis 
atsidūrė Žvejo namuose. Tiesą sakant, ši Žinia atnešė jam 
palengvėjimą. Juk Šasta žinojo, jog sūnus paprastai myli sa- 
vo tėvą, O jis, kad ir kaip stengėsi, niekaip negalėjo pamilti 
žvejo ir dėl to dažnai krimtosi. O dabar, kai paaiškėjo, jog 
Aršišas jam visai svetimas, berniukui tarsi akmuo nusirito 
nuo krūtinės. „Kas žino, kas aš toks, - svarstė Šasta, -o gal aš 
kokio tarchano ar net paties valdovo Tisroko (tegyvuoja jis 
per amžius!) sūnus? O gal net paties Dievo!" 

Štai tokios mintys sukosi berniuko galvoje, stovint 
pievelėje priešais trobą. Tuo tarpu sutemos sutirštėjo, dan- 
guje suspindo kelios žvaigždės, tačiau vakarų horizonte 
dar raudonavo saulėlydžio atspindžiai. Visai netoliese, 
pririštas ilgu pavadžiu, ramiai rupšnojo žolę atvykėlio 
žirgas. Šasta prisiartino prie jo ir paglostė ristūno kaklą - 
šis nė nežvilgtelėjo į berniuką. 

„Įdomu, koks to tarchano būdas", - vėl pagalvojo Šasta 
ir jau balsu pridūrė: „Kaip puiku, jei jis geras! Kai kurie 
vergai turtuolių namuose gyvena puikiai: dėvi puošnius 

drabužius ir kiekvieną dieną valgo mėsiškus patiekalus. 
Gal jis pasiims mane į kokį žygį, o aš išgelbėsiu jam gyvybę, 
ir tada tarchanas išlaisvins mane iš vergijos ir įsūnys. Do- 
vanos pilį, karietą ir karžygio šarvus... O jeigu jis blogas, 
žiaurus? Tada sukaustys mane grandinėmis ir išvarys dirbti 
į laukus... Kaip sužinoti? Jo žirgas tikrai žino - ech, kad 
jis man pasakytų!" 

Žirgas kilstelėjo galvą. Šasta paglostė jo švelnią 
aksominę nosį ir tarė: 

- Kaip norėčiau, kad mokėtum kalbėti, bičiuli. 

- Moku, - tyliai, tačiau aiškiai atsakė žirgas. 

Šasta pamanė, jog jam pasivaideno. Apstulbęs 
įsistebeilijo į didžiules Žirgo akis ir sušuko: 

- Taip nebūna, gyvuliai nekalba! 

- Tyliau. Nešauk taip garsiai, - atsiliepė žirgas, - Ten, 
kur aš gimiau, beveik visi kalba. 

- Kur? 

- Narnijoj, - atsiliepė žirgas. - Laimingoj šaly, kur kal- 
nai ir slėniai ošia šilojais, tarpukalnės skęsta čiobreliuose, 
kur srūva gausybė upių, o tankios girios, pilnos samanotų 
olų, aidėte aidi nuo nykštukų kirvių dunksėjimo. O, pui- 
kioji Narnija! Viena valandėlė ten brangesnė už tūkstantį 
metų čia, Kalormene, - liūdnai atsiduso Žirgas. 

- Tai kaip tu čia atsidūrei? - paklausė Šasta. 

- Pagrobė, - atsiliepė Žirgas, - arba pavogė, arba paėmė 
į nelaisvę - vadink tai kaip patinka. Buvau dar mažas 
kumeliūkštis, ir mama drausdavo man šuoliuoti toliau į 
pietus. Aš nepaklausiau ir štai teko brangiai sumokėti. 
Oi, brangiai - prisiekiu Didžiuoju Liūtu! Jau daug metų 
čia vergauju ir esu priverstas apsimetinėti, jog esu kvai- 
las, nebylus padaras. 

- Kodėl gi nepasakai jiems, kad moki kalbėti? 

- Todėl, kad nesu kvailys. Jeigu jie sužinotų, tuoj 
pat imtų rodyti mane mugėse minioms žioplių ir 
saugotų nenuleisdami akių. Tada tikrai nebeliktų jo- 
kios vilties pasprukti. 

- O kodėl... - buvo vėl bepradedąs Šasta, tačiau žirgas 
jį nutraukė: 

- Klausyk, gana klausimų. Norėjai sužinoti apie mano 
šeimininko Anradino būdą. Taigi tarchanas - blogas žmo- 
gus. Man jis nėra labai žiaurus, nes kovos žirgai brangiai 
kainuoja ir jis privalo juos tausoti. Tačiau žmogui geriau 
jau mirti, nei pakliūti jo vergijon. 

- Tada aš paspruksiu, - tarė Šasta staiga labai išblyškęs. 

- Taip, spruk - sprukime drauge, - tarė žirgas. 

- Tai ir tu nori pabėgti? - paklausė Šasta. 

- Taip, jei bėgsime drauge, - atsakė žirgas, - gal ir išsi- 
gelbėsime. Matai, išvydę mane be raitelio, žmonės manys: 
„Pasiklydęs žirgas“, ir tuoj pat sučiups. O jei keliausiu su 
raiteliu, gal niekas ir neprikibs. Todėl man reikia tavo pa- 
galbos. Be to, tu pats toli nenuskuosi savo degtukinėm 
kojūkštėm. Na ir kojos tų žmonių. Tikiuosi, moki joti? 

- Taip, žinoma, - atsiliepė Šasta, - teko joti ant asilo. 

- Joti ant ko-0? - pašaipiai perklausė žirgas ir taip 
paniekinamai žvingtelėjo, jog klausimas nuskambėjo 
panašiau į „ko-0a-ha-ha-ha.“ Mat, kai kalbantys gyvuliai 
supyksta, jų šneka truputį pasikeičia. 

- Vadinasi, jodinėti nemoki, - tęsė žirgas. - Negerai. 
Turėsiu pats tave mokyti. O griūti ar gali? 

- Kiekvienas gali pargriūti, - suglumęs atsiliepė Šasta. 

- Aš klausiu, ar galėtum griūti ir čia pat vėl keltis, tada 
vėl griūti ir vėl keltis, neverkdamas ir nebijodamas? 

- Aš... Aš pasistengsiu, - sulemeno Šasta. 

- Vargšeli tu, vargšeli, - jau daug švelniau prabilo žirgas. 

- Žinau, kad esi našlaitis ir niekas nesirūpino tavo 
auklėjimu. Nieko, padarysiu tave puikiu raiteliu. O da- 
bar turime laukti, kol Žvejys ir tarchanas baigs derybas ir 
suguls miegoti. Reikia parengti pabėgimo planą. Mano 
šeimininkas keliauja į šiaurę, į didįjį Tašbaano miestą, į 
valdovo Tisroko rūmus... 

- O kodėl nepridėjai „tegyvuoja jis per amžius?'?! - 
apstulbęs paklausė Šasta. 

- O kodėl turėčiau tai pridėti? - nustebo žirgas. - Esu 
laisvas Narnijos gyventojas. Kodėl turėčiau kalbėti kaip 
kvailys ar vergas? Visai nenoriu, kad tarchanas gyvuotų 
per amžius. Be to, Žinau, jog vis tiek negyvuos, linkėsiu 
to ar nelinkėsiu. Matau, kad ir pats esi kilęs iš laisvosios 
šiaurės. Kam mudviem kalbėti ta kvaila kalba? Geriau 
pasirūpinkim kelionės planu. Taigi mano ponas keliauja 
į Šiaurę, į Tašbaano miestą. 

- Vadinasi, mudu turime keliauti į pietus? 

- Ne, nemanau, - atsiliepė žirgas. - Matai, mano 
šeimininkas tiki, kad esu toks pat nesumanus nebylys kaip 
ir kiti jo Žirgai. Mano, jei pabėgčiau, vis tiek kur buvęs 
kur nebuvęs grįžčiau į jo rūmus, į savo aptvarą prie ėdžių. 
Jo rūmai - pietuose, reikia dviejų dienų ten nukakti. Tar- 
chanas tikėsis mane surasti būtent ten. Jam niekados 
nešautų į galvą mintis, kad vienas galiu patraukti šiaurėn. 
Greičiausiai jis pamanys, kad koks nors arkliavagis jį 
pasekė ir, progai pasitaikius, nušvilpė jo Žirgą. 

- Puiku! Vadinasi, keliaujam į šiaurę! - sušuko Šasta. - 
Aš visada troškau ten nukakti. 

- Taip ir maniau, - atsiliepė žirgas. - Esu įsitikinęs, kad 
esi kilęs iš šiaurės - Narnijos ar Arkenlandijos. Bet 
nešūkauk taip. Tie du Žmogėnai troboje turėtų greitai 
užmigti. 

- Aš geriau įsliūkinsiu į trobą pasižiūrėti, - pasiūlė ber- 
niukas. 

- Puiki mintis, - pritarė žirgas, - tik būk atsargus. 

Tuo metu jau gerokai sutemo. Aplinkui tvyrojo tyla, 
tik tolumoje girdėjosi jūros ošimas. Šasta to nė nepastebėjo - 
jis visą gyvenimą praleido prie jūros. Žvejo troboje buvo 
tamsu. Šasta prislinko artyn ir įsiklausė - jokio garselio. 
Tada prigludo prie vienintelio trobelės lango ir po kelių 
akimirkų išgirdo gerai pažįstamą senojo žvejo knarkimą. 
„Keista, - pagalvojo berniukas, - jei mums pavyks pabėgti, 
aš niekada jo nebegirdėsiu." Sulaikęs kvapą ir truputį 
nuliūdęs, tiksliau, labiau nudžiugęs nei nuliūdęs, Šasta 
nučiuženo drėgna žole asilėno tvartelio link. Ten apgrai- 
bomis surado vietą, kur buvo paslėptas tvarto raktas, at- 
rakino duris ir susirado nakčiai padėtą žirgo balną bei 
kamanas. Tada pasilenkė prie asilėno ir, pakštelėjęs jam 
į nosį, sušnibždėjo: „Dovanok, kad negalim pasiimti tavęs 
drauge, bičiuli." 

- Na, pagaliau grįžai! - tarė žirgas, Šastai prisiartinus, - 
O aš jau spėliojau, kas galėjo tau nutikti. 

- Buvau nuėjęs į tvartelį paimti tavo balno ir kamanų, - 
atsiliepė Šasta. - Gal galėtum pamokyti, kaip juos uždėti? 

Kurį laiką Šasta rūpestingai triūsė - darbavosi labai 
atsargiai, kad nepasigirstų nė menkiausias skambtelė- 
jimas. Žirgas jį mokė: „tvirčiau, tvirčiau veržk pavaržą!“, 
„pataisyk balnakilpes, užsek štai aną sagtį..." ir panašiai. 

Pagaliau viskas buvo parengta, ir Žirgas tarė: 

- Štai čia vadelės - pritvirtinsim jas laisvai, kad niekas 
nieko neįtartų, tačiau tau jų neprireiks. Pritvirtink jas prie 
balno taip, kad galėčiau sukinėti galvą kaip tik noriu. Ir 
atmink - vadelių liesti negalima. 

- Tai kam jos reikalingos? - paklausė Šasta. 

- Šiaip jau jos naudojamos žirgui valdyti, - paaiškino 
žirgas, - tačiau kadangi kelionei vadovausiu aš, tavo ran- 
kos bus laisvos. Ir dar štai kas: nenoriu, kad laikytumeisi 
man už karčių... 

- Kaipgi šitaip, - sunerimo Šasta. - Jei negalima paliesti 
vadelių ir neleidi laikytis už tavo karčių, kaipgi aš išsilaikysiu 
balne? 

- Reikia laikytis kojomis, - atsakė žirgas, - štai kokia 
gero jojimo paslaptis. Kuo tvirčiausiai suspausk mano 
nugarą keliais, atsisėsk tiesiai kaip styga, o alkūnes pri- 
glausk sau prie kūno. Beje, kur padėjai pentinus? 

- Savaime suprantama, pritvirtinau juos prie batų 
užkulnių, - atsakė Šasta. - Šitai aš moku. 

- Gali juos nuimti ir įdėti į kelionmaišį. Gal mums pa- 
vyks parduoti juos Tašbaane. Na, esi pasirengęs? Ką gi, 
bandyk ant manęs užsėsti. 

- Oi, koks tu didelis! - sušnibždėjo Šasta po pirmo ne- 
pavykusio bandymo. 

- Esu žirgas - tik tiek. O pasižiūrėjus, kaip bandai ant 
manęs užsikabaroti, galima pamanyti, jog esu šieno kupe- 
ta. Štai, dabar jau geriau. Išsitiesk ir nepamiršk, ką turi 
daryti su keliais. Keista , kad manimi, vedusiu raitelių 
pulkus į ataką, nugalėjusiu Žirgų lenktynėse, jos toks 
bulvių maišas kaip tu. Ką gi, pirmyn! - gana linksmai 
prunkštelėjo Žirgas. 

Jis pradėjo naktinę kelionę nepaprastai protingai ir 
apdairiai. Pirmiausia nušuoliavo į pietus nuo žvejo 
kai patrypinėjo jo pakrantėje, jog atrodytų, kad pėdsakai 
veda į pietus. Tada įbrido į upeliūkštį, gerokai paėjėjo prieš 
STOVĘ, Ir, pasirinkęs uolėtą krantą, kur negalėjo likti pėdų, 
išbrido jau šiaurinėje upelio pusėje. Paskui Žingine 
patraukė šiaurėn ir keliavo tol, kol Šastai gerai pažįstamas 
vaizdas - žvejo trobeliūkštė, tvartelis, vienišas medis kie- 
me ir upelis - nugrimzdo pilkšvoje vidurvasario naktyje. 
Jie įkopė į kalvą, ir, kai pasiekė jos viršūnę, Šasta pažino, 
jog tai ta pati kalva, kuri žymėjo jam pažįstamo pasaulio 
horizontą. Berniukas gerai neįžiūrėjo, kas plyti prieš jo 
akis, tik matė po kojomis žolę ir juto, kad įžengė į kažkokią 
tuščią, didžiulę, begalinę erdvę. 

- Čia tai bent! - džiugiai prunkštelėjo žirgas. - Puiki 
vietelė pasimankštinti, ar ne? Lekiam šuoliais! 

- Oi, nereikia! - šūktelėjo Šasta. - Ne dabar. Aš dar 
negaliu. Prašau, Žirge... Kuo tu vardu? 

- I-hi-hihi-a-haha-ha, - atsiliepė Žirgas. 

- Ne, tokio vardo man nepavyks ištarti, - tarė Šasta. - 
Ar galiu vadinti tave tiesiog Ihi'? 

- Ką gi, vadink, jei kitaip nemoki, - sutiko žirgas. - O 
kuo tu vardu? 

- Mane vadina Šasta. 

- "Taip... Tokį vardelį tikrai sunku ištarti... - numykė 
žirgas. - O dėl šuoliavimo nesibaimink. Tai daug lengviau 
nei risčia: tau nereiks nuolat keltis ir leistis. Suspausk 
tvirčiau mano nugarą keliais ir žiūrėk į priekį tiesiai man 
tarp ausų. Jokiu būdu nežvelk žemyn. Jei pajusi, kad tuoj 
griūsi, dar tvirčiau suspausk kelius ir dar labiau išsitiesk. 
Pasirengęs? Ką gi, pirmyn į Narniją! 

II 


PAŠĖLES NUOTYKIS 


Buvo jau beveik pusiaudienis, kai Šasta pabudo: kažkas 
šiltas ir minkštas švelniai lietė jo veidą. Jis atsimerkė ir 
tiesiai prieš akis išvydo pailgą Žirgo snukį. Tada prisiminė 
nepaprastus praėjusios nakties nuotykius ir pabandė 
atsisėsti - kūną nusmelkė aštrus skausmas. 

- Oi, Ihi! - sudejavo Šasta, - kaip man skauda. Visur. 
Aš beveik negaliu pajudėti. 

- Labas rytas, jaunasis bičiuli, - tarė Ihi. - Taip ir ma- 
niau, kad jausiesi truputį sustabarėjęs. Tai ne nuo kritimų: 
kritai ne daugiau dešimt kartų ir visą laiką į tokius 
minkštus, elastingus samanojus - tikras malonumas! 

Tik vieną kartą galėjai užsigauti - kai šlumštelėjai į 
krūmyną. Ne, tau skauda ne nuo susitrenkimų, bet nuo 
paties jojimo. Iš pradžių visiems taip būna. Nori pusryčių? 
Aš jau užkandau. 

- O-o-oi, kokie pusryčiai? - aimanavo Šasta. - Juk sakiau, 
negaliu pajudėti! 

Tačiau Žirgas nesiliovė baksnojęs jį nosimi ir kanopa, 
kol pagaliau privertė atsikelti. Šasta apsidairė. Jiems už 
nugarų tamsavo nedidelis miškelis, o prieš akis plytėjo 
samanota nuokalnė, klote nuklota baltomis gėlytėmis. Toli 

apačioje, po kojomis, mėlynavo jūra - jos bangų ošimas 
vos pasiekė keliautojų ausis. Šasta niekada nebuvo žvelgęs 
įjūrą iš taip aukštai ir nė neįsivaizdavo, kad ji tokia didžiulė 
ir margaspalvė. Kiek tik akys aprėpė, vinguriavo kranto 
juosta - bangų purslai tiško į uolų iškyšulius ir gramzdino 
juos baltose putose. Danguje nardė kirai, o žemė alpėjo 
nuo vidudienio saulės kaitros. Tačiau Šastą labiausiai nu- 
stebino oras. Kurį laiką nesusigaudė, kuo jis ypatingas, 
tačiau staiga suprato: jame nesijautė žuvies kvapo. Juk žvejo 
namuose viskas - ir tinklai, ir pati trobelė buvo persisunkę 
žuvies kvapo: jis lydėjo berniuką nuo pat vaikystės. O da- 
bar, traukiant į plaučius tą naują, malonią gaivą, visas 
praėjęs gyvenimas Šastai atrodė tarytum sapnas. Jis 
užmiršo kūno sumušimus bei skaudančius raumenis ir tarė: 

- Ihi, rodos, tu užsiminei apie pusryčius? 

- Užsiminiau, - patvirtino žirgas. - Manau, rasi ką nors 
kelionmaišiuose - jie kabo ant ano medžio. Pats juos ten 
pakabinai vakar vakare, tiksliau sakant, šiandien ryte. 

Kelionmaišiai iš tiesų buvo netušti: Šasta rado dar ga- 
na šviežią mėsos pyragą, žiupsnį džiovintų datulių, gabalą 
sūrio, nedidelį buteliuką vyno ir krūvelę monetų - iš viso 
keturiasdešimt. Berniukui niekada nebuvo tekę matyti 
tiek turto. 

Jis atsargiai, vis dar raukydamasis iš skausmo, atsisėdo, 
atsirėmė į medį ir godžiai kibo į pyragą. Ihi taip pat 
grybžtelėjo keletą saujų žolės, kad Šastai būtų smagiau 
pusryčiauti. 

- Manai, galime pasiimti šiuos pinigus? Argi tai ne 
vagystė? - paklausė Šasta. 

- Mm-mm, aš apie tai nė nepagalvojau, - atsiliepė Žirgas 
pilna burna žolės. - Žinoma, laisvas kalbantis žirgas 

neturėtų vagiliauti. Tačiau manau, kad mūsų padėtyje tai 
nėra labai didelė blogybė. Esame pabėgę belaisviai priešo 
šalyje, pinigai - mūsų grobis. Be pinigų negalėsi išgyventi. 
Juk tu, kaip ir kiti žmonės, nevalgai natūralaus maisto, 
kaip štai žolė ar avižos? 

- Ne, nevalgau. 

- Ar bent bandei? 

- Bandžiau. Negalėjau nė kąsnio nuryt. Jei būtum toks 
kaip aš, ir tu negalėtum. 

- Keisti jūs, žmonės, padarai, - murmtelėjo žirgas. 

Kai Šasta baigė valgyti ištaigingus pusryčius, Ihi tarė: 

- Dabar noriu gerai pasivolioti žolėje - juk vėl reikės 
visą dieną dėvėti balną! - Ir, šlumštelėjęs į žolę, apsivertė 
ant nugaros. 

- Oi, kaip puiku! Oi, kaip smagu, oi, kaip malonu! - 
šūkavo žirgas, trindamasis visa nugara į samanų kilimą ir 
maskatuodamas ore kanopomis. - Griūk ir tu pasivolioti, 
Šasta - bemat pažvalėsi! 

Tačiau berniukas nusikvatojo ir tarė: 

- Oi, Ihi, kad žinotum, koks tu juokingas, kai šitaip 
raitaisi! 

- Visai nejuokingas, - atšovė žirgas, tačiau staiga apsi- 
vertė ant šono, pakėlė galvą ir sunerimęs įsistebeilijo į Šastą. 

- Ką, tikrai atrodau juokingai? - paklausė šiek tiek pri- 
dususiu balsu. 

- Taip, - linktelėjo Šasta. - Na ir kas? Argi tai blogai? 

- Ojeigu paaiškės, kad kalbantys žirgai šitaip nesielgia? 
Gal aš išmokau šitaip kvailioti vergijoje, mėgdžiodamas 
nebylius Kalormeno šalies žirgus? Kokia gėda, jei sugrįžęs 
į Narniją pamatysiu, jog įsigijau visokių bjaurių, gėdingų 
įpročių... Ką manai, Šasta? Tik negailėk manęs, bičiuli, 

rėžk tiesiai: ar manai, kad laisvi kalbantys Žirgai šitaip 
voliojasi žolėje? 

- Aš nežinau... Tačiau tavimi dėtas, nesukčiau dėl to 
galvos. Svarbiausia pasiekti Narniją. Ar Žinai kelią? 

- Žinau kelią į Tašbaano miestą. Už jo plyti dykuma - 
nesijaudink, ją kaip nors įveiksim. Už dykumos driekiasi 
kalnai - šiauriniai kalnai, įsivaizduoji? Tik pagalvok, už 
jų - Narnija! Ten mūsų jau niekas nesulaikys. Kad tik 
sugebėtume saugiai prasmukti pro Tašbaaną - apskritai 
mudviem reikėtų vengti miestų. 

- Argi niekaip negalima išvengti Tašbaano? - paklausė 
Šasta. 

- Reikėtų daryti didelį kelio lankstą ir traukti į šalies 
gilumą: ten daug gyventojų, platūs keliai - lengva pasiklysti. 
Ne, saugiausia prasmukti jūros pakrante. Čia lankosi tik avys, 
triušiai, kirai ir gal vienas kitas piemuo. Na ką, į kelionę? 

Šasta pabalnojo žirgą ir vargais negalais užsikorė jam 
ant nugaros - berniukui labai skaudėjo kojas. Žirgas 
užjautė savo bičiulį ir visą dieną, iki pat sutemstant, kelia- 
vo žingine. Sutirštėjus sutemoms, keleiviai takeliu nusilei- 
do nuo kalvos ir slėnyje pamatė kaimą. Šasta nušoko nuo 
Žirgo ir pėsčias nužingsniavo ten nusipirkti duonos, svogūnų 
ir ridikėlių. Žirgas aplenkė kaimą - jis nušuoliavo sutemų 
apgaubtais laukais pasitikti berniuko kitoje kaimo pusėje. 
Jie pakartojo tą pati kitą vakarą, o paskui - vėl ir vėl. 

Šios dienos Šastai atrodė puikios - viena už kitą geres- 
nė. Raumenys sutvirtėjo, ir berniukas jau neblogai laikėsi 
balne. Žirgas vis dar jį erzino, kartodamas, kad Šasta 
kėpso balne kaip miltų maišas ir kad jam, Ihi, būtų gėda 
pasirodyti su tokiu raiteliu padoriame kelyje. Tačiau šiaip 
Jaujis buvo kantrus mokytojas: juk kas gali geriau išmokyti 

jojimo meno jei ne pats žirgas? Šasta išmoko joti ristele, 
lėkti šuoliais ir net išsilaikyti balne, kai Ihi staiga šokte- 
lėdavo į viršų, įsibėgėjęs sustingdavo vietoje ar netikėtai 
mesdavosi į šalį - tokie manevrai, aiškino Ihi, dažniausiai 
naudojami mūšio lauke. Žinoma, Šasta prašė žirgą papa- 
sakoti apie mūšius, kuriuose jiems su tarchanu teko daly- 
vauti, ir šis pasakojo, kaip priversti trauktis jie plaukė per 
sraunias upes, kaip raitelių pulke šuoliavo pasitikti priešų, 
kaip Žiauriuose mūšiuose grynakraujai kovos žirgai kovėsi 
ne blogiau už jų raitelius. Jie spardėsi, kandžiojosi ir, rei- 
kalui esant, mokėjo pasisukti taip, kad raitelis galėtų kuo 
taikliau užklupti priešą ietimi ar kovos kirvuku. Tačiau Ihi 
visa tai pasakodavo nenoriai ir dažnai į Šastos prašymus 
atkirsdavo: 

- Užteks apie tuos mūšius, jaunasis bičiuli. Tai impe- 
ratoriaus Tisroko mūšiai, o aš buvau juose tik vergas, 
nebylus arkliapalaikis ir tiek. Narnijoje būtų kas kita. Ten 
kaučiausi savo valia, tarp savųjų - tada gal ir vertėtų ką 
papasakoti. Į šiaurę, į Narniją! Ihi-ha-ha-ha-a-a! 

Šasta jau žinojo, jog po tokių šnekų žirgas visada leisis 
šuoliais. 

Taip jiedu keliavo daug, savaičių - Šasta jau net nebe- 
įstengė prisiminti visų įlankų, iškyšulių, upių, kaimų, ku- 
riuos teko matyti kelyje. Ir štai vieną kartą jie nusprendė 
leistis į kelionę vakare - mat danguje ryškiai švietė mėnulis, 
o abu bičiuliai dieną spėjo gerai išsimiegoti. Nusileidę nuo 
kalvų, jie keliavo plačia lyguma, kurios kairėje tamsavo 
miškas. Dešinėje, už smėlio kopų juostos, plytėjo jūra. 
Žirgas judėjo nuolat keisdamas žingsnį: tai žingine, tai 
ristele. Jau buvo prabėgusi beveik valanda, kai Ihi staiga 
sustojo lyg, įbestas. 

- Kas atsitiko? - paklausė Šasta. 

- Š-ša! - nutildė jį žirgas, ištermpdamas kaklą ir suglaus- 
damas ausis. - Ar tu ką nors girdi? Įsiklausyk! 

- Atrodo, girdžiu kitą žirgą. Kažkur netoli miško, - 
minutę įsiklausęs atsiliepė Šasta. 

- Taip, tikrai Žirgas, - pratarė Ihi. - Tai man labai nepa- 
tinka. 

- Tikriausiai koks nors valstietis grįžta namo užtrukęs... - 
nusižiovavo Šasta. 

- Nekalbėk niekų! - nutraukė jį Ihi. - Valstiečiai taip 
nejodinėja. Ir neturi tokių žirgų. Nejaugi negirdi? Tai gry- 
nakraujis žirgas, kurį valdo puikus raitelis. Jau Žinau, kas 
ten joja, Šasta. Ten, pamiškėje - tarchanas. Joja ne kovos 
žirgu - per lengvas žingsnis. Kertu lažybų, jog tai puikios 
veislės kumelaitė. 

- Dabar jie sustojo... 

- Iš tiesų, - pritarė Ihi. - O kodėl jie sustojo tą pačią 
akimirką, kaip ir mudu? Šasta, bičiuli, kažkas mudu seka. 

- Ką dabar daryti? - vos girdimai sušnibždėjo Šasta. - 
Manai, tas raitelis mus mato ir girdi? 

- Ne, per daug tamsu. "Turime būti labai atsargūs, - 
atsiliepė žirgas. - Žiūrėk, debesis atslenka. Reikia palauk- 
ti, kol jis uždengs mėnulį, o tada kuo tyliausiai spausti į 
dešinę, jūros link. Jei bus labai riesta, pasislėpsime smėlio 
kopose. 

Jie palaukė, kol debesis užtemdė mėnulį, ir tada, iš 
pradžių žingine, o paskui - lengva ristele, patraukė jūros 
link. Tačiau debesis pasirodė esąs didesnis ir tamsesnis 
negu atrodė - jis viską paskandino tirštoje tamsoje. „Tos 
kopos jau turėtų būti visai čia pat," - pagalvojo Šasta, ir 
staiga jam iš baimės užgniaužė kvapą: priešakyje iš tamsos 

gelmių pasigirdo siaubingas, ausį veriantis riaumojimas 
ir urzgimas. 

- Kas tai? - dusdamas iš siaubo sušnabždėjo Šasta. 

- Liūtai! - sušvokštė Žirgas neatsigręždamas ir pasileido 
kiek įkabindamas šuoliais. Kurį laiką buvo girdėti tik Ihi 
kanopų dunksėjimas. Jis lėkė ir lėkė, kol pagaliau pasiekė 
platų, negilų upeliūkštį, perbrido jį ir sustojo kitame kran- 
te. Šasta pajuto, kaip virpa stipriai suplukęs žirgo kūnas. 

- Tikriausiai dabar jie mūsų nebesuseks - vanduo naiki- 
na pėdsakų kvapą, - sušnabždėjo Ihi, vis dar negalėdamas 
atgauti žado. - Galime šiek tiek paėjėti Žingine. 

Žingsniuodamas į priekį, Ihi prabilo: 

- Šasta, man gėda. Aš labai išsigandau. Visai kaip 
paprasčiausias nebylys šios šalies arklėkas. Iš tiesų esu 
nevertas vadintis kalbančiu žirgu. Nebijau kardų, iečių, 
strėlių, bet negaliu pakęsti tų padarų... O-o, geriau bėgsiu 
risčia. 

Tačiau vos minutę parisnojęs, Ihi vėl leidosi šuoliais. 
Nėra ko stebėtis - jiems kairėje, kažkur netoli miško, vėl 
pasigirdo grėslus riaumojimas. 

- Ten du liūtai! - sudejavo Ihi. 

Kelias akimirkas jie šuoliavo tyloje. Staiga Šasta 
šūktelėjo: 

- Žiūrėk! Tas žirgas irgi lekia! Beveik greta mūsų! 

- Ir-r ge-e-erai! - švokštė Ihi. - Ten tarchanas... Jis turi 
kardą... Apgins mus... 

- Ką tu!? - pašoko Šasta. - Aš negrįšiu! Mane pakars 
kaip arkliavagį. Geriau jau tegu liūtai mane suėda! 

Mat jis niekada nebuvo matęs liūtų, todėl nelabai jų 
bijojo. Tuo tarpu Ihi nepratarė nė žodžio, tik suprunkštė 
ir puolė dešinėn. Keista, tačiau antrasis žirgas tą akimirką 

šovė kairėn, ir atstumas tarp dviejų raitelių vėl ėmė didėti. 
Staiga vėl pasigirdo liūtų riaumojimas, išsyk abiejose 
pusėse: dešinėje ir kairėje. Žirgai puolė artyn vienas ki- 
to. Liūtai, atrodė, lipte lipo jiems ant kulnų - šiurpus riau- 
mojimas skambėjo visai čia pat. Pagaliau mėnulis išlindo 
iš už debesies ir viskas aplinkui nušvito lyg dieną. Šasta 
pamatė, jog jiedu su Ihi tarsi Žirgų lenktynėse šuoliuoja 
petys į petį su kitu raiteliu. Iš tiesų vėliau Ihi visada saky- 
davo, jog tai buvo pačios įspūdingiausios lenktynės iš visų 
kada nors vykusių Kalormeno šalyje. 

Šasta jau manė esąs pražuvęs, tik svarstė, ar liūtai 
nužudo grobį tuoj pat, ar dar pažaidžia su juo kaip katė 
su pele ir ar tai labai skausminga. Tuo pat metu, kaip 
dažnai būna siaubingais momentais, berniukas viską ap- 
linkui puikiai matė. Jis pastebėjo, jog antrasis raitelis 
neaukšto ūgio ir labai lieknas. Jam ant veido nesimatė 
barzdos. Raitelis puikiai laikėsi balne, o jo šarvai švysčiojo 
mėnulio šviesoje. 

Staiga priekyje kažkas suspindo. Šastai nė nespėjus 
pagalvoti, kas tai, pasigirdo triukšmingas vandens 
pliuškenimas, ir berniukas nurijo sūrų jūros vandens 
gurkšnį. 

Pasirodo, spindėjo gili jūros įlanka. Dabar abu žirgai 
plaukė, ir Šasta iki kelių grimzdo vandenyje. Jam už nu- 
garos vėl pasigirdo šiurpus riaumojimas. Šasta atsisuko 
ir pamatė prie vandens didžiulį, grėsmingai pasišiaušusį 
žvėrį, pasirengusį šuoliui. Jis buvo vienas. „Tikriausiai 
atsikratėme kito liūto," - toptelėjo Šastai. 

Tačiau atrodė, kad ir šis liūtas nusprendė nebesivyti 
bėglių - matyt, pamanė, jog jie per menkas grobis ir ne- 
verta dėl tokių menkystų murdytis vandeny. Tuo metu 

abu žirgai jau pasiekė įlankos vidurį, tolumoje aiškiai bal- 
tavo krantas. Tarchanas vis dar netarė nė žodžio. „Pra- 
bils, kai tik pasieksim krantą, - pagalvojo Šasta. - Ką jam 
pasakysiu? Reikia ką nors sugalvoti..." 

Staiga visai greta berniukas išgirdo du balsus. 

- Ach, kaip aš pavargau! - tarė vienas. 

- Ša, Hina, prikąsk liežuvį, - prabilo antras. 

„Dabar tikrai sapnuoju, - pagalvojo Šasta, - galėčiau 
kirsti lažybų, kad anas žirgas kalbėjo." 

Netrukus abu žirgai jau nebeplaukė, o žingsniavo 
įlankos dugnu. Dar po akimirkos išlipo į krantą: vanduo 
upeliais sruvo nuo jų karčių ir uodegų, o aštuonios kano- 
pos triukšmingai žarstė į šalis pakrantės akmenukus. Keis- 
ta, tačiau tarchanas nieko neklausinėjo. Jis nė nežvilgtelėjo 
į Šastą ir, atrodė, norėjo tuoj pat joti šalin. Tačiau Ihi aki- 
mirksniu užtvėrė tarchano kumelaitei kelią ir suprunkštė: 

- I-i-hi, stok! Viską girdėjau. Neverta apsimetinėti, 
gerbiamoji. Girdėjau, kad mokate kalbėti. Jūs irgi iš 
Narnijos! 

- O kas tau darbo? Ko kimbi?! - piktai sušuko keista- 
sis raitelis ir čiupo už kardo rankenos. Išgirdęs raitelio 
balsą, Šasta staiga atsitokėjo: 

- Ė-ė, juk čia tik mergaitė! 

- O kodėl tau rūpi, jog aš /ik mergaitė? - šūktelėjo 
nepažįstamoji. - O tu esi berniūkštis! Bjaurus, netašytas 
vaikėzas - tikriausiai vergas, pavogęs savo šeimininko 
žirgą. 

- Daug tu žinai! - įsižeidęs sumurmėjo Šasta. 

- Ne, jaunoji panele, jis - ne vagis, - įsiterpė Ihi. - Jei 
jau tektų vieną iš mūsų kaltinti vagyste, tai ne jis mane, o 
aš jį pavogiau. O kištis į jūsų reikalus, žinoma, neketinu... 

Tačiau argi nemanote, jog sutikus bičiulę iš savo krašto 
šioj atšiaurioj šaly turėčiau bent žodelį jai tarti? Argi tai 
nėra įprasta? 

- Manau, labai įprasta, - pritarė kumelaitė. 

- Bent tu patylėk! - nutraukė ją mergaitė. - Jau ir taip 
per tave pakliuvom į bėdą. 

- Nepakliuvot, - prabilo Šasta. - Galit dingti, kada tik 
norit - mes jūsų nesulaikysim. 

- Žinoma, nesulaikysit! - atkirto nepažįstamoji. 

- Keisti tie Žmonės, - tarė Ihi kumelaitei. - Ginčijasi ir 
ginčijasi... Visai kaip mulai. Bent mudu pabandykime 
susitarti. Spėju, gerbiamoji, kad jūsų likimas panašus į 
mano - pagrobė vaikystėje, daug metų vergavote šioj šaly, 
tiesa? 

- Ach, tikra tiesa, - liūdnai atsiduso kumelaitė. 

- Dabar tikriausiai pabėgote? 

- Hina, pasakyk jam, kad nekaišiotų nosies į kitų rei- 
kalus! - vėl šūktelėjo mergaitė. 

- Nesakysiu, Aravise, - atšovė kumelaitė, suglausda- 
ma ausis. - Aš tokia pat bėglė kaip ir tu. Esu įsitikinus, 
jog šis kilnus kovos Žirgas mūsų neišduos. Taip, iš tiesų, 
gerbiamasis, mes norime pasprukti iš šio krašto ir pasiekti 
Narniją. 

- Ir mes taip pat, - tarė Ihi. - Jūs tai, žinoma, iškart su- 
pratote. Nesunku įtarti, jog skarmaluotas berniukas, kuris 
vos išsilaikydamas balne joja kovos žirgu vidurnakty, yra 
bėglys. Na ir, be abejo, keistoka, kad jauna aukštakilmė 
panelė keliauja naktį viena, apsirengusi vyrišku apdaru, ir 
prašo pakeleivių nieko jos neklausinėti ir nekaišioti nosies 
į svetimus reikalus... Tegu trenkia mane perkūnas, jei tai 
nėra įtartina! 

- Gerai jau, gerai, - tarė Aravisė. - Tu atspėjai: mudu 
su Hina pasprukome iš namų. Keliaujame į Narniją. Na 
ir kas? Kodėl jums tai rūpi? 

- Kaipgi kodėl? Keliaukime visi kartu! - šūktelėjo 
žirgas. - Tikiuosi, gerbiamoji Hina, jūs neatsisakysite ma- 
no globos ir draugijos šioje kelionėje? 

- Kodėl tariesi su mano žirgu, o ne su manimi? - supy- 
ko jaunoji raitelė. 

- Atleiskite, panele, - atsiliepė Žirgas, truputėlį 
suglaudęs ausis, - tačiau taip kalbėti nedera. Aš ir Hina - 
laisvi Narnijos piliečiai, ir jei jūs norite ten gyventi, teks 
atsiminti, jog Hina nėra „jūsų“ Žirgas, greičiau jūs esate 
„Jos“ Mergaitė. 

Aravisė buvo bepraverianti burną kažką sakyti, tačiau 
taip nieko ir nepratarė. Buvo aišku, jog tokia mintis jai 
niekada nebuvo šovusi į galvą. 

- Šiaip ar taip, - pagaliau prabilo, - man visai neatrodo, 
jog reikėtų keliauti drauge. Taip bus lengviau mus susekti! 

- Nesutinku, - atsiliepė Žirgas, o kumelaitė karštai jam 
pritarė: 

- O-o, keliaukime drauge. Aš jausiuosi daug saugiau - 
juk nė kelio gerai nežinom... Esu įsitikinusi, jog šis pui- 
kus ristūnas Žino daugiau nei aš. 

- Palik jas ramybėj, Ihi! - tarė Šasta. - Tegu traukia 
savo keliais. Argi nematai, kad jos nenori? 

- Mes norim! - šūktelėjo Hina. 

- Klausykite, ponas karo žirge, - vėl prabilo Aravisė, - 
aš neprieštarauju keliauti su jumis, tačiau ką daryti su 
šiuo berniuku? Iš kur man žinoti, kad jis neišdavikas? 

- Tiesiai sakyk, jog esu tau per prastas bendrakeleivis! - 
rėžė Šasta. 

- Nesikarščiuok, Šasta, - įsiterpė žirgas. - Panelė pro- 
tingai paklausė. Aš už jį atsakau. Jis įrodė esąs geras ir 
ištikimas mano bičiulis. Be to, neabejoju, kad Šasta kilęs 
iš Narnijos arba Arkenlandijos. 

- Ką gi, jei taip, keliaukime drauge, - sutiko Aravisė, 
tačiau ištarė šiuos žodžius žirgui, o ne Šastai. 

- Puiku! - nudžiugo Ihi. - O dabar, kai jau aišku, jog 
atsikratėme tų alkanų pabaisų, ar nenorėtumėt, jaunieji 
bičiuliai, mūsų nubalnoti, drauge pailsėti ir papasakoti 
apie save? 

Vaikai nubalnojo žirgus. Šie ėmė rupšnoti žolę, o 
Aravisė ištraukė iš savo kelionės krepšio visokių skanių 
patiekalų. Šasta buvo surūgęs ir atsisakė valgio. Jis 
stengėsi elgtis labai oriai ir išdidžiai, tačiau kadangi Žvejo 
trobelė ne pati geriausia vieta mokytis gerų manierų, 
Šastai nelabai sekėsi. Pasijutęs kvailai, jis susigėdo ir dar 
labiau paniuro. O abu žirgai susibičiuliavo. Jie prisiminė 
savo mėgstamiausias vietas Narnijoje, ir paaiškėjo, jog jie - 
tolimi giminaičiai. Klausantis draugiško Žirgų šneku- 
čiavimosi, vaikams darėsi vis nejaukiau. Pagaliau Ihi 
kreipėsi į juos: 

- O dabar, jaunoji panele, papasakokite mums apie 
save. - Tik neskubėkit - dabar mes saugūs. 

Aravisė tuoj pat pradėjo pasakojimą - ji sėdėjo ramiai, 
dailiai sukryžiavusi kojas, o jos balsas dabar skambėjo 
daug oriau nei anksčiau. Mat Kalormeno šaly pasakoti 
moko nuo pat vaikystės, panašiai kaip pas mus rašyti, todėl 
visi žmonės ten - puikūs pasakotojai: kartais nė neatskir- 
si, ar istorija tikra, ar išgalvota. Skirtumas tik tas, jog pa- 
sakojimus žmonės mėgsta daug labiau nei mokyklinius 
rašinius. 

III 


PRIE TAŠBAANO VARTŲ 


- Mano vardas - Aravisė, - pradėjo mergaitė. - Aš - 
vienintelė galingojo tarchano Kidrašo duktė. Mano tėvas 
yra tarchano Rišti palikuonis, o pats Rišti gimė kito 
Kidrašo šeimoje, kurio tėvas buvo Isombrėjus-Tisrokas, 
Ardebo Tisroko sūnus, o Ardebas Tisrokas gimė iš pa- 
ties dievo Tašo. Mano tėvas valdo Kalavaro žemes ir yra 
vienas iš nedaugelio, kurie turi teisę stovėti su apavu prieš 
patį Tisroką (šlovė jam per amžius!). Mano motina (tegu 
dievai suteikia jai ramybę) mirė, ir tėvas susirado kitą 
žmoną. Vienas mano brolis žuvo mūšyje su sukilėliais to- 
limuosiuose vakaruose, o kitas dar visai mažas. Taip jau 
nutiko, jog pamotė užvirė neapykanta man - saulė tem- 
davo jai akyse, kai pamatydavo mano veidą tėvo rūmuose. 
Ji prikalbino tėvą mane ištekinti už tarchano Ahoštos. 
Tas Ahošta nėra kilmingas, tačiau pastaraisiais metais pa- 
taikavimu ir klastingais patarimais prisigretino prie Tis- 
roko (šlovė jam per amžius!), ir šis padarė jį tarchanu, 
daugelio miestų valdovu, ir tikriausiai po senojo vizirio 
mirties suteiks jam aukščiausiojo vizirio vardą. Jam jau 
mažiausiai šešiasdešimt, jis kuprotas, o veidas panašus į 
beždžionės. Tačiau mano tėvas, apakintas žmonos ir 

Ahoštos turtų bei galybės, šito nematė. Jis nusiuntė 
Ahoštai pasiuntinius su Žinia, jog siūlo mane jam į 
žmonas, O šis maloniai juos sutiko ir liepė mums pranešti, 
jog priima pasiūlymą ir norėtų iškelti vestuves šių metų 
vasarą. 

Kai aš išgirdau šią Žinią, saulė aptemo man akyse, kri- 
tau į lovą ir raudojau visą dieną. Kitą rytą atsikėliau, nusi- 
prausiau ir įsakiau pabalnoti mano kumelaitę Hiną. Tada 
suradau aštrų savo žuvusio brolio durklą, kurį jis visada 
imdavo į mūšį, ir vienui viena išjojau iš tėvo rūmų. Kai šie 
jau pasislėpė už kalvų, įjojau į žaliuojantį miško slėnį, nu- 
lipau nuo kumelaitės ir išsitraukiau durklą. Tuomet 
perrėžiau drabužį ten, kur durklas galėtų geriausiai pas- 
iekti širdį, ir ėmiau melsti dievus, kad po mirties atsidurčiau 
ten, kur ir mano brolis. Po to užsimerkiau, sukandau dan- 
tis ir jau buvau bekelianti durklą smūgiui, kai staiga mano 
kumelaitė prabilo žmonių kalba: „O mano šeimininke, 
nežudyk savęs! Jei liksi gyva, tau dar nusišypsos likimas, o 
kas laukia mirusiųjų - niekas nežino". 

- Aš negalėjau taip gražiai pasakyti, - samurmėjo Hina. 

- Ša-a, gerbiamoji, nesvarbu, - nutraukė ją Ihi, kuris 
ryte rijo pasakojimą. - Panelė pasakoja puikiausiu šios 
šalies stiliumi - nė vienas Tisroko rūmų pasakotojas 
negalėtų jai prilygti. Maldauju, Aravise, tęskite. 

- Kai išgirdau, jog mano kumelaitė prabilo žmonių kal- 
ba, - tęsė Aravisė, - tariau sau: mirties baimė atėmė man 
protą ir aš kliedžiu. Aš susigėdau, nes mano giminėje ne- 
dera bijoti mirties labiau nei uodo įkandimo. Vėl grie- 
biausi durklo, tačiau Hina prispaudė galvą man prie kūno 
toje pusėje, kur ruošiausi smogti, ir ėmė išmintingai 
priekaištauti man, kaip motina priekaištautų dukrai. 

Aš taip apstulbau, jog akimirksniu pamiršusi Ahoštą 
ir ketinimą nusižudyti, paklausiau Hinos: „O mano kume- 
laite, kur tu išmokai kalbėti žmonių kalba?“ Ir štai tada ji 
man papasakojo tai, ką mes visi jau žinome: jog Narnijoje 
visi gyvuliai moka kalbėti, ir kad ją iš ten pagrobė anksty- 
voje vaikystėje. Ji tol pasakojo apie Narnijos girias, upes, 
didžiulius laivus 1r pilis, kol aš tariau: „Prisiekiu dievų val- 
dovu Tašu ir Azarotu ir sutemų dievaite Zardena, jog visa 
širdimi trokštu nukeliauti į puikiąją Narniją!“ „O mano 
šeimininke, - atsakė kumelaitė, - Narnijoje būsi laiminga, 
nes niekas ten prievarta neverčia tekėti." 

Ir štai šis pašnekesys grąžino man viltį - labai džiau- 
giausi, jog likau gyva. Mudvi su Hina nusprendėme grįžti 
į pilį, o tada slapta drauge pasprukti. Kaip ir susitarėme, 
grįžusi namo, išsipuošiau gražiausiais drabužiais, šokau 
ir dainavau tėvo akivaizdoje visaip rodydama džiaugsmą 
artėjančia santuoka. Pagaliau kreipiausi į jį prašydama: 
„O mano tėve, mano akių šviesa, leisk man su tarnaite 
keliauti į girią ir ten tris dienas atnašauti slaptas aukas 
sutemų ir mergelių dievaitei Zardenai, kaip ir dera 
sužadėtinei, kuri greitai atsiduos kitų namų globai. „O, 
dukra, mano akių spindesy, - atsakė tarchanas, - tebūnie 
taip, kaip prašai." 

Tada aš palikau tėvą ir tuoj pat nubėgau pas seniausią 
vergą, tėvo raštininką, kuris sūpuodavo mane, kai buvau 
kūdikis, ir mylėjo labiau nei saulės šviesą. Atskleidžiau 
jam savo paslaptį ir maldavau parašyti laišką, reikalingą 
kelionei. Vergas pravirko, maldavo pasilikti, tačiau paga- 
liau susitvardė ir, taręs: „tebūnie taip, kaip nori", išpildė 
mano prašymą. Aš užlipdžiau laišką antspaudu ir paslė- 
piau savo drabužuose. 

- O kas buvo laiške parašyta? - paklausė Šasta. 

- Palauk, bičiuli, - sudraudė berniuką Ihi. - Nenutrauk 
pasakojimo. Ji papasakos apie laišką, kai ateis laikas. "Ięsk, 
Aravise. 

- Tada pasikviečiau tarnaitę, liepiau pasirengti kelio- 
nei ir pažadinti mane anksti rytą. Draugiškai ją kalbinau, 
vaišinau vynu, O į jį įmaišiau žolių, kurios užmigdo žmogų 
kiečiausiu miegu. Kai tik visi namiškiai sumigo, užsidėjau 
brolio šarvus (juos laikiau savo kambaryje atminimui), 
susirinkau visus savo pinigus, kai kuriuos papuošalus, 
įsidėjau maisto, pati pabalnojau kumelaitę ir dar prieš 
vidurnaktį leidausi į kelionę. Patraukiau ne į girią, kaip 
tikėjosi tėvas, 0 priešingai - į šiaurę, į Tašbaano miestą. 

Tris dienas ramiai keliavom, nes žinojau, kad tėvas 
neieškos manęs, manydamas, jog esu girioje. Ketvirtą 
dieną pasiekėme Azim-Baldo miestą, kuriame susikerta 
daug kelių - iš čia Tisroko laiškanešiai skrieja su žiniomis 
į tolimiausius šalies užkampius. Tik kilmingi tarchanai 
gali naudotis jų paslaugomis. Nuėjau į valdovo laiškanešių 
būstinę, pas patį jų viršininką, ir tariau: „Pone, mano dėdė 
tarchanas Ahošta nori nusiųsti šį laišką garbingajam 
Kidrašui, Kalavaro valdovui. Imk šiuos penkis sidabri- 
nius ir kuo greičiau įsakyk nusiųsti šį laišką." „Padarysiu, 
kaip prašai", - atsakė šis. 

Laiške buvo parašyta štai kas: „Iarchanas Ahošta svei- 
kina garbingąjį Kidrašą ir linki jam ramybės. Vardan ga- 
lingojo ir nenugalimojo Tašo, žinokit, garbingasis pone, 
kad dievai ir likimas lėmė, jog keliaudamas į tavo rūmus 
vesti tavo dukters Aravisės, girioje sutikau ją pačią - ten 
ji pagal seną paprotį atnašavo mergelių deivei Zardenai. 
Kai sužinojau, kas ji, pakerėtas jos grožio ir tauraus elgesio, 

taip užsiliepsnojau meile, jog atrodė, saulė aptems man 
akyse, jei kaip mat jos nevesiu. Tuoj pat paaukojau rei- 
kiamas aukas, susituokiau su Aravise ir grįžau su ja į savo 
pilį. Abu nuolankiai kviečiam kuo greičiau pas mus 
pasisvečiuoti, kad galėtume pasidžiaugti jūsų puikia 
iškalba ir maloniu veidu, be to, prašom nepamiršti mano 
žmonos kraičio, kuris po visų vestuvių išlaidų man labai 
reikalingas. Mudu beveik broliai, todėl esu įsitikinęs, jog 
nerūstausit dėl šių skubotų vedybų, kurioms ryžausi tik iš 
didžiulės meilės jūsų dukrai. Tesaugo jus dievai." 

Atidavusi šį laišką, kuo skubiausiai išvykau iš Azim- 
Baldo miesto. Nesibaiminau, kad mane pagaus, nes bu- 
vau įsitikinusi, jog mano tėvas, gavęs šį laišką, siųs pa- 
siuntinius pas Ahoštą arba pats ten jos, o kol jiedu viską 
išsiaiškins, aš būsiu jau už Tašbaano ribų. Šitaip viskas 
klostėsi iki šios nakties, kol mus užpuolė liūtai. 

- O kas nutiko mergaitei, kurią užmigdei žolėmis? - 
paklausė Šasta. 

- Žinoma, ji gavo rykščių už tai, jog neatsibudo laiku, - 
ramiai atsakė Aravisė, - tačiau ji tarnavo mano pamotei 
ir visada mane šnipinėjo. Labai džiaugiuosi, kad ji gavo į 
kailį. 

- Manau, blogai pasielgei, - tarė Šasta. 

- Aš elgiausi, kaip man atrodė reikalinga, o ne taip, 
kaip tau patiktų, - atšovė Aravisė. 

- Dar štai ko nesuprantu, - tęsė Šasta, - tu juk dar vai- 
kas. Netikiu, kad esi vyresnė už mane, tikriausiai net 
jaunesnė. Kaipgi tokio amžiaus galima tekėti? 

Aravisė nieko neatsakė, tačiau įsiterpė Ihi: 

- Šasta, nekalbėk ko neišmanai! Kilmingi tarchanai vi- 
sada ištekina dukteris, kai šios būna dar beveik vaikai. 

Šasta stipriai paraudo: jis pasijuto pažemintas. Kai Ihi, 
Aravisės paprašytas, porino apie jųdviejų kelionę, Šasta 
tyliai sau galvojo, jog Žirgas per daug plepa apie jo 
nevykusį jojimą ir kritimus. Žinoma, Ihi norėjo tuo visus 
prajuokinti, tačiau Aravisė nė nešyptelėjo. Kai pagaliau 
pasakojimas buvo baigtas, visi keleiviai sugulė miegoti. 

Kitą dieną jie leidosi į kelionę jau keturiese - du rai- 
teliai ir du žirgai. Šastai atrodė, jog daug maloniau bu- 
vo keliauti dviese su Ihi. Dabar berniukas jautėsi atstum- 
tas, nes Ihi nesiliovė plepėti su Aravise. Mat Žirgas daug 
metų tarnavo kilmingiems tarchanams ir, žinoma, turėjo 
su Aravise daug bendrų pažįstamų. „Jei buvai Zalin- 
treko mūšyje, tai tikriausiai prisimeni mano pusbrolį 
Alimašą", - kamantinėjo Aravisė, o žirgas pritariamai 
lingavo galva: „O kaipgi, žinoma! Jis rūpinosi kovos 
vežimais. Man neteko tampytis su vežimais ir painiotis 
tarp jų Žirgų - mat mes, kavalerijos Žirgai, visai kitokio 
plauko. Tačiau Alimašas - kilnus didikas. Pamenu, po 
mūšio jis vaišino mane cukrumi..." Vos po akimirkos Ihi 
vėl pradėdavo: „Tą vasarą, kai nukeliavau prie Mezrilio 
ežero...", o Aravisė neištvėrusi jį nutraukdavo: „O taip, 
Mezrilis! Ten gyveno mano draugė Lasaralina. Kaip ten 
gražu! Kokie puikūs sodai, o jau tas Tūkstančio Kvapų 
slėnis - 0-0-0!" 

Taigi Šasta jautėsi atstumtas, nors žirgas visai neketi- 
no palikti jo vieno. Taip visada būna: kai paiškėja, jog du 
bendrakeleiviai turi daug ką bendra, kiti pasijunta likę 
nuošaly. Kumelaitė Hina drovėjosi šauniojo karo žirgo ir 
retai kada tardavo žodelį kitą, o Aravisė taip pat nekalbi- 
no Šastos, nebent retkarčiais, kai reikėdavo pasitarti dėl 
kelionės. 

Netrukus keleiviai buvo priversti pasirūpinti kitais da- 
lykais - jie artėjo prie Tašbaano miesto. Padaugėjo kaimų, 
jie buvo didesni, kelyje pasirodydavo vis daugiau žmonių. 
Dabar bėgliai dažniausiai keliaudavo naktimis, o dieno- 
mis slėpdavosi, ir vis ginčijosi, kaip turėtų elgtis atsidūrę 
"Tašbaane. Anksčiau, neradę išeities, palikdavo sprendimą 
rytojui, tačiau dabar nebebuvo kur trauktis. Aravisė elgėsi 
su Šasta daug draugiškiau - taip paprastai būna, kai 
žmonėms tenka aptarinėti rimtus dalykus, o ne šiaip sau 
plepėti. 

Ihi tvirtino, jog svarbiausia susitarti dėl susitikimo vie- 
tos už miesto ribų - jeigu Tašbaane jiems tektų išsiskirti, 
visi susirinktų sutartoje vietoje. Žirgas nusprendė, kad 
geriausia būtų susitikti Senųjų Karalių kapinėse, pačiame 
dykumos pakraštyje. „Jos panašios į akmeninius bičių ko- 
rius, - kalbėjo Ihi, - jų tiesiog neįmanoma nepastebėti. O 
svarbiausia - šios šalies gyventojai bijo prisiartinti prie 
kapinių, nes tiki, kad ten gyvena vaiduokliai.“ Tada 
Aravisė sunerimusi paklausė, ar iš tiesų ten vaidenasi, o 
Ihi pareiškė, jog jis - laisvas Narnijos Žirgas 1r niekuomet 
netikėjo šiom pasakom. Tuomet ir Šasta pridūrė, kad jis 
taip pat čia svetimšalis, todėl neduotų nė surūdijusio ska- 
tiko už kvailus plepalus apie vaiduoklius. Tai buvo ne visai 
tiesa. Tačiau drąsi bičiulių kalba padarė įspūdį Aravisei ir 
ji, Žinoma, čia pat pridūrė, jog nepabūgtų ir šimto 
vaiduoklių. Taigi bičiuliai susitarė susitikti kapinėse kitoje 
Tašbaano pusėje. Visi draugiškai keliavo toliau, nuotaika 
buvo kuo puikiausia, kol staiga Hina nedrąsiai paklausė, 
kaip jie ketina pereiti Tašbaano miestą. 

- Nuspręsime rytoj, gerbiamoji - nuramino Ihi. - Lai- 
kas nusnausti. 

Bet ir kitą rytą jie negalėjo nieko gero sugalvoti. Pir- 
miausia Aravisė pasiūlė visai neiti į miestą - naktį per- 
plaukti žemėliau esančią upę ir taip jo išvengti. Tačiau 
Ihi tam pasipriešino. Pirma, sakė jis, upės Žiotys labai 
plačios ir kažin ar Hina su raiteliu ant nugaros įstengs ją 
perplaukti (reikia pasakyti, kad Ihi neprisipažino, jog jam 
pačiam tai būtų per sunku). Antra, upe plaukia daug laivų, 
ir, žinoma, du plaukiantys žirgai negalėtų likti nepastebėti. 
Šasta pasiūlė upę perplaukti ne žemėliau, bet aukštėliau 
Tašbaano, kur ji ne tokia plati. Ihi jam atšovė, kad ten 
upės pakrantėse - tarchanų sodai ir vasarnamiai, keliuo- 
se daugybė raitelių, pakrantėse - iškylautojų. Kuris nors 
iš jų tikrai pažintų Aravisę ar ir jį patį. 

- Mums reikia persirengti, - pasiūlė Šasta. 

Tada Hina tarė, kad, jos nuomone, saugiausia būtų 
įeiti ir išeiti pro Tašbaano vartus - ten visada daugybė 
žmonių ir, įsimaišius į minią, galima likti nepastebėtiems. 
Ji taip pat pritarė Šastos pasiūlymui persirengti. „Jūs, 
žmonės, turėtumėte apsirengti skarmalais, kad atro- 
dytumėt kaip valstiečiai ar vergai. Aravisės šarvus, mūsų 
balnus ir kitą mantą reikia surišti į ryšulius ir sukrauti 
mums ant nugarų - apsimesim, jog esam nešuliniai ar- 

- Mieloji Hina! - liūdnai šūktelėjo Aravisė. - Kad ir 
kaip mes apkrautumėm Ihi, kiekvienas, pažvelgęs į jį, 
pažins grynakraujį Žirgą. 

- Tikiuosi, - prunkštelėjo Ihi, nežymiai virptelėjęs au- 
simis. 

- Žinau, mano planas nėra /abai geras, - atsakė Hina, - 
bet, manau, kitaip neprasmuksim. Mudviejų su Ihi jau 
seniai niekas neprausė, nešukavo ir neatrodom taip jau 

įspūdingai - bent aš tai tikrai... O jeigu gerai išsivoliotumėm 
purve ir tursentume nuleidę galvas, vos vilkdami kano- 
pas, tarsi pavargę ir aptingę arklėkai, gal niekas mūsų 
nepastebėtų. Reikėtų ir uodegas patrumpinti - tik ne dai- 
liai nukirpti, o visaip išrantyti ir suvelti. 

- Gerbiamoji, - kreipėsi į kumelaitę Ihi, - ar pagalvo- 
jot, kaip bjauriai atrodysim nuvykę į Narniją? Bus gėda! 

- Taip, - nedrąsiai atsakė išmintingoji Hina, - tačiau 
svarbiausia ten nuvykti. 

Nors ir graužiami abejonių, keleiviai buvo priversti pri- 
imti kumelaitės sumanymą. Nelengva buvo jį įvykdyti - 
teko pavogti, ar, kaip apibūdino Ihi, „pasiskolinti“ keletą 
daiktų iš aplinkinių sodybų. Vienur Šasta nušvilpė kelis 
maišus, kitur - gerą gabalą virvės, o senus, nusmurgusius 
berniuko rūbelius Aravisei nupirko kaime. 

Jis grįžo išdidus dar nesutemus. Kiti bėgliai laukė 
pasislėpę kalvos papėdėje suvešėjusioje medžių ūksmėje, 
prie pat kelio į miestą. Visi jaudinosi, nes tai buvo paskutinė 
kalva - nuo jos viršūnės matėsi Iašbaanas. „Kad tik kaip 
nors prasprūstumėm pro tą miestą!" - sušnibždėjo Šasta 
kumelaitei. „Taip taip..." - karštai palingavo galva ši. 

Tą naktį jie miško takeliu užkopė į kalvos viršūnę. 
Išnirę iš miško tankmės ir pažvelgę nuo kalvos žemyn, 
keleiviai išvydo slėnyje tūkstančių tūkstančius žiburėlių. 
Šasta niekuomet nebuvo matęs didelio miesto, todėl šis 
reginys jį truputį išgąsdino. Bėgliai papusryčiavo, ir abu 
vaikai sugulė nusnūsti. 

Neilgai jiems teko ilsėtis, nes žirgai pažadino vaikus 
dar nė neprašvitus. Švietė žvaigždės, žolė buvo šlaputėlė 
ir šalta kaip ledas. Toli dešinėje, tiesiai virš jūros, dangų 
rausvino žara. Aravisė paėjėjo gilyn į mišką ir, surišusi 

savo senąjį apdarą į ryšulius, grįžo apsirengusi skarma- 
lais. Šarvai, ginklai, žirgų balnai ir daugybė kitų daiktų 
taip pat atsidūrė ryšuliuose. Abu žirgai tuo tarpu bjauriai 
išsivoliojo purve ir lapuose - liko tik patrumpinti jų uo- 
degas. Kadangi niekas neturėjo žirklių, teko pasinaudoti 
Aravisės durklu. Vaikai turėjo vėl atrišti vieną iš ryšulių 
ir ten surasti durklą. Uodegų kirpimas tokiu įrankiu tru- 
ko ilgai ir labai iškankino žirgus. 

- Pasakysiu tiesiai, - tarė vaikams Ihi, - jei nebūčiau 
kalbantis Žirgas, taip kaukštelčiau jums kanopa, jog lėkte 
nulėktumėt šalin! Susitarėm kirpti uodegas, ne rauti, o 
jūs ką darot? Raunat! 

Buvo vis dar tamsu, vaikų pirštai stingo nuo šalčio, bet 
pagaliau viskas buvo paruošta: ryšuliai kybojo žirgams ant 
nugarų, o virvės, kurios dabar atstojo kamanas ir pavadžius, 
atsidūrė vaikų rankose. Pagaliau bėgliai leidosi į kelionę. 

- Svarbiausia - nepasimesti, - perspėjo Ihi. - Jei nepa- 
vyks likti drauge, susitiksime Senųjų Karalių kapinėse. 
Kas atsidurs ten pirmas, turi laukti kitų. 

- O judu neužsimirškit, - tarė žirgams Šasta, - kad ir 
kas nutiktų, šiukštu neištarkite nė žodžio. 


Lady B TTI >> 

IV 


ŠASTA PATENKA PAS 
NARNIJOS PASIUNTINIUS 


Slėnis skendėjo tirštoje migloje. Iš pradžių Šasta matė 
tik šen bei ten išnirusius bokštus ir varpines. Netrukus 
prašvito, migla išsisklaidė, ir prieš berniuko akis atsivėrė 
nepaprastas vaizdas. Slėnyje driekėsi sala, apjuosta didžiu- 
lės upės, o saloje tviskėjo Tašbaanas - stebuklingo grožio 
miestas. Salos pakraščiuose, prie pat teliūskuojančio van- 
dens, stūksojo aukšta gynybinė siena su tokia daugybe 
bokštų bokštelių, jog Šasta greitai liovėsi juos skaičiavęs. 
Miestas kilo aukštyn kaip didžiulis skruzdėlynas - kiekvie- 
nas žemės lopinėlis buvo sėte nusėtas pastatų. Plokščia- 
stogiai namai augo vienas virš kito, jų balkonuose ir ant 
stogų žydėjo gėlės. Tarp namų vinguriavo gatvės, daugybė 
laiptų laiptelių vedė į aikštes, visur žaliavo apelsinmedžiai 
ir citrinmedžiai. Sodų paunksmėje glaudėsi šventyklos ir 
minaretai, o smailiabokščiai rūmai, arkų ir kolonų apsup- 
ti, atrodė, siekia dangų. Salos viršūnėje puikavosi šalies 
valdovo Tisroko pilis, o šalia jos, truputėlį aukštėliau - die- 
vo Tašo šventykla. Kai pagaliau iš jūros išnirusi raudona 
saulė plykstelėjo sidabriniame šventyklos kupole, Šastai iš 
susižavėjimo užgniaužė kvapą . 

- Eime eime, Šasta! - ragino jį Žirgas. 

Abiejuose upės krantuose vešėjo sodai - tankūs kaip 
miškas. Paėjėjus artėliau, maloniai pakvipo gėlėmis ir vai- 
siais, ir Šasta pamatė, kad po medžiais visur baltuoja namai. 
Po ketvirčio valandos bičiuliai jau traukė takeliu tarp baltų 
namų, 0 jiems virš galvų sviro medžių šakos. 

- O, kaip čia gražu... - šūkčiojo susižavėjęs Šasta. 

- Taip, tačiau kažin ką atiduočiau už tai, kad kuo 
greičiau iš čia paspruktume į šiaurę, į Narniją! 

Staiga ore pasigirdo tylus virpantis garsas. Jis vis stiprėjo, 
ir po akimirkos atrodė, kad jo prisipildė visas slėnis. Jis bu- 
vo toks stiprus ir iškilmingas, jog Šasta truputėlį išsigando. 

- Pučia ragus - duoda žinią, jog laikas atverti miesto 
vartus, - tarė Ihi. - Po minutės būsim prie jų. Aravise, 
susikūprink truputį ir sunkiau vilk kojas - pasistenk neat- 
rodyti kaip tarchano duktė. Įsivaizduok, kad visą gyvenimą 
tave mušė, spardė ir barė. 

- Jei man taip sakai, - atsiliepė Aravisė, - kodėl pats 
keli galvą ir rieti kaklą? Kodėl nepamiršti, kad esi gry- 
nakraujis Žirgas? 

- Š-ša! - nutraukė ją Ihi. - Atėjom. 

Keleiviai pasiekė upės pakrantę - toliau kelias vedė 
per tiltą, papuoštą daugybe arkų. Upės bangelės links- 
mai mirguliavo ryto saulėje. Toli dešinėje, beveik prie pat 
upės žiočių, keleiviai pamatė laivų stiebus. Priešais juos 
tiltu keliavo pulkelis žmonių - daugiausia valstiečių, ku- 
rie jojo ant suvargusių asilėnų ir mulų arba tempė ant 
galvų pintines. Keturi bičiuliai įsimaišė tarp jų. 

- Ar kas negerai? - Šasta pašnibždomis paklausė 
Aravisės, kuri atrodė išblyškusi. 

- Bepigu tau, - atsiliepė mergaitė, - kas tau tas Tašbaano 
miestas? O aš turėjau kitaip čia atkeliauti - ištaiginguose 

neštuvuose, lydima kareivių ir vergų. Tiesiai į Tisroko (šlovė 
jam per amžius!) rūmus, į puotą. Tau visai kas kita... 

„Kaip kvaila", - tarė sau Šasta. 

Perėję tiltą, bičiuliai atsidūrė tiesiai priešais didžiulę 
miesto sieną: variniai jos vartai buvo atviri. Abiejose vartų 
pusėse, pasirėmę į ietis, stovėjo po penkis kareivius. 

„Jeigu jie žinotų, kas mano tėvas, tuoj pat išsitiestų ir 
atiduotų man pagarbą“, - pagalvojo Aravisė. Kiti bėgliai 
tuo metu troško kuo greičiau prasmukti pro vartus ir bi- 
jojo, kad kareiviai gali jų ko nors paklausti. Laimė, taip 
neįvyko - tik vienas iš jų piktai sukikeno, ir, pagriebęs 
morką iš kažkurio valstiečio pintinės, metė ją į Šastą: 

- Ei, berniūkšti! Jei šeimininkas sužinos, kad jo žirgu 
tampai krovinius, gausi į kailį! 

Šasta labai išsigando, nes paaiškėjo, kad galima leng- 
vai atpažinti Ihi kaip grynakraujį žirgą. 

- Šeimininkas pats man liepė! - šūktelėjo berniukas 
kareiviui. 

Geriau jau jis būtų tylėjęs, nes vos spėjus ištarti 
paskutinį žodį, kareivis taip vožtelėjo Šastai į veidą, jog 
jis vos išsilaikė nepargriuvęs. 

- Štai tau, purvinas šuniūkšti! Kitą kartą mokėsi gražiau 
kalbėti su aukštesniu už save! 

Tačiau daugiau niekas bičiulių nesulaikė ir jie paga- 
liau įžengė į miestą. Šasta nepravirko - jis buvo pripratęs 
prie smūgių. 

Įžengus pro vartus, miestas Šastai jau neatrodė toks 
gražus kaip žvelgiant iš toli. Jie žingsniavo siaurute gatve- 
le, abiejose jos pusėse kėpsojo belangiai namukai. Gatvėje 
buvo didžiulė grūstis: į turgų traukė valstiečiai, stumdėsi 
vandens nešikai, saldumynų pardavėjai, kareiviai, elgetos, 
skarmaluoti vaikėzai, basakojai vergai, benamiai šunys ir 

vištos. Ore tvyrojo įvairiausių kvapų mišinys: prakaito, pur- 
vino kailio, česnako, svogūno ir kitokių prieskonių, šiukšlių, 
kurios krūvomis pūpsojo aplinkui. 

Šasta stengėsi elgtis taip, kad atrodytų, jog jis veda būrį, 
tačiau iš tiesų jam kelią rodė Ihi - kai reikėdavo sukti į šalį, 
jis švelniai bakstelėdavo berniuką nosimi. Netrukus kelei- 
viai pasuko į kairę ir ėmė kopti aukštyn. Dabar keliauti 
tapo truputį smagiau, nes gatvė paplatėjo, vienoje jos pusėje 
stovėjo namai, o kitoje žaliavo medžiai. Pro jų lapiją matėsi 
namų stogai kalvos papėdėje, 0 už jų, toli apačioje, upė. 
Bičiuliai kopė vingriomis, šakotomis gatvėmis vis aukštyn 
ir aukštyn Tašbaano centro link, ir kuo aukščiau jie kilo, 
tuo gražesnis atrodė miestas. Gatvėse ant spindinčių 
pjedestalų stovėjo dievų ir šalies didvyrių skulptūros - 
greičiau didingos nei gražios; aukštos palmės ir arkos vėsino 
įkaitusį miesto grindinį savo šešėliais. Arkų vartai vėrėsi į 
rūmų kiemus, kuriuose vešėjo sodai, tryško gaivūs fonta- 
nai, žaliu kilimu driekėsi dailiai nukirptos pievutės. „Ten 
turėtų būti labai gera", - toptelėjo Šastai. 

Keleiviai nė akimirkai negalėjo išnirti iš minios spūsties. 
Jie slinko į priekį labai lėtai, o kartais turėdavo visai sustoti. 
Mat vis pasigirsdavo šūksniai: „Kelią, kelią, kelią kilmin- 
gajam tarchanui!“, tada tarchano dukrai, paskui penkio- 
liktajam viziriui arba pasiuntiniui - ir taip be galo. Išgirdę 
šauksmą, žmonės puldavo spaustis prie sienų, O jiems virš 
galvų praplaukdavo neštuvai, kuriuos ant nuogų pečių nešė 
keturi ar net šeši stiprūs vergai - neštuvuose snūduriuodavo 
kokia kilminga ponia ar išsipustęs didikas. Mat Kalorme- 
ne galioja tik viena kelių eismo taisyklė: visada ir visur 
užleisti kelią kilmingesniam ir turtingesniam už save, o jei 
ne - klius botagu ar ietimi. 

Kai toks šūksnis pasigirdo vienoje iš gražiausių gatvių 
prie pat Tisroko rūmų, kilo didžiausia sumaištis. 

- Kelią, kelią, kelią! - plyšojo šauklys. - Kelią šviesiajam 
barbarų karaliui, valdovo Tisroko (šlovė jam per amžius) 
svečiui! Kelią Narnijos valdovams! 

Šasta norėjo pasitraukti į šalį ir stumtelėjo Ihi atatupstą, 
ko nė vienas žirgas, net ir kalbantis, labai nemėgsta. Čia 
kažkokia moteris smarkiai trinktelėjo aštriabriauniu 
krepšiu Šastai į nugarą ir sušuko: „Ko tu stumdais, paršeli!"' 
"Tada kažkas iš šalies stumtelėjo berniuką ir jam netyčia iš 
rankų išsprūdo Ihi pavadis. Tą akimirką minia už nugaros 
taip susigrūdo, jog berniukas negalėjo nė žingsnelio 
pajudėti pastato sienos link ir liko stypsoti pirmojoje eilėje. 

Didikų svita, kurią Šasta pamatė, labai skyrėsi nuo 
anksčiau matytų. Šauklys, kuris vis dar šūkavo: „Kelią, 
kelią!'', buvo vienintelis kalormenas visame būryje. Neštuvų 
nebuvo. Už šauklio pėsti keliavo penki žmonės. Skirtingai 
nuo vietinių gyventojų, jie buvo šviesiaveidžiai ir 
šviesiaplaukiai kaip pats Šasta. Atvykėlių drabužiai atrodė 
neįprastai: jie nedėvėjo plačių kelnių ir ilgų apsiaustų, kaip 
mėgo kalormeno gyventojai, o buvo apsigaubę lengvomis 
sodriaspalvėmis tunikomis, siekiančiomis kelius - žaliom 
kaip jaunas miškas, ryškiai geltonom, skaisčiai žydrom. Vie- 
toj turbanų atvykėlių galvas puošė plieno ir sidabro 
kepuraitės - kelios buvo papuoštos brangakmeniais, o vie- 
na - dailiais sparneliais. Atvykėlių kardai buvo ilgi, tiesūs, 
o ne lenkti, kaip vietinių karių. Skirtingai nuo niūrių ir 
išdidžių Kalormeno didikų, šie atvykėliai žingsniavo links- 
mai ir laisvai, šnekučiavosi, juokavo tarpusavyje, O vienas 
net švilpavo kažkokią melodiją. Buvo matyti, kad šie 
žmonės tuoj pat mielai susidraugautų su kiekvienu, kuris 


42 


to nori. Šasta pagalvojo, kad šie atvykėliai - patys malo- 
niausi iš visų žmonių, kuriuos jam teko kada sutikti. 

Ir štai tą akimirką įvyko neįtikėtinas dalykas. Vienas iš 
šviesiaveidžių vyrų staiga mostelėjo ranka įsispoksojusio į 
juos Šastos link ir sušuko: 

- Štai jis! Štai mūsų bėglys! 

Jis čia pat čiupo berniuką už peties ir, garsiai plek- 
štelėjęs antausį, pridūrė: 

- Gėda, jūsų didenybe! Kokia gėda! Karalienė Siuza- 
na akis išraudojo dėl jūsų! Kur trainiojotės visą naktį?! 

Šasta norėjo pasislėpti už Ihi nugaros ar dingti minio- 
je, tačiau šviesiaveidis atvykėlis vis dar spaudė jo petį, o 
kiti tuo metu apsupo jį ratu. 

Berniukas norėjo sušukti, jog jis vargšo žvejo Aršišo sūnus 
ir kad nepažįstamasis ponas tikriausiai palaikė jį kuo nors 
kitu, tačiau išsigando pasakoti apie save girdint tokiai miniai 
žmonių. Kaip jis paaiškintų, iš kur gavo žirgą ir kas tokia 
Aravisė? Tada jiems tikrai būtų striuka. Berniukas žvilgtelėjo 
į Ihi maldaudamas pagalbos, tačiau Žirgas nė nemanė 
išsiduoti ir spoksojo į Šastą kvailo arklėko žvilgsniu. Į Aravisę 
Šasta nė nežvilgtelėjo - bijojo atkreipti kieno nors dėmesį. 
Be to, nebuvo laiko, nes vienas iš atvykėlių vėl prabilo: 

- Būkite malonus, Peridanai, čiupkite jo didenybę už ran- 
kos, o aš laikysiu už kitos. Pirmyn! Mūsų karališkoji sesuo 
labai nudžiugs, pamačiusi jaunąjį pabėgėlį gyvą ir sveiką! 

Bičiulių sumanymas pasprukti iš Tašbaano nepaste- 
bėtiems, atrodė, sugriuvo. Nespėjus nė atsisveikinti ar pa- 
svarstyti, kas bus toliau, Šastą nusitempė svetimšaliai. Iš 
to, kaip pagarbiai visi elgėsi su šviesiaveidžiu didiku, kuris 
pirmas pastebėjo berniuką minioje, Šasta suprato, jog jis 
tikriausiai yra Narnijos karalius. Didikas vis kausinėjo, kur 

jis buvo, kaip išspruko, kur padėjo savo drabužius, ar su- 
pranta, jog pasielgė labai negražiai, ir panašiai. Šasta 
nepratarė nė žodžio, nes neįstengė nieko sugalvoti - bet ką 
sakyti atrodė pavojinga. 

- Ką, užsispyrėte nekalbėti? - vėl prabilo karalius. - 
Žinote, prince, jums tai netinka. Aš manau, kiekvienas 
berniukas kartais gali pabėgti iš namų, bet Arkenlandi- 
jos sosto įpėdiniui dera atsakyti už savo poelgius. O jūs 
sau kinkuojate galva kaip čionykštis vergas... 

Po šių žodžių Šasta dar labiau paniuro, nes nepažįs- 
tamasis karalius jam patiko labiausiai iš visų kada nors 
matytų suaugusiųjų, ir berniukas norėjo jam patikti. 

Stipriai suėmę už rankų, atvykėliai nusivedė jį siaura 
gatvele žemyn, kilo ir leidosi laiptais, kol atsidūrė prie 
baltos sienos ir plačiai atvertų vartų - abiejose jų pusėse 
augo aukšti, laibi kiparisai. Už vartų plytėjo didžiulis so- 
das. Sodo vidury bolavo marmurinis baseinas, kuriame 
tryško skaidrus šaltinis. Aplink šaltinį žaliavo švelni žolė, 
lenkė šakas apelsinmedžiai, ant baltų sienų rangėsi 
vijoklinės rožės. Čia nesijuto miesto dulkių ir triukšmo. 

Atvykėliai skubiai perėjo sodą ir įvedė Šastą pro kažko- 
kias pritemdytas duris. Šauklys liko kieme. Perėję kori- 
dorių, kur grindų marmuras maloniai vėsino įkaitusias 
Šastos pėdas, jie palypėjo kelis laiptelius aukštyn ir čia 
berniuką apakino šviesa: jie atsidūrė didžiuliame, 
šviesiame kambaryje, plačiai į šiaurę atvertais langais, kad 
nepatektų alinantis saulės karštis. Ant grindų margavo 
nuostabių spalvų kilimas - Šasta nieko gražesnio nebuvo 
regėjęs. Jis buvo toks minkštas, jog berniukui atrodė, kad 
jo pėdos grimzta į minkštutėles samanas. Pasieniuose 
stovėjo žemos sofutės, apdėtos minkštomis pagalvėlėmis, 

o ant jų sėdėjo žmonės ir kažkokios keistos būtybės, kokių 
Šasta niekada nebuvo regėjęs. Tačiau nebuvo laiko stebė- 
tis, nes staiga prie jo pribėgo nepaprasto grožio mergina, 
tvirtai apkabino ir apipylė bučiniais: 

- O, Korenai Korenai, kodėl taip pasielgėte? - kūkčiojo 
ji. - Juk mudu tokie geri draugai! Ką būčiau pasakiusi 
jūsų karališkajam tėčiui Lunui, grįžusi namo be jūsų? 
Mūsų šalys bičiuliaujasi nuo neatmenamų laikų, o Ar- 
kenlandijos karalystė tikriausiai Narnijai paskelbtų karą! 
Gėda, tikra gėda šitaip elgtis su draugais... 

„Ji mano, kad esu kažkokios Arkenlandijos princas. 
Atrodo, jie visi iš Narnijos. Įdomu, kur tas tikrasis Kore- 
nas?" - svarstė Šasta, tačiau nesumojo, ką sakyti. 

- Tai kur buvote, Korenai? - vėl paklausė gražuolė, vis 
dar laikydama Šastą už pečių. 

- Aš... Aš nežinau... - sumykė berniukas. 

- Štai, Siuzana, - įsiterpė karalius, - aš taip pat negalėjau 
žodžio iš jo išpešti. Net meluoti nebandė... 

- Jūsų didenybės! Karaliene Siuzana, karaliau Edmun- 
dai! - pasigirdo balsas. Pasisukęs į jo pusę, Šasta vos ne- 
nualpo iš nuostabos. Tai buvo viena iš keistųjų būtybių, 
kurias Šasta pastebėjo akies kampeliu vos tik įėjęs į 
kambarį. Padaras buvo panašaus ūgio kaip Šasta. Viršutinė 
jo kūno dalis buvo kaip žmogaus, o kojos - ožio: gauruotos 
ir kanopėtos. Jam pasisukus šonu, kyštelėjo uodega. Pa- 
daro veido oda buvo rausvoka, ant smakro augo trumpa, 
smaila barzdelė, o pro plaukų garbanas kyšojo du maži 
ragučiai. Tai buvo faunas - būtybė, kurios Šasta niekada 
gyvenime nebuvo regėjęs. Tačiau jei jūs skaitėte knygą, kuri 
vadinasi „Liūtas, Burtininkė ir Drabužių Spinta", tikriau- 
siai bus įdomu sužinoti, jog, čia tas pats faunas Iamnusas, 

kurį karalienės Siuzanos sesuo Liusi sutiko pirmą kartą 
patekusi į Narniją. Dabar jis jau buvo gerokai senstelėjęs, 
nes nemažai metų prabėgo nuo tos dienos, kai Piteris, Ed- 
mundas, Siuzana ir Liusi tapo Narnijos valdovais. 

- Jūsų didenybės, - tęsė ožiakojis, - jaunasis princas 
tikriausiai perkaito saulėje. Tik pažvelkite į jį! Jis atrodo 
apsvaigęs. Regis, nė nežino, kur atsidūrė. 

Po šių žodžių viskas pasikeitė - niekas nebekamantinėjo 
ir nebepriekaištavo berniukui, jį paguldė į minkštą gultą, 
apkamšė pagalvėlėmis, padavė auksinę taurę vėsaus gėrimo 
ir prašė ilsėtis. 

Nieko panašaus Šastai gyvenime nebuvo nutikę. Jis 
nė nežinojo, kad esama tokių minkštų gultų ar tokių 
skanių gėrimų. Jam, žinoma, vis dar rūpėjo, kas nutiko jo 
bičiuliams ir kaip jam pasiseks iš čia pasprukti ir nukakti 
į Senųjų Karalių kapines, be to, kas bus, kai atsiras tikra- 
sis Korenas, tačiau visi šie rūpesčiai dabar kažkaip nuto- 
lo. O pagalvojęs, kad tikriausiai netrukus jam duos val- 
gyti, Šasta pasijuto visai jaukiai ir susidomėjęs ėmė stebėti 
susirinkusius erdviajame kambaryje. 

Be fauno, ten dar buvo du nykštukai, kurių Šasta taip 
pat niekada nebuvo matęs, ir didžiulis varnas. 

Visi kiti buvo Žmonės - suaugę, tačiau jauni, gražių, 
malonių veidų ir švelnių balsų. Po minutės Šasta ėmė 
įdėmiai klausytis jų pašnekesio. 

- Na, karaliene Siuzana, mes viešime šiame mieste tris 
savaites - karalius Edmundas kreipėsi į gražuolę, kuri 
bučiavo Šastą. - Ką nusprendėte? Tekėsite už savo tamsia- 
veidžio mylimojo, princo Rabadašo, ar ne? 

- Ne, broli, - papurtė galvą mergina, - nė už visus 
Tašbaano turtus. 

„Tai bent!“, - pagalvojo Šasta. - Jie - karalius ir kara- 
lienė, bet ne vyras ir žmona, o brolis ir sesuo". 

- Tiesą sakant, miela sese, - vėl prabilo karalius Ed- 
mundas, - turbūt mylėčiau jus mažiau, jei būtumėt kitaip 
nusprendusi. Turiu prisipažinti, kad kai Tisroko piršliai 
pirmą kartą atvyko į Narniją ir princas pats viešėjo Ker- 
Paravelio pily, negalėjau atsistebėti jūsų palankumu jam. 

- Žinau, tai mano kaltė, - atsiliepė karalienė Siuzana, - 
atleisk man. Tačiau kai princas viešėjo Narnijoje, jis iš tiesų 
elgėsi kitaip nei čia, Tašbaane. Prašau prisiminti, kokias jis 
rengė puotas, kaip narsiai kovėsi turnyruose, kuriuos mūsų 
kilmingasis brolis ir aukščiausiasis Narnijos valdovas jam 
surengė, o kaip kukliai ir pagarbiai šnekučiavosi su mumis 
visą savaitę. Tačiau čia, savo mieste, jis elgiasi visai kitaip. 

- O-o! - kranktelėjo varnas. - Nuo senų senovės sako- 
ma: vilką avinėlio kaily pažinsi avinėlių bandoj. 

- Teisybė, Krankly, - tarė vienas nykštukas. - Dar ir taip 
sako: tik drauge pagyvenęs pamatysi tikrąjį žmogaus veidą. 

- Taip, - tarė karalius Edmundas, - dabar pamatėme jo 
tikrąjį veidą: Rabadašas - pasipūtęs, žiaurus, tuščiagarbis, 
save įsimylėjęs tironas. 

- Tada vardan Aslano, - tarė karalienė Siuzana, - kodėl! 
mums neišvykus iš Tašbaano tuojau pat? 

- Tai bus nelengva, sese, - atsakė karalius Edmundas. - 
Dabar turiu jums atskleisti, kas jau kelios dienos neduoda 
man ramybės. Mielas Peridanai, žvilgtelėkite anapus durų, 
ar niekas mūsų nesiklauso. Nieko nėra? Taigi dabar turi- 
me pasikalbėti slapta. 

Visi staiga surimtėjo, o karalienė Siuzana pašoko ir 
pribėgo prie brolio: 

- Edmundai! - sušuko ji. - Kas atsitiko? Jūsų akyse 
kažkas negero... 

V 


PRINCAS KORENAS 


- Mano brangioji kilmingoji sese, - tarė karalius Ed- 
mundas, - dabar sukaupkite visą drąsą, nes turiu jums 
atvirai pasakyti, kad mus ištiko didelis pavojus. 

- Kas nutiko, Edmundai? - paklausė karalienė. 

- Manau, jog mums nebus lengva išvykti iš Tašbaano. 
Kol princas tikėjosi, jog atiduosite jam savo ranką ir širdį, 
jis priėmė mus kaip garbingus svečius. Tačiau prisiekiu 
Didžiuoju Liūtu, kai tik atsisakysite jo piršlybų, tapsime 
paprasčiausiais jo rūmų kaliniais. 

Vienas iš nykštukų tyliai švilptelėjo. 

- Juk perspėjau jus, juk perspėjau, Jūsų Didenybės, - 
kranktelėjo Varnas Išminčius ir pridėjo, - sakoma, į balą 
griuvęs, sausas nekelsi. 

- Aš mačiausi su princu šį rytą, - tęsė Edmundas, - ma- 
tyti, jog jis, deja, neįpratęs, kad kas nors nepaklustų jo 
valiai. Princas atrodė labai išvargintas jūsų neaiškių 
atsakymų ir delsimo. Šįryt jis manęs tiesiog reikalaute rei- 
kalavo aiškaus jūsų sprendimo. Norėdamas sumažinti jo 
viltį, visaip išsisukinėjau, laidžiau juokelius apie jaunų 
merginų užgaidas, bet taip pat leidau jam suprasti, jog jo 
pasiūlymas greičiausiai bus atmestas. Tai jį labai supykdė, 

1r kiekvienas jo žodis, nors ir pridengtas rūmų manda- 
gybėmis, skambėjo kaip grasinimas. 

- Taip, - įsiterpė Tamnusas. - Kai vakar vakarieniavau 
su Aukštuoju Viziriu, jis kalbėjo panašiai. Viziris manęs 
paklausė, kaip man patinka Tašbaanas. Nors ir nekenčiu 
kiekvieno akmens šiame mieste, nenorėjau išsiduoti, todėl 
išsisukau pasakęs, kad dabar, kai artėja vasaros karščiai, 
mane labiau traukia į vėsias Narnijos giraites ir rasotus 
jos slėnius. Tuomet jis keistai nusišypsojo ir pasakė: „Nie- 
kas jums, ožiakoji, netrukdys vėl ten šokti, jeigu mūsų prin- 
cui bus už tai palikta nuotaka." 

- Ar tai reškia, j0g jis nori mane jėga priversti būti jo 
žmona? - sušuko Siuzana. 

- To aš ir bijau, Siuzana, - atsiduso Edmundas. - Žmona 
ir dar blogiau - jo verge. 

- Bet kaip jis drįsta? Nejaugi Tisrokas mano, jog mūsų 
brolis Didysis Valdovas leis jam šitaip elgtis? 

- Jūsų Didenybe, - įsiterpė Peridanas, - nejaugi jie 
visiškai pametė galvas ir mano, jog Narnija neturi iečių ir 
kardų? 

- Deja, - atsakė Edmundas, - spėju, kad Tisrokas Nar- 
nijos visai nebijo. Mūsų šalis labai maža, o didžiulių 
imperijų valdovai visuomet nekentė jų pasienyje 
įsikūrusių mažų šalelių. Tisrokas norėtų jas visas ištrinti, 
praryti. Sese, kai jis leido savo sūnui, princui Rabadašui 
atvykti į Ker-Paravelį jums pirštis, galbūt tiesiog ieškojo 
progos prikibti prie mūsų. Greičiausiai jis ketina praryti 
vienu kąsniu ir Narniją, ir Arkenlandiją. 

- Tegu tik pabando, - pašoko antrasis nykštukas. - Mūsų 
laivynas neblogesnis už jų. O jeigu nuspręs mus užpulti 
sausuma, turės keliauti per dykumą. 

- Taip, mielasis, - atsakė Edmundas, - bet ar dykuma 
mus tikrai apsaugos? Ką mano Varnas Išminčius? 

- Pažįstu dykumą labai gerai, - prabilo Varnas. - Jaunystėje 
skraidžiau virš jos skersai ir išilgai (Šasta šią akimirką su- 
kluso). Viena aišku: jei Tisrokas pasuks per didžiąją oazę, 
jo milžiniška armija niekados nepasieks Arkenlandijos. 
Net jeigu jie ir atsidurtų oazėje baigiantis pirmai žygio 
dienai, jos šaltinių vandens neužtektų visiems kariams ir jų 
žirgams pagirdyti. Tačiau yra dar vienas kelias. 

Čia Šasta dar labiau įtempė klausą. 

- Tas, kuris nori juo keliauti, - kalbėjo Varnas, - nuo 
Senųjų Karalių kapinių turi pasukti į šiaurės vakarus taip, 
kad dvišakė Piro kalno viršūnė būtų tiesiai prieš akis. 
Maždaug po dienos kelionės pasirodys akmeninio slėnio 
pakraštys. Įėjimas ten yra toks siauras, jog keleivis gali 
tūkstantį kartų prie jo priartėti mažiau nei per šimtą metrų 
ir vis tiek nerasti. Pažvelgęs žemyn į patį slėnį, jis neišvys 
nei žolės, nei vandens. Tačiau, jeigu juo keliaus, pasieks 
upę, kuri nuves tiesiai į Arkenlandiją. 

- Ar kalormenai žino apie šį vakarų kelią? - paklausė 
karalienė. 

- Mielieji, mielieji, - nutraukė Edmundas, - kokia gi 
nauda iš šios šnekos? Mums juk rūpi ne tai, Narnija ar 
Kalormenas laimėtų kilusį karą. Mums svarbu apginti 
karalienės garbę ir mūsų pačių gyvybes šiame prakeikta- 
me mieste. Ir nors mano brolis karalius Piteris jau ne kartą 
sumušė Tisroko būrius, nė neprasidėjus karui mes gali- 
me žūti, o karalienė bus priversta tekėti už Rabadašo, 
arba tiesiog taps jo verge. 

- Esame ginkluoti, Jūsų Didenybe, - tarė pirmasis 
nykštukas, - 0 šis namas gali tapti mūsų tvirtove. 

- Neabejoju, - pasakė karalius, - jog kiekvienas iš mūsų 
galėtų paaukoti gyvybę mūšyje, ir priešams tektų bran- 
giai mokėti už ketinimą pagrobti karalienę. Tačiau įsivelti 
į tokią kovą reikštų save pražudyti. 

- Tikra tiesa, - kranktelėjo Varnas. - Tai būtų puikus 
žygdarbis, bet kokia mums iš jo nauda? Po kelių nesėkmingų 
atakų priešas namą paprasčiausiai padegtų. 

- Tai aš dėl visko kalta, - staiga pravirko Siuzana. - O, 
kodėl aš išvykau iš Ker-Paravelio pilies? Kaip laimingai 
mes gyvenome iki tol, kol atvyko tie pasiuntiniai iš Ka- 
lormeno. Kurmiai mums sodino sodą... 0... 0... - kūkčiojo 
ji, rankomis užsidengusi veidą. 

- Nenusimink, Sju, nusiramink, - guodė ją Edmundas. 
- Nepamiršk, kad... Kas nutiko, Gerbiamas Tamnusai? 
Kas jums?! 

Mat faunas staiga čiupo sau už abiejų ragelių, tarsi 
norėdamas išlaikyti ant pečių galvą, ir ėmė raitytis visu 
kūnu, lyg būtų apimtas baisaus skausmo. 

- Nieko man nekalbėkit, nieko nesakykit, - atsakė Tam- 
nusas, - aš mąstau, mąstau taip, jog man trūksta oro... 
palaukit, palaukit... 

Akimirką visi nuščiuvę tylėjo. Faunas pažvelgė į lu- 
bas, giliai įkvėpė oro, tada nusišluostė išrasojusią kaktą 
ir prabilo: 

- Turime įveikti tik vieną kliūtį: nepastebėti ir nesu- 
stabdyti, su visomis maisto atsargomis nusigauti į mūsų 
laivą. 

- Taip, - atsiliepė ironiškai nykštukas, - kaip tas elgeta, 
kuriam nėra jokių kliūčių išmokti joti, išskyrus vieną - jis 
neturi Žirgo. 

- Palauk, palauk, - nekantriai nutraukė jį Tamnusas. - 
Visa, ką turime padaryti, tai sugalvoti kokią nors dingstį 
šiandien su manta patekti į laivą. 

- Ta-aip... - dvejodamas nutęsė karalius Edmundas. 

- Štai ką sugalvojau, - tęsė faunas. - O kodėl Jūsų 
Didenybėms nepakvietus princo į didelę puotą rytoj vaka- 
re mūsų „„Grakščiojoje Hialinoje''? Pakvietimas turėtų būti 
kuo malonesnis - žinoma, išsaugant karalienės orumą - 
tačiau toks, jog princui vėl įsižiebtų viltis, kad karalienė 
darosi jam prielankesnė. 

- Puiki mintis, gerbiamasis, - pritarė Varnas. 

- Taigi, - tęsė susijaudinęs Tamnusas, - niekas nesistebės, 
jog mes visą dieną praleisime laive - juk puotai reikia de- 
ramai pasirengti. Tegu keli mūsiškiai tuoj pat keliauja į 
turgų ir visą dieną perka vyną, vaisius bei gardumynus, 
tarytum ruoštųsi didžiausiam pokyliui. Taip pat rytojaus 
vakarui reikia sukviesti burtininkus, akrobatus, šokėjas 
ir muzikantus. 

- Suprantu, suprantu, - prabilo Edmundas, trindamas 
delnus. 

- Visi šį vakarą susirinksime į laivą, - tarė faunas, - ir 
kai tik sutems... 

- Bures aukštyn, ir už irklų!.. - nudžiugęs šūktelėjo ka- 
ralius Edmundas. 

- Tr į jūrą, - pritarė Tamnusas, linksmai pašoko ir ėmė 
suktis valso žingsneliu. 

- Ir traukiam sau į šiaurę, - pritarė pirmas nykštukas. 

- Tegyvuoja šiaurė, tegyvuoja Narnija! - šūktelėjo 
antras. 

- O ryte pabudęs princas pamatys, kad jo paukšteliai 
jau išskridę, - pritarė Peridanas, plodamas rankomis. 

- O, mielasis, šaunusis maestro Tamnusai, - nudžiugo 
karalienė, čiupo fauną už rankų ir ėmė drauge suktis ra- 
tu. - Tu mus visus išgelbėjai. 

- Princas mus vysis, - pasakė didikas, kurio vardo Šasta 
neprisiminė. 

- Šito mažiausiai bijau, - atsakė Edmundas, - upėje 
mačiau visus jų laivus - jie neturi nė vieno aukštastiebio 
karo burlaivio ar daugiairklės galeros. Tegu tik pabando 
mus pavyti. „Grakščioji Hialina“ gali paskandinti bet kurį 
laivą - parodysim jiems, ko vertas tikras burlaivis. 

- Jūsų Didenybe, - tarė Varnas Išminčius, - net visą 
savaitę čia tardamiesi, nesugalvosime geresnio plano nei 
pasiūlė faunas. O dabar, kaip sakoma, irklus į vandenį. 
Čiupkime visa, kas reikalinga kelionėi, ir pirmyn. 

Po šių žodžių visi pakilo, atsivėrė durys, ir didikai bei 
kalbantys gyvūnai prasiskyrė, leisdami išeiti karaliui ir ka- 
ralienei. 

Šasta svarstė, ką turėtų dabar daryti. Tačiau prie jo 
prisiartino faunas Tamnusas ir tarė: 

- Pailsėkite čia, Jūsų Didenybe - po minutės atnešiu 
visokių gardumynų atsigaivinti. Jums nėra reikalo skubėti - 
pakviesiu jus vakare, kai visi bus pasirengę sulipti į laivą. 

„Kaip visa tai siaubinga", - sunerimo Šasta. Jam taip 
ir nekilo mintis atskleisti Narnijos gyventojams visą tiesą 
ir paprašyti jų pagalbos. Išauklėtas tokio grubaus ir 
netašyto žmogaus kaip Aršišas, Šasta įprato niekuomet 
nepasitikėti suaugusiais - jam atrodė, jog jie tyčia viską 
sugadins ar iš viso uždraus daryti tai, ką sumanei. Ber- 
niukas manė, jog Narnijos karalius tikriausiai draugiškai 
elgtųsi su abiem žirgais, nes jie - kalbantys Narnijos gyvūnai, 
tačiau nepakęstų Aravisės, nes ji kilusi iš Kalormeno. Jis 

pamanė, jog karalius tikriausiai parduotų ją į vergiją, ar- 
ba išsiųstų atgal pas tėvą. O apie save Šasta mąstė štai 
kaip: „Aš paprasčiausiai bijau dabar jiems prisipažinti, 
jog nesu Korenas. Juk girdėjau, ką jie ketina daryti. Jei- 
gu tik sužinotų, jog esu įsibrovėlis, manęs gyvo nepaleistų. 
Išsigąstų, kad išduosiu juos Tisrokui, ir nužudytų. O jei 
staiga pasirodys tikrasis Korenas ir viskas paaiškės, ma- 
ne tikrai nubaus." 

Kaip matote, Šasta nežinojo, kaip elgiasi kilnūs, laisvėje 
gimę Žmonės. 

„Ką man daryti? Ką daryti?''- vis kartojo mintyse ber- 
niukas. - „Štai vėl ateina tas ožiakojis“. 

Faunas įbėgo pasišokčiodamas - rankose jis laikė vos 
ne už save didesnį padėklą. Prisiartinęs valso žingsneliu, 
pastatė jį ant staliuko šalia berniuko lovos, o pats, sukry- 
žiavęs kanopėtas ožio kojas, atsisėdo ant kilimo. 

- Dabar, jaunasis prince, - tarė faunas, - prašau sočiai 
papietauti - čia paskutiniai jūsų pietūs Tašbaane. 

Pietūs buvo labai ištaigingi, paruošti pagal Kalorme- 
no šalies papročius. Nežinau, ar jie jums patiktų, ar ne, 
tačiau Šasta kirto apsilaižydamas. Lėkštėse pūpsojo jūros 
vėžiai, salotos, triufeliais ir migdolais iškimšta paukštiena, 
taip pat kažkoks įmantrus patiekalas iš viščiuko kepenų, 
ryžių bei riešutų. Šasta mėgavosi vėsiu arbūzu, agrastų ir 
šilkmedžio uogų pyragaičiais bei visokiais gardumynais, 
pagamintus su ledais. Jis užsigėrė gardžiu gelsvu, į vyną 
panašiu gėrimu iš mažo plokščio buteliuko. 

Kol Šasta pietavo, mielas mažasis faunas, kuriam atrodė, 
jog berniukas vis dar negali atsigauti nuo saulės smū- 
gio, pasakojo jam, kaip bus puiku, sugrįžus namo pas jo 

senąjį tėvą, Arkenlandijos karalių Luną į nedidelę pilį 
ant pietinio kalnų perėjos šlaito. 

- Ir nepamirškite, jog kito gimtadienio proga jums pa- 
dovanos pirmuosius šarvus ir kovos žirgą. O tada, Jūsų 
Šviesybe, mokysitės šaudyti iš lanko ir kautis dvikovoje. 
Karalius Piteris pažadėjo jūsų kilmingajam tėčiui, jog jeigu 
būsite to vertas, jis pats įšventins jus į riterius Ker-Para- 
velio pilyje. O iki to laiko jūsų laukia daugybė kelionių 
kalnais tarp Narnijos ir Arkenlandijos. Ir, žinoma, nepa- 
miršote, jog pažadėjote savaitę praleisti drauge su mani- 
mi Vasaros Puotoje, kur liepsnoja laužai ir naktimis girių 
gūdumoje šoka faunai ir driadės. Ir kas Žino, gal ten atke- 
liaus net pats Aslanas? 

Kai Šasta pavalgė, faunas paprašė jo ramiai pagulėti 
ir pasistengti nors kiek nusnausti. 

- Iki vakaro dar toli, - tarė jis. - Aš pats jus pažadinsiu. 
O tuomet namo - į šiaurę, į Narniją! 

Šastai taip patiko pietūs ir Tamnuso pasakojimai, jog 
likęs vienas, audė kitokias mintis nei anksčiau. Dabar jis 
troško, jog tikrasis princas Korenas nepasirodytų prieš 
laivui išplaukiant į Narniją. Jis, deja, nė nepagalvojo, kas 
nutiktų tam princui, likus Tašbaano mieste. Berniukas 
truputį nerimavo dėl Aravisės ir Ihi, kurie jo lauks prie 
kapinių, tačiau tarė sau: „Na, ką aš galiu pakeisti? Be to, 
Aravisė mano, jog aš nevertas būti jos draugu, tai tegu 
sau keliauja laiminga be manęs." Šastos taip pat neaplei- 
do mintis, jog keliauti į Narniją jūra bus daug maloniau 
nei dykuma. 

Berniukas mąstė taip, kaip tikriausiai ir jūs mąstytu- 
mėte, jei būtumėt aisikėlę labai anksti, paskui ilgai ilgai 
keliavę, stipriai susijaudinę ir išsigandę, o tada staiga 

pavaišinti skaniais pietumis ir patogiai paguldyti pailsėti 
vėsiame, tyliame kambaryje, kur girdėjosi tik už lango 
praskrendančios bitės dūzgimas. Šasta užmigo. 

Jį pažadino garsus trinktelėjimas. Šasta pašoko nuo 
sofutės ir apsidairė. Jis pastebėjo, jog kambario šviesa 
ir šešėliai pasikeitė, ir suprato, kad miegojo kelias va- 
landas. Pamatė ir kas trinktelėjo: iš brangios porce- 
lianinės vazos, kuri anksčiau stovėjo ant palangės, liko 
tik duženų krūva. Tačiau jo dėmesį patraukė kitas da- 
lykas. Iš lauko pusės į lango rėmą įsikibo dvi rankos. 
Net pabalę nuo įtampos rankų pirštai bandė tvirtai 
įsitverti į palangę. Netrukus išdygo galva ir pečiai. Po 
akimirkos ant palangės priešais Šastą, perkoręs vieną 
koją į lauko pusę, atsisėdo maždaug Šastos metų ber- 
niukas. 

Šasta niekuomet nebuvo matęs savo atvaizdo veidro- 
dyje. Net jei ir būtų pamatęs, turbūt nebūtų suvokęs, jog 
šis berniukas kaip du vandens lašai panašus į jį. Tačiau 
atvykėliui po akimi juodavo didžiulė mėlynė. Jam trūko 
vieno danties, ant veido matėsi kraujo ir purvo Žymės, o 
kažkada buvę gražūs drabužiai atrodė purvini ir suplyšę. 

- Kas tu toks? - pašnibždomis paklausė berniukas. 

- Ar tu Princas Korenas? - tarė Šasta. 

- Taip, žinoma, - atsakė kitas, - bet tu kas toks? 

- Aš - niekas, na, niekas ypatingas, - atsakė Šasta. - 
Karalius Edmundas pagavo mane gatvėje, palaikęs tavi- 
mi. Tikriausiai mudu labai panašūs. Ar galiu pasprukti 
tuo pačiu keliu, kuriuo tu parsiradai? 

- Žinoma, jei gerai karstaisi, - pasakė Korenas. - Bet 
kodėl taip skubi? Galime drauge iškrėsti visokių pokštų, 
jei mus palaikė vienu žmogumi. 

- Ne, ne, - atsakė Šasta. - Turim tuoj pat pasikeisti vie- 
tomis. Įsivaizduok, kas bus, jeigu Tamnusas išvys mus abu 
kartu. Turėjau apsimetinėti, kad esu Korenas. Tu šiandien 
slapta išvyksi. Kur buvai dingęs? 

- Vienas berniūkštis gatvėje bjauriai pasišaipė iš 
karalienės Siuzanos, - tarė princas Korenas, - todėl aš 
jam įkrėčiau kailin. Tas bliaudamas nubėgo namo ir 
atsivedė vyresnįjį brolį. Anam irgi įkrėčiau. Tada jie puolė 
mane vytis, kol kaktomis atsitrenkėm į tris ietimis gin- 
kluotus Žmogėnus, sargybinius. Teko susilupti ir su tais 
sargybiniais, bet tada aš gavau į kailį. Kol visa tai vyko, 
sutemo. Sargybiniai nusitempė mane drauge ir kažkur 
užrakino. Tuomet aš jiems pasiūliau išgerti vyno ir jie su- 
tiko. Visi nuėjom pas vyno pardavėją, nupirkau visokių 
gėrimų, ir jie susėdę gėrė tol, kol užmigo kaip negyvi. 
Pamaniau, kad tai puiki proga pasprukti, ir tyliai išsliūki- 
nau. Tada vėl sutikau tą berniūkštį, kuris užvirė visą košę - 
jis dar trainiojosi ten pat, kur buvom susipešę. Teko vėl jį 
prilupti. Paskui lietvamzdžiu užkopiau ant vieno namo 
stogo ir ten ramiai sau gulėjau, kol išaušo. Tada vargais 
negalais suradau kelią atgalios. Klausyk, gal turi ko atsi- 
gerti? 

- Ne, viską išgėriau, - atsakė Šasta. - Dabar parodyk 
man, kaip čia patekai. Negaliu gaišti nė minutės. Tu ge- 
riau gulk ir apsimesk... Bet palauk, kaip paaiškinsi, iš kur 
tos mėlynės? Reikės papasakoti jiems visą tiesą, kai aš 
jau būsiu pasprukęs. 

- O ką gi, manai, dar galiu jiems pasakoti? - paklausė 
princas truputį supykęs. - Kas tu toks? 

- Neturiu laiko, - sušnabždėjo Šasta susijaudinęs. - 
Atrodo, esu iš Narnijos arba šiaip iš šiaurės. Tačiau užaugau 

Kalormene. O dabar iš čia bėgu - per dykumą su kalbančiu 
žirgu, vardu Ihi. Na, pakaks! Kaip iš čia pasprukti? 

- Žiūrėk, - tarė Korenas. - Nuo palangės šok ant anos 
mansardos stogo. Tačiau turi nušokti ant pirštų galiukų, 
minkštai, kitaip gali kas nors išgirsti. Tada pasuk kairėn 
ir užsiropšk ant anos sienos viršaus, ja nusigauk iki ano 
kampo, o tada šok tiesiai ant šiukšlių krūvos - ji ten, 
pačiame pasienyje. Tada tu laisvas. 

- Dėkui, - tarė Šasta, kuris jau sėdėjo ant palangės. 
Abu berniukai įdėmiai pažvelgė vienas kitam į akis ir stai- 
ga suprato, jog tapo draugais. 

- Sudie, - pasakė Korenas, - ir sėkmės. Tikiuosi, pa- 
spruksi nepastebėtas. 

- Sudie, - tarė Šasta. - Įdomių nuotykių patyrei. 

- "Iavo, atrodo, įdomesni, - atsakė Korenas. - Dabar 
atsargiai šok. 

Kai Šasta nušoko, princas pridūrė: 

- Tikiuosi, pasimatysim Arkenlandijoj. Atkeliauk pas 
mano tėvą Luną ir pasakyk, kad esi mano draugas. At- 
sargiai! Kažkas ateina. 

ŠASTA KAPINĖSE 


Šasta pirštų galiukais nubėgo stogu - įkaitusi skarda 
degino jo pėdas. Pribėgęs prie sienos, per kelias sekun- 
des užsiropštė aukštyn, nutipeno iki kampo ir pažvelgė 
žemyn - apačioje vingiavo siaura gatvelė. Prie sienos, kaip 
Korenas ir sakė, pūpsojo dvokianti šiukšlių krūva. Prieš 
šokdamas žemyn, Šasta apsidairė. Po jo kojomis plytėjo 
visas miestas: plokšti namų stogai tarsi laiptai leidosi 
žemyn iki pat bokštuotos šiaurinės miesto sienos su gy- 
nybiniais įtvirtinimais. Už sienos mirguliavo upė, jos 
pakrantėse žaliavo sodai, o už jų driekėsi keista pilkšvai 
geltona plynė - didžiulė ir plokščia kaip sustingusi jūra. 
Toli už jos dūlavo melsvi kalnai - jų smailas viršūnes kur 
ne kur gaubė sniegas. „Štai ta dykuma ir kalnai" - nuspren- 
dė Šasta ir nušoko žemyn. 

Nusiritęs nuo šiukšlių krūvos, jis kiek įkabindamas pa- 
sileido siaura gatvele žemyn. Netrukus atsidūrė platesnėje 
gatvėje, kur vaikštinėjo žmonės. Niekas nekreipė dėmesio 
į skarmaluotą, basakojį berniuką, skuodžiantį gatve, 
tačiau Šasta vis tiek labai jaudinosi ir kiek nurimo tik ta- 
da, kai, pasukęs už kampo, pamatė miesto vartus. Čia 
minia vėl jį apstumdė ir apmaigė - mat prie miesto buvo 

didžiulė spūstis. Už vartų tiltu per upę žmonės slinko lėtai 
tarytum didžiulė procesija. Šastai, pavargusiam nuo mies- 
to karščio, triukšmo ir smarvės, buvo malonu išgirsti upės 
garmėjimą ir pajusti nuo jos sklindančią gaivą. 

Pasiekęs tilto galą, berniukas pastebėjo, jog minios čia 
jau nebėra - mat visi tuoj pat suko paupiu į kairę arba į 
dešinę. 

Jis pats nužingsniavo tiesiai - takeliu, vinguriuojančiu 
tarp sodų. Daugiau keleivių čia nesimatė ir po kelių 
žingsnių Šasta liko vienui vienas. Dar truputį paėjėjęs, 
užkopė į kalvos viršūnę, sustojo ir apsidairė. Jam atrodė, 
j0g priėjo pasaulio kraštą: už kelių žingsnių baigėsi žolė 
ir, kiek tik akys užmatė, driekėsi dykuma, panaši į jūros 
pakrantę, tik daug sausesnė ir šiurkšesnė, nes čia nebuvo 
vandens. Už dykumos, horizonte, tamsavo kalnai, tačiau 
dabar jie atrodė daug toliau, nei tada, kai Šasta išvydo 
juos mieste nuo namo stogo. Kairėje, visai netoli, stūksojo 
didžiuliai akmens luitai, panašūs į milžiniškus bičių avi- 
lius. Šasta suprato, jog tai tos pačios kapinės, apie kurias 
pasakojo Ihi, ir su palengvėjimu atsiduso. Vakarėjančios 
saulės šviesoje akmenys atrodė tamsūs, niūrūs ir grės- 
mingi. 

Šasta tekinas pasileido akmenų link. Vakaro saulė spi- 
gino į akis, tačiau jis pamatė, jog bičiulių kapinėse nėra. 
„Tikriausiai, - pagalvojo, - jie slepiasi už paskutinio ant- 
kapio, kad niekas iš paupio sodų jų nepastebėtų". 

Kapinėse stovėjo dvylika paminklų. Kiekviename juo- 
davo apvali anga. Paminklai buvo išsimėtę padrikai, todėl 
Šastai prireikė daug laiko, kad apžiūrėtų juos iš visų pusių. 
Kapinės buvo tuščios, niekur nesigirdėjo nė garso. Kol 
Šasta klaidžiojo tarp antkapių, nusileido saulė. 

Staiga jam už nugaros pasigirdo grėsmingas garsas. Iš 
siaubo berniukui užgniaužė kvapą. Jau buvo besurinkąs, 
tačiau po akimirkos prisiminė, kad tai pučia ragus, duo- 
dami ženklą, jog laikas užverti Tašbaano vartus. „Na 
nebūk toks bailys, - drąsino save Šasta, - juk čia tas pats 
garsas, kurį girdėjai šį rytą". Tačiau viena girdėti jį dienos 
šviesoje su bičiuliais, o visai kas kita - vėlai vakare, kai esi 
vienut vienas anapus miesto vartų. Šasta suprato, jog var- 
tams užsivėrus, bičiuliai jau nepasirodys, ir jam teks vie- 
nam nakvoti kapinėse. „Arba jie dar Tašbaane, arba 
iškeliavo be manęs, - svarstė Šasta. - Aravisė galėtų taip 
pasielgti, tačiau Ihi? Ne, ne, Ihi manęs nepaliktų. O gal?" 

Žinoma, Šasta klydo taip manydamas apie Aravisę. 
Nors ji buvo išdidi ir kartais elgėsi su juo atžariai, tačiau 
mokėjo ištikimai draugauti ir niekada nebūtų išdavusi 
bendrakeleivio, patiko jis jai, ar ne. 

Tuo metu gerokai sutemo, ir berniukui darėsi vis ne- 
jaukiau. Didžiuliai nebylūs antkapių akmenys jį gąsdino. 
Iš pradžių jis kaip įmanydamas stengėsi negalvoti apie 
vaiduoklius, tačiau tokios mintys lyg tyčia lindo į galvą. 

Tą akimirką kažkas palietė jo koją. 

- O-oi! Gelbėkit! - visa gerkle sukliko Šasta. Žinoma, 
šaukti nevertėjo, nes aplinkui nebuvo Žmonių, tačiau kas 
gi ištvertų nesušukęs, jei naktį kapinėse kažkas tamsoje 
prisėlintų ir staiga prisiliestų? Akimirksnį Šasta sustingo 
iš siaubo. Jam nė į galvą neatėjo kur nors sprukti. Nieko 
nėra blogiau, kaip bėgti tarp akmeninių paminklų, nė 
nedrįstant pasižiūrėti, kas vejasi. Sukaupęs visą drąsą, ber- 
niukas pasielgė protingiausiai kaip galėjo - atsisuko ir tuoj 
pat su palegvėjimu atsiduso: už nugaros prie jo kojų 
glaustėsi... katinas. 

Buvo labai tamsu ir Šasta nagalėjo gerai matyti, tačiau 
katinas atrodė nepaprastai didelis ir išdidus. Jis pažvelgė 
į Šastą tokiu mislingu žvilgsniu, jog buvo galima pamany- 
ti, kad gyvena čia, tarp antkapių, daugybę metų. Atrodė, 
jis slepia kažkokią paslaptį. 

- Kac-kac-kac, - garsiai pašaukė Šasta. - Gal ir tu moki 
kalbėti? 

Katinas labai įdėmiai pažvelgė į berniuką ir lėtai 
nužingsniavo į priekį. Šasta, žinoma, nusekė iš paskos. 
Aplenkę tamsius antkapių akmenis, jiedu atsidūrė kapinių 
pakraštyje, kur plytėjo dykuma. Čia katinas susirangė ant 
smėlio, uodega apsivijo kojas, snukutį pasuko į šiaurę, į 
Narnijos pusę, ir sustingo tokia poza, tarsi būtų pasišovęs 
saugoti berniuką nuo priešų. Šasta prigulė šalia, veidu 
atsigręžė į kapines, o nugara prisiglaudė prie katino - kai 
ko nors bijai, geriausia žiūrėti į tą pusę, iš kur tikiesi pa- 
vojaus, o nugara jausti bičiulio šilumą. Žinoma, mums 
būtų nepatogu nakvoti ant smėlio, bet Šasta jau kelias 
savaites miegojo tiesiog ant žemės, todėl dabar jautėsi 
gana patogiai. Jis tuoj pat užmigo ir net sapnuose spėliojo, 
kas nutiko Ihi, Hinai ir Aravisei. 

Berniuką pažadino keistas garsas. „Tikriausiai man 
pasiveideno“, - pagalvojo, ir tuoj pat pajuto, jog už nuga- 
ros katino jau nebėra. Šasta sunerimo, tačiau nedrįso nė 
pajudėti ir toliau gulėjo užmerktomis akimis - mat žinojo, 
jei pakils ir apsidairys, tamsa ir grėsmingi antkapių akme- 
nys dar labiau jį išgąsdins. Juk tikriausiai ir jums kada nors 
yra tekę taip gulėti baukščiai susirangius ir aklinai 
užsidengus galvą antklode. Garsas pasikartojo. Dykumo- 
je, tiesiai Šastai už nugaros, girdėjosi spigus, ausį veriantis 
staugimas. Berniukas akimirksniu atsimerkė ir atsisėdo. 


62 


Ryškiai švietė mėnulis. Jo šviesoje kapinių akmenys 
buvo pilki. Atrodė, paminklai stūkso daug arčiau nė pir- 
ma. Dabar jie priminė didžiulius milžinus, pilkais apsiaus- 
tais apsigaubusius pečius ir veidus. Kas gali būti baisiau 
už tokį reginį, kai esi vienas naktį nepažįstamoje vietoje? 
"Tačiau garsas sklido ne nuo kapinių, bet iš dykumos pusės. 
Šasta nenoromis nusisuko nuo paminklų ir įsistebeilijo į 
dykumą. Ten vėl pasigirdo klaikus staugimas. 

„O, tik ne liūtai!"', - sunerimo Šasta. Kauksmas buvo 
nepanašus į riaumojimą tą naktį, kai jiedu su Ihi pajūriu 
spruko nuo liūtų, tačiau Šasta skirtumo nepastebėjo ir 
nesuprato, jog kaukia šakalai. Jei ir būtų supratęs, kažin 
ar būtų itin apsidžiaugęs. 

"Tuo tarpu kausmas nesiliovė. „Tų padarų daug. Jie 
slenka artyn...", - būgštavo Šasta. Tiesą sakant, jeigu būtų 
buvęs sumanesnis, pro antkapius būtų sprukęs upės link, 
artyn Tašbaano gyventojų sodybų - ten laukiniai žvėrys 
tikriausiai nebūtų išdrįsę jo užpulti. Tačiau berniukas bi- 
jojo vaiduoklių: mat norint praeiti pro antkapius, reikėjo 
aplenkti tamsias jų landas, o ką Žinai, kas gali iš ten išlįsti? 
Gal jums tai pasirodys kvaila, bet Šasta bijojo vaiduoklių 
labiau nei laukinių Žvėrių. Tačiau kauksmui sparčiai 
artėjant, berniukas persigalvojo. 

Jau buvo besprunkąs, kai staiga dykumoje iš tamsos 
išniro didžiulis žvėris. Mėnulio šviesa krito jam už nuga- 
ros ir žvėris atrodė beveik juodas. Šasta nežinojo, kas tai 
per padaras, tačiau matė jog jis - keturkojis, didžiule, gau- 
rais apaugusia galva. Atrodė, žvėris nepastebėjo Šastos, 
nes ramiai paėjėjo dykumos pusėn ir sustojęs staiga siau- 
bingai suriaumojo - jo balso aidą atmušė paminklų ak- 
menys, ir Šastai pasirodė, jog po kojomis sudrebėjo smėlis. 

Staugimas dykumoje tuoj pat nutilo, pasigirdo tapsėjimas 
ir smėlio girgždesys po nubėgančių padarų pėdomis. "Ta- 
da žvėris pasisuko į berniuką. 

„Tai liūtas, jau Žinau, liūtas, - dingtelėjo Šastai. - Vis- 
kas, prapuoliau. Kažin, ar labai skaudės? O, greičiau jis 
mane pribaigtų! Įdomu, kas būna po mirties? Oi, jis atei- 
na!“, - berniukas užsimerkė ir sukando dantis. 

"Tačiau nieko neįvyko: jis nepajuto nei aštrių nagų, nei 
dantų, tik kažkas šiltas prisiglaudė prie kojų. Šasta išdrįso at- 
simerkti. „O, jis ne toks jau didelis kaip atrodė - gal perpus 
mažesnis. - Apstulbęs pagalvojo berniukas. - Net daugiau nė 
per pusę... Juk tai katinas! Vadinasi, man pasivaideno! 

Vaidenosi Šastai ar ne, prie jo kojų gulėjo milžiniškas 
katinas ir nemirksėdamas žiūrėjo į jį didžiulėmis žaliomis 
akimis. 

- O, katinėli, - sušnibždėjo Šasta. - Kaip gerai, kad 
grįžai. Man taip baisiai vaidenosi. 

Jis vėl atsigulė, prisiglaudė nugara prie katino ir po 
akimirkos sušilo. 

- Niekada gyvenime daugiau nebeskriausiu katinų, - 
tarė garsiai nežinia sau ar žvėreliui. - Vieną kartą mečiau 
akmenį į tokį seną, apšepusį vargšą. Oi, nesidraskyk! - 
sušuko berniukas, nes katinas kaip tik po šių Žodžių jam 
drykstelėjo nagais. - Argi supranti, ką sakau? - paklausė 
berniukas ir po akimirkos užsnūdo. 

Kai Šasta pabudo, katinas jau buvo dingęs. Danguje 
spigino saulė, kojas šildė įkaitęs smėlis. Jis atsisėdo, 
pasitrynė akis ir pasijuto labai ištroškęs. Dykuma atrodė 
akinančiai balta. Nuo miesto pusės sklido duslus 
triukšmas, tačiau kapinėse buvo labai tylu. Pasisukęs į 
vakarų pusę, kad neakintų saulė, jis vėl išvydo kalnus - 
dabar, dienos šviesoje, jie matėsi taip puikiai, jog atrodė 

ranka pasiekiami. Jam ypač krito į akis viena melsva 
dvišakė viršūnė - Šasta pamanė, jog tai ir yra Piro kalnas. 
„Ten mums ir reikia eiti, - nusprendė, - turiu pasižymėti 
kryptį, kad negaištume laiko, kai ateis Ihi, Hina ir 
Aravisė". Ir jis koja įbrėžė smėlyje gilų, ilgą brūkšnį, 
nukreiptą tiesiai į dvišakę kalno viršūnę. 

Dabar reikėjo kur nors susirasti užkąsti ir atsigerti. Šasta 
pro kapines patraukė upės link. Šviesoje antkapių akme- 
nys atrodė visai nebaisūs, ir berniukas nusistebėjo, jog naktį 
taip jų bijojo. Žmonių paupyje buvo nedaug - mat miesto 
vartai jau kelias valandas buvo praviri, ir rytinių keleivių 
minia spėjo sugužėti į miestą. Šasta mikliai „pasiskolino“ 
šį tą iš aplinkinių sodybų - perlipęs sodo aptvarą, nušvilpė 
tris apelsinus, arbūzą, keletą figų ir granatą. Tada nubėgo 
prie upės, tolėliau nuo tilto, ir atsigėrė. Vanduo buvo toks 
gaivus, jog jis čia pat nusimetė savo purvinus, prakaitu per- 
sisunkusius drabužius ir nėrė į vandenį - mat visą gyvenimą 
praleidęs prie jūros, jis plaukiojo ir nardė kaip Žuvis. 
Išlindęs iš vandens, išsitiesė žolėje ir įsižiūrėjo į anapus 
upės kylantį Tašbaaną - didžiulį, galingą, spindėte spindintį 
prabanga. Prisiminė pavojus, kurie ten tykojo, ir staiga pa- 
galvojo, jog jam besipliuškenant bičiuliai jau tikriausiai 
pasiekė kapines. „Pamatę, jog manęs nėra, jie iškeliaus vie- 
ni'',- išsigando ir akimirksniu apsirengęs nurūko atgal taip 
greitai, jog pasiekė kapines vėl permirkęs prakaitu ir 
ištroškęs, tarytum ir nebūtų maudęsis. 

Visada, kai tenka laukti ko nors vienam, diena, atrodo, 
tęsiasi amžinybę. Taip nutiko ir Šastai. Žinoma, jis turėjo ką 
apsvarstyti, bet kai taip sėdi vienas ir galvoji, laikas slenka 
ypač lėtai. Berniukas ilgai mąstė apie Tašbaane sutiktus 
atvykėlius iš Narnijos, ypač princą Koreną. Jam rūpėjo, kas 

nutiko, kai jie sužinojo, jog kambaryje jų slaptų sumanymų 
klausėsi ne princas, o kitas berniukas. Buvo nemalonu pa- 
galvojus, jog tie puikūs žmonės gali palaikyti jį išdaviku. 

Saulė lėtai kopė aukštyn, paskui pamažu ėmė slinkti 
žemyn į vakarus - bičiuliai vis nesirodė, ir Šasta ėmė dar 
labiau nerimauti. Jam toptelėjo į galvą, jog jie nesusitarė, 
kiek laiko turi vienas kito laukti kapinėse. Juk jis negalėjo 
tūnoti čia visą amžinybę! Artėjo vakaras ir berniukas bi- 
jojo, jog vėl teks likti kapinėse vienam. Jo galvoje sukosi 
daugybė sumanymų, tačiau visi atrodė nevykę. Pagaliau 
jis išsirinko vieną, deja, blogiausią - nusprendė palaukti 
kapinėse, kol sutems, tada, nusliūkinus prie upės, nušvilpti 
tiek arbūzų, kiek įstengs panešti, ir vienas keliauti Piro 
kalno link ta kryptimi, kurią vakar nubrėžė smėlyje. 
Žinoma, sumanymas buvo nevykęs, tačiau Šasta, skirtin- 
gai nei jūs, neskaitė knygų apie keliones per dykumą, ki- 
taip būtų supratęs, jog tai kvaila. 

Jis vis dar sėdėjo vieno antkapio šešėlyje, kai staiga 
žvilgtelėjęs į miesto pusę pamatė, jog kapinių link risnoja 
du žirgai. Iš džiaugsmo jam suspurdėjo širdis: Šasta pažino 
Hiną ir Ihi. Tačiau po akimirkos jis sustingo iš išgąsčio: 
šalia žirgų žingsniavo ne Aravisė, o kažkoks nepažįstamas 
žmogus. Jis buvo ginkluotas ir apsirengęs dailiais kilmin- 
gos šeimos vergo rūbais. Žirgai atrodė nuprausti, 
sušukuoti, pabalnoti brangiais balnais. „Ką tai galėtų 
reiškšti? - spėliojo Šasta. - Tikriausiai Aravisę pagavo, 
kankino, ir ji išdavė mus! Dabar jie nori mane apgauti - 
mano, pulsiu prie žirgų ir tada mane pagaus! O jeigu nesi- 
rodysiu - liksiu vienas kapinėse. Ką man daryti?!" 

Jis šmurkštelėjo už uolos, ir, neišleisdamas iš akių 
ateinančiųjų, įtemptai galvojo, kaip pasielgti. 

VII 


ARAVISĖ TAŠBAANO MIESTE 


Štai kas nutiko Aravisei ir žirgams. Kai Šastą nusitempė 
atvykėliai, mergaitė liko viena su dviem žirgais, kurie, lai- 
mė, neištarė nė žodžio. Ji nė akimirksniui nesutriko - čiupo 
Ihi pavadį ir ramiai sau stovėjo toliau, laikydama abu žirgus, 
nors jos širdis smarkiai daužėsi. Kai Narnijos atvykėliai nu- 
tolo, ji patraukė pirmyn. Bet vos žengus kelis žingsnius, vėl 
pasigirdo šauklio balsas. „O, kad jie kur prasmegtų, tie tar- 
chanai!"“', - pasipiktino Aravisė. „Kelią, kelią, kelią, - plyšojo 
šauklys. - Kelią kilmingajai Lasaralinai!" Ir tuoj pat užšauklio 
išdygo keturi ginkluoti vergai, po jų - dar keturi. Jiems ant 
pečių siūbavo dailutėliai neštuvai: skambčiojo sidabriniai var- 
peliai, plasdėjo šilko užuolaidėlės, o gatvėje pasklido gėlių 
ir kvepalų aromatas. Neštuvus lydėjo dailiai išpuoštos vergės, 
dvariškiai, tarnai, pažai ir kiti palydovai. Ir štai tada Aravisė 
pirmą kartą pasielgė neapdairiai. 

Ji puikiai pažinojo tą Lasaraliną, nes jos dažnai lankėsi 
tuose pačiuose rūmuose ir pokyliuose, o tai beveik tas 
pats, kaip mokytis- vienoje klasėje. 

Lasaralina neseniai ištekėjo už vieno turtingiausių ir 
galingiausių tarchanų Kalormeno šalyje, ir Aravisė 
nesitvėrė smalsumu pasižiūrėti, kaip ji dabar atrodo. 

Tai buvo lemtinga klaida. Aravisė pažvelgė į draugę, 
jų akys susitiko ir Lasaralina tuoj pat pašokusi neštuvuose 
sušuko: 

- Aravise! Ką tu čia veiki viena? Tavo tėvas... 

Tą pačią sekundę Aravisė paleido žirgų pavadžius, 
įsikibo į neštuvų atbrailą ir, akimirksniu įsliuogusi į vidų, 
šnypšte sušnypštė Lasaralinai į ausį: 

- Nutilk! Nėdrįsk tarti nė žodžio! Paslėpk mane! Pa- 
sakyk tarnams... 

- Bet brangioji... - garsiai suulbėjo Lasaralina, kuri vi- 
sada mėgo atkreipti į save aplinkinių dėmesį, - paaiškink 
man... 

- Daryk, kaip sakau, arba mirtinai susipyksim! - 
sušnypštė bėglė. - Greičiau, Lase - tai labai svarbu! Liepk 
savo žmonėms vestis drauge štai tuos du žirgus. Užtrauk 
užuolaidas ir keliaukim, kur manęs niekas neras. Greičiau, 
greičiau! 

- Gerai jau, gerai, brangioji, - tingiai atsakė Lasarali- 
na ir įsakė vergams. - Ei, jūs! Imkite už pavadžių panelės 
žirgus ir veskitės drauge. Eime namo! Brangute, kam gi 
tokiame karštyje užtraukti užuolaidėles? Aš manau, kad... 

Tačiau Aravisė jau spėjo jas užtraukti, ir mergaitės li- 
ko dviese minkštoje, iškvėpintoje tvankumoje. 

- Niekas neturi manęs pamatyti, - tarė Aravisė. - Ma- 
no tėvas nežino, kad aš čia. Pabėgau iš namų. 

- Kaip įdomu, brangioji, - nutęsė Lasaralina. - Mirštu. 
iš smalsumo! Meilute, atsisėdai man ant suknelės. Gal 
pasislinktum? Štai, taip geriau. Ji nauja. Patinka? Žinai, 
pirkau ją... 

- Oi, vėliau apie sukneles!- nutraukė draugę Aravisė. - 
Kur mano tėvas? 

- Čia, žinoma. Negi nežinojai? - atsakė Lasaralina. - 
Vakar atvyko ir visų klausinėja apie tave. Jei sužinotų, 
kad tu čia, su manimi - O, juokingiau būti negali! - ir ji 
prapliupo juoku, o Aravisė prisiminė, jog Lasaralina vi- 
sada buvo juokų maišelis. 

- Nieko čia juokinga, - tarė ji. - Tai baisu! Kur gali mane 
paslėpti? 

- Savo rūmuose, brangute. Kur kitur? - atsakė Lasara- 
lina. - Mano vyras išvykęs, ir niekas tavęs nematys. O, 
kaip neįdomu, kai užuolaidėlės užtrauktos - nematau 
žmonių! Anoks malonumas vilkėti nauja suknele, kai nie- 
kas nemato. Ar tau... 

- Manai, niekas manęs nepažino, kai taip klaikiai surikai 
mane pamačiusi? - nutraukė ją Aravisė. 

- Ne, brangioji, žinoma, ne, - išsiblaškiusi atsakė jaunoji 
ponia. - Taip ir nepasakei, ką manai apie suknelę... 

- Ir dar, - vėl nutraukė ją Aravisė, - įsakyk tarnams, 
kad su šiais žirgais elgtųsi labai pagarbiai. Jie slapstosi 
drauge su manimi. Moka kalbėti. Jie iš Narnijos. 

- Negali būti! Kaip įdomu-u... - sučiulbo Lasaralina. - 
Beje, brangioji, matei tą barbarų karalienę iš Narnijos? 
Ji dabar svečiuojasi čia, Tašbaane. Sako, princas 
Rabadašas ją beprotiškai įsimylėjęs. Kokios čia visą 
savaitę puotos, iškylos, medžioklės! Mano nuomone, ta 
karalienė nėra tokia jau gražuolė, bet kai kurie jauni- 
kaičiai iš Narnijos - oho! Užvakar buvau vienoje iškyloje 
prie upės ir, Žinai, vilkėjau... 

- Klausyk, kaip užčiaupti tavo tarnams burnas, kad 
neplepėtų, jog pas tave vieši kažkokia nuskurusi draugė? 
Gandai gali tuoj pat pasiekti tėvą. 

- Nesijaudink, tai vieni niekai, meilute, - tarė Lasara- 
lina. - Rasim tau padoresnius drabužius. Štai, pagaliau 
mes namie. 

Vergai sustojo ir nuleido neštuvus. Pakilus šilkinei 
užuolaidai, Aravisė pamatė, jog atsidūrė rūmų sode - jis 
labai priminė tą, į kurį pateko Šasta. Lasaralina jau buvo 
bežengianti į rūmus, tačiau Aravisė įsakmiai šnibžtelėjo 
jal į ausį nepamiršti perspėti vergų, jog neišplepėtų apie 
keistąją šeimininkės viešnią. 

- Atleisk, brangute, visai pamiršau, - atsakė draugė ir 
čia pat kreipėsi į tarnus: 

- Ei, klausykit ! Šiandien visiems draudžiama išeiti iš 
namų, o kiekvienas, kuris plepės apie šią jauną panelę, 
bus mirtinai sumuštas, gyvas sudegintas ir tada... šešias 
savaites mis vien duona ir vandeniu. Taigi! 

Nors Lasaralina sakė, jog nesitveria smalsumu išgirsti 
Aravisės istoriją, ji nieko neklausinėjo, o visą laiką čiauškėjo 
pati. Verste privertė Aravisę išsimaudyti ištaigingoje vo- 
nioje, paruoštoje pagal Kalormeno papročius, ir, neleidu- 
si nė žodeliu paprieštarauti, privertė apsirengti ištaigingais 
drabužiais. Triukšmas ir sumaištis, kurią ji sukėlė rinkda- 
ma tinkamus apdarus, kone išvedė Aravisę iš kantrybės. Ji 
prisiminė, jog Lasaralina visada labiausiai domėjosi 
drabužiais, puotomis ir paskalomis, o pati Aravisė mėgo 
lankus, strėles, žirgus ir medžioklę su skalikais. Ir, žinoma, 
kiekviena mergaitė manė, jog draugė švaisto laiką 
kvailystėms. Pagaliau pavalgiusios (stalas buvo nukrautas 
drebučiais, vaisiais, įvairiarūšiais ledais ir grietinėle), 
mergaitės susėdo gražioje kolonų menėje pasišnekčti. 
Menė buvo iš tiesų puiki, tačiau Aravisę erzino išlepinta 
Lasaralinos beždžionėlė, kuri be perstojo visur laipiojo ir 

karstėsi. Pagaliau Lasaralina pasiteiravo, kodėl Aravisė 
pabėgo iš namų, ir ši papasakojo, kas nutiko. 

Kai draugė baigė pasakojimą, Lasaralina paklausė: 

- Bet, brangioji, kodėl gi nenori tekėti už tarchano 
Ahoštos? Čia, Tašbaane, visi dėl jo iš galvos kraustosi. 
Mano vyras sako, jog greitai jis bus vienas galingiausių 
Kalormeno didikų. Ahoštą ką tik paskyrė aukščiausiuoju 
viziriu - senasis viziris Aksarta mirė. Tu nežinojai? 

- Nežinojau ir Žinoti nenoriu. Man į tą Ahoštą ir 
pažvelgti bjauru. 

- Bet, mieloji, tik pagalvok - treji rūmai! Vieni - nepa- 
prasto grožio, Ilkino ežero pakrantėje. Perlų kalnai. Pie- 
ne maudysies. Be to, labai dažnai susitiksi mane. 

- Nereikia man jo rūmų ir perlų, - atšovė Aravisė. 

- Visada buvai keistuolė, Aravise, - tarė Lasaralina. - 
Tai ko tu dar nori? 

Galų gale Aravisei pasisekė prikalbinti draugę padėti, 
ir abi mergaitės ėmė tartis, kaip įgyvendinti Aravisės 
sumanymą. Juodvi nusprendė, jog išvesti Ihi 17 Hiną iš 
miesto pro šiaurinius vartus ir nulydėti juos į kapines ne- 
bus sunku - niekas nestabdys ir nekamantinės gražiai ap- 
sirengusio tarno, vedančio grynakraujus žirgus prie upės, 
o tarnų Lasaralina turėjo daug. Kur kas sunkiau bus 
išsprūsti pačiai Aravisei. Tarnai galėtų ją nešti neštuvuose 
užtrauktomis užuolaidėlėmis, bet Lasaralina tvirtino, jog 
niekas niekada šitaip nekeliauja už miesto ir, žinoma, pra- 
eiviams kiltų įtarimas. 

Po ilgų svarstymų ir dvejonių Lasaralina staiga pliaukš- 
telėjo delnais ir tarė: 

- Sugalvojau! Žinau, kaip iškeliauti iš miesto apeinant 
vartus! Tisroko sodas (šlovė jam per amžius) driekiasi iki 


71 


pat upės, o prie vandens yra maži varteliai. Žinoma, tik 
dvariškiams leidžiama ten vaikščioti... Bet, kita vertus, - 
pridūrė ji koketiškai, - mudu su vyru ir esame beveik 
dvariškiai. Tau pasisekė, jog sutikai mane. Mielasis Tis- 
rokas (šlovė jam per amžius) mums toks geras: kviečia į 
savo rūmus beveik kiekvieną dieną, jie mums tarsi ant- 
rieji namai. Myliu visus princus, princeses, o kilnųjį 
Rabadašą tiesiog dievinu! Aš bet kada galiu ten nubėgti 
pasižiūrėti, pavyzdžiui, į rūmų ponias... O kodėl gi man 
nenuklydus ten drauge su tavimi, kai sutems, ir neišlydėjus 
tavęs pro mažuosius vartelius prie upės? O jei mus ir 
pagautų... 

- Tuomet viskas pražūtų, - nutraukė draugę Aravisė. 

- O, brangute, nesijaudink, - truputį susierzinusi tęsė 
Lasaralina. - Juk sakiau, kad mane visi pažįsta. Jei mus ir 
sugautų, visi pamanytų, jog tai vienas iš mano linksmų 
pokštų. Aš jais čia jau garsėju. Štai, pavyzdžiui, vakar... 
o, klausyk, brangute, tai taip juokinga... 

- Norėjau pasakyti, jog, jei mus pagautų, aš pražūčiau, - 
šaltai nutraukė draugę Aravisė. 

- AĄ-a-a... Taip taip, suprantu, mieloji, - atsiliepė Lasa- 
ralina. - Ką gi, gal turi geresnį sumanymą? 

Tačiau Aravisė nieko neįstengė sugalvoti ir tarė: 

- Ne, nieko geresnio negaliu sugalvoti. Teks rizikuoti. 
Kada galime iškeliauti? 

- O, tik ne šiandien! - šūktelėjo Lasaralina. - Ne šį vakarą. 
Šiandien - didžiulis pokylis. Visas rūmų sodas tiesiog skęste 
skęs šviesose. O kokia minia žmonių! Turiu tuoj pat bėgti 
pasidaryti šukuoseną. Keliausim rytoj vakare. 

Aravisę tai nuliūdino, bet kitos išeities nebuvo. Popietė 
slinko lėtai. Ją erzino Lasaralinos kikenimas bei čiauš- 

kėjimas apie apdarus, puotas, skandalus, sužadėtuves, 
vedybas bei skyrybas, todėl, kai draugė išskriejo į balių, 
Aravisė lengviau atsiduso. Ji atsigulė miegoti anksti ir 
jautėsi labai patenkinta po ilgos kelionės galėdama 
pailsėti tikrame patale su pagalvėmis ir apklotais. 

Kita diena slinko taip pat lėtai. Lasaralina vėl bandė 
atkalbėti Aravisę ir nesiliovė įtikinėjusi, jog Narnija - 
netirpstančių sniegynų ir ledynų kraštas, kuriame gyvena 
piktosios dvasios ir burtininkai, todėl Aravisė būtų 
beprotė jeigu ten keliautų. 

- Ir dar su kažkokiu netašytu valstiečiu, - stebėjosi jau- 
noji didikė. - Pati pagalvok, brangioji, kaip nepadoru! 

Aravisė ir pati buvo ne kartą taip pamaniusi apie savo 
bendrakeleivį, bet dabar, išvarginta Lasaralinos kvailų 
plepalų, pirmą kartą pagalvojo, jog keliauti su Šasta bu- 
vo daug įdomiau ir maloniau, nė gyventi čia, Tašbaane, 
didikų rūmuose. 

- Pamiršai, kad Namnijoje aš nebūsiu kilminga didikė, o 
tapsiu tokia pat, kaip jis. Be to, aš pažadėjau, - atsakė ji. 

Lasaralina vos nepravirko: 

- Baisu ir pagalvoti! Jei būtum protingesnė, taptum 
aukščiausiojo vizirio žmona. 

Aravisė pakilo ir nuėjo pasikalbėti su Žirgais. 

- Prieš pat saulėlydį tarnas nuves judu į Senųjų Karalių 
kapines, - tarė ji. - Jokių nešulių neštis nebereikės. Jums 
vėl pritvirtins balnus ir kamanas. Hinos kelionmaišį pri- 
pildys maisto, o prie Ihi balno pritvirtins gertuves van- 
dens. Tarnas nuves jus už tilto, prie upės, kur galėsite iki 
soties atsigerti. 

- Otada- į šiaurę, į Narniją! - sušnibždėjo ihi. - O ką, 
jei nerasime kapinėse Šastos? 

- Reikės laukti, žinoma, - atsakė Aravisė. - Tikiuosi, 
jumis čia gerai pasirūpino? 

- Geriau būti negali, - tarė Ihi. - Bet jei tavo pamaivos 
bičiulės vyras mano, jog vyriausiasis arklininkas šeria jo 
žirgus aukščiausios rūšies avižomis, klysta - arklininkas jį 
apgaudinėja. 

Grįžusi į rūmus Aravisė pavakarieniavo kolonų menėje 
ir po kelių valandų jau buvo pasirengusi kelionei. Ji 
apsirengė kaip turtingų rūmų vergė ir užsidengė veidą 
šydu. Draugės susitarė, jog jei kas klaustų, kas jos tokios, 
Lasaralina atsakytų, jog Aravisė - vergė, kurią ji veda do- 
vanoti vienai iš princesių. 

Mergaitės iškeliavo pėsčios ir netrukus pasiekė rūmų 
vartus. Žinoma, juos saugojo sargybiniai, tačiau jų va- 
das puikiai pažinojo Lasaraliną ir, įspėjęs pavaldinius, 
ją pagarbiai pasveikino. Draugės įžengė į Juodojo Mar- 
muro menę, pilną rūmų dvariškių, vergų bei tarnų, ir 
tuoj pat įsimaišė tarp jų. Perėjusios menę, atsidūrė 
Kolonų salėje, paskui Statulų menėje, o tada nužings- 
niavo ilgu koridoriumi, kurio abiejose pusėse kilo 
didžiulės kolonos. Aplenkę varines Karalių Salės duris, 
kurios buvo užvertos, draugės nužingsniavo į rūmų sodą. 
Blausioje lempų šviesoje visa atrodė nepaprastai paslap- 
tinga ir didinga. 

Pagaliau mergaitės įžengė į sodą ir ėmė daugybe laiptelių 
leistis kalvos šlaitu žemyn. Nusileidusios atsidūrė Senuosiuo- 
se Rūmuose. Buvo jau sutemę ir koridorių raizgalynė 
priminė painų labirintą, blausiai apšviestą žybčiojančių ug- 
nies fakelų, pritvirtintų prie pastatų sienų. Staiga vienoje 
kryžkelėje Lasaralina sustojo. 

- Eik, eik, - sušnibždėjo Aravisė, kuriai širdis daužėsi 
iš siaubo - mergaitei atrodė, jog kiekvieną akimirką 
priešais gali išdygti jos tėvas. 

- Nežinau, kur sukti, - atsiliepė Lasaralina. - Pamiršau, 
kuris kelias veda upės link... Turbūt kairysis. Taip, esu be- 
veik įsitikinusi, jog reikia sukti į kairę. Kaip įdomu taip 
klaidžioti! 

Pasukusios į kairę, juodvi atsidūrė tamsiame korido- 
riuje ir ėmė laipteliais leistis žemyn. 

- Viskas gerai, - tarė Lasaralina. - Dabar jau Žinau, 
kad einame teisingu keliu - pamenu šiuos laiptelius. 

Tą akimirką koridoriaus gale sušvito žibinto šviesa. Ji 
artėjo, ir po sekundės tolumoje iš už kampo išniro dvi 
tamsios žmonių figūros. Jie žingsniavo atbuli ir nešė ilgas 
žvakes. Mergaitės žinojo, jog taip einama tik prieš karalių. 
Aravisė pajuto, kaip Lasaralina staiga skaudžiai suspaudė 
jai ranką, ir suprato, jog draugė labai išsigando. Aravisė 
nustebo, jog Lasaralina taip bijo Tisroko, kuris, anot jos, 
toks geras jos bičiulis, tačiau svarstymams nebuvo laiko: 
Lasaralina tempte nusitempė ją atgal laiptais į viršų - 
tipendama pirštų galais, ji karštligiškai graibstė korido- 
riaus sieną. 

- Čia kažkokios durys! - sušnibždėjo ji. - Eime į vidų! 

Mergaitės įslinko pro duris, be garso jas užvėrė ir 
atsidūrė aklinoje tamsoje. Lasaralina sunkiai šnopavo, ir 
Aravisė suprato, jog draugė mirtinai išsigandusi. 

- Apsaugok mus, Tašai! - sušnibždėjo ji. - Kas bus, jei 
jie čia įeis? Kur pasislėpti"? 

Po kojomis mergaitės pajuto minkštą kilimą. Jos ap- 
graibomis nutipeno į kambario gilumą ir staiga atsitrenkė 
į sofą. 

- Liskim už sofos, - suinkštė Lasaralina. - Oi, kodėl 
mes čia ėjom? 

Tarp sofos ir audeklais apdengtos sienos buvo siauras 
plyšys - ten mergaitės ir pasislėpė. Lasaralina įsiropštė 
pirmoji ir gerai pasislėpė, o Aravisei nebeliko vietos - jos 
viršugalvis liko kyšoti iš už sofos, ir kiekvienas, apšvietęs 
kambarį žibintu ir žvilgtelėjęs į sofą, galėjo lengvai ją 
pastebėti. Laimė, Aravisės veidą dengė tamsus šydas, 
tačiau mergaitė vis tiek kiek įmanydama spraudėsi prie 
Lasaralinos. Tačiau ši pavojaus akimirką galvojo tik apie 
save ir nesileido stumiama į šalį - mergaitės truputį 
pasikumščiavo, o Lasaralina net įgnybo Aravisei į koją. 
Po akimirkos abi nurimo ir tik uždususios alsavo. Kam- 
baryje buvo labai tylu, ir mergaitėms jų alsavimas atrodė 
gąsdinančiai triukšmingas. 

- Ar čia mūsų nepamatys? - vos girdimai sušnibždėjo 
Aravisė draugei į ausį. 

- Gal... Gal ne, - atsakė Lasaralina ir pridūrė: 

- Aš taip nusikamavau... 

Ir tą akimirką mergaitės išgirdo patį baisiausią garsą: 
vėrėsi kambario durys. Įsižiebė šviesa. Aravisė kaip 
įmanydama stengėsi paslėpti galvą už sofos, tačiau 
nepajėgė, ir jos kakta bei akys taip ir liko kyšoti virš so- 
fos, todėl mergaitė puikiai matė, kas dėjosi kambaryje. 

Pirmiausia Įėjo du vergai - kaip ir pirma, jie žingsniavo 
atbuli ir nešė žvakes. Aravisė pamanė, jog jie tikriausiai 
kurčnebyliai, kaip įprasta slaptuosiuose karaliaus pasita- 
rimuose. Perėję kambarį, vergai sustojo abipus sofos ir 
Aravisė liko vieno iš jų šešėlyje. Tada į kambarį įžengė 
senas storas žmogėnas. Jo galvą dengė keista smailia- 
viršūnė kepuraitė - pamačiusi ją, Aravisė tuoj pat pažino, 

jog tai pats valdovas Tisrokas. Storulio drabužiai buvo 
nusagstyti gausybe perlų, kurių mažiausias kainavo bran- 
giau nei visi Narnijos valdovų drabužiai ir ginklai. Tačiau 
Tisrokas atrodė toks storas, jo apdare buvo tiek klostelių, 
raukinukų, apsiuvėlių, sagučių, kilpučių ir kitokių 
puošmenų, jog mergaitė nenoromis pagalvojo, kad Nar- 
nijos valdovų drabužiai jai labiau patiko. Po Tisroko į 
kambarį įžengė aukštas jaunuolis - jo galvą puošė dei- 
mantais padabintas turbanas su plunksnomis, 0 prie juos- 
mens tabalavo riestas kardas dramblio kaulo dėkle. Jau- 
nikaitis atrodė labai supykęs - jo akys ir dantys nuožmiai 
blykčiojo žvakių šviesoje. Paskutinis įėjo mažas, sudžiūvęs 
kuprius. Aravisė sudrebėjo: ji pažino naujai paskirtą 
aukščiausiąjį vizirį tarchaną Ahoštą, savo sužadėtinį. 

Kai visi įėjo į kambarį, durys užsivėrė. Tisrokas, su 
palengvėjimu atsidusęs, šlumštelėjo ant sofos, jaunikai- 
tis sustojo prieš jį, o aukščiausiasis viziris suklupo ant kelių 
ir alkūnių, veidu įsikniaubdamas į kilimą. 


VIII 


TISROKO RUMUOSE 


- O mano tėve, mano akių šviesa, - iškošė pro dantis 
jaunikaitis taip piktai, jog kiekvienas būtų suabejojęs, ar 
tikrai Tisrokas yra jo akių šviesa. - Dievai tesuteikia jums 
amžiną gyvenimą, bet mane jūs pražudėte! Jei būtumėt 
davęs greičiausią iš galerų dar nenusileidus saulei, tada, 
kai pamačiau, jog prakeiktųjų barbarų laivas išplaukė, tik- 
riausiai būčiau juos pasivijęs. Bet įkalbėjote mane laukti, 
jog įsitikinčiau, ar jie paprasčiausiai nenuplaukė į 
patogesnę prieplauką. Praradome visą dieną. Jie paspru- 
ko, paspruko - jau nebepavysiu. Ta klastinga palaidūnė, 
šita... - ir jis pridūrė visą tiradą žodžių, kurių čia nė ne- 
kartosiu. Kaip turbūt jau supratote, šis jaunikaitis buvo 
princas Rabadašas, o klastinga palaidūne vadino karalienę 
Siuzaną. 

- Tvardykis, mano sūnau, - atsiliepė Tisrokas. - Liūdna 
išsiskirti su svečiais, tačiau sveikas protas slopina liūdesį. 

- Bet aš jos noriu! - sušuko princas. - Man jos reikia. 
Mirsiu, jei ta veidmainė, kietaširdė pasipūtėlė nebus ma- 
no. Miegas mane apleido, valgis negardus, o akis aptemdė 
jos grožis. Barbarų karalienė turi būti mano! 

- Vienas garsus poetas yra puikiai pasakęs, - prabilo 

viziris, kilstelėjęs nuo grindų kiek apdulkėjusį veidą, - jog 
jaunystės aistras geriausiai gesina išminties šaltinis. 

Vizirio žodžiai dar labiau įsiutino princą. 

- Šunie! - sušuko jis. - Užsiūk tą poezijos maišą. Visą 
dieną švaisteisi poetų skiedalais - nebegaliu ilgiau pakęsti! - 
ir čia pat apdovanojo vizirį keliais taikliai nutaikytais spy- 
riais į aukštyn pakeltą pasturgalį - tiesą sakant, Aravisei 
jo visai nepagailo. 

Iki šio momento Tisrokas sėdėjo giliai paskendęs min- 
tyse, tačiau pamatęs princo išpuolį, ramiai prabilo: 

- Mano sūnau, prašau susitvardyk ir liaukis spardęs 
didžiai gerbiamą ir apsišvietusį vizirį. Sakoma, brangus 
perlas ir mėšlo krūvoj šviečia, taip reikia gerbti ir garbingą 
amžių bei protą net ir tarp mūsų niekingų pavaldinių. Nu- 
rimk ir sakyk, ko pageidauji ir ką siūlai. 

- Aš trokštu ir siūlau, o mano tėve, - tarė Rabadašas, - 
jog tuoj pat sukviestumėt savo nenugalimus pulkus ir 
užpultumėt triskart prakeiktą Narnijos šalį, o tada, 
nuniokoję ją kardu ir ugnimi, nužudę aukščiausiąjį 
valdovą bei visus jo artimuosius, prijungtumėt ją prie sa- 
vo neaprėpiamos imperijos. Tik karalienė Siuzana turi 
likti gyva. Ji taps mano Žmona, nors prieš tai gerai ją pa- 
mokysiu. 

- Suprask, mano sūnau, - atsiliepė Tisrokas, - jog jokie 
tavo žodžiai neįkalbės manęs atvirai paskelbti karą Nar- 
nijai. 

- Jei nebūtum mano tėvas, 0 amžinai gyvas Tisrokai, - 
sugriežė dantimis princas, - pasakyčiau, jog taip kalba 
bailys. 

- Jei nebūtum mano sūnus, o karštakrauji Rabadašai, - 
ramiai atsakė valdovas, ir klausantis jo balso Aravisei iš 

baimės stingo kraujas, - tavo gyvenimas būtų trumpas, 0 
mirtis - ilga ir skausminga. 

- Bet kodėl, o mano tėve? - paklausė princas daug pa- 
garbesniu tonu. - Kodėl mums nenubaudus Narnijos? 
Kodėl reikia galvoti apie tai daugiau nei nusprendžiant 
pakarti tingų vergą ar sušerti seną, bevertį kuiną skali- 
kams? Narnija - mažesnė už mažiausią mūsų provinciją. 
Tūkstantis ietininkų lengvai nukariautų ją per penkias 
savaites. Tai niekinga dėmė ant tavo imperijos veido. 

- Be abejonės, - atsakė Tisrokas, - tie mažieji barbarų 
kraštai, kurie vadina save laisvais, iš tiesų yra tingių, 
neorganizuotų palaidūnų karalystės, kurios niekam ne- 
duoda naudos - jų nekenčia dievai ir visi protingi žmonės. 

- Tai kodėl mes taip ilgai leidžiam joms klestėti?! - 
sušuko Rabadašas. 

- Žinokit, o šviesusis prince, - įsiterpė aukščiausiasis 
viziris, - jog iki tų metų, kai jūsų aukštakilmis tėvas (šlovė 
jam per amžius) tapo šlovingu ir nenugalimu Kalormeno 
valdovu, Narniją dengė sniegas ir ledynai, o joje karalia- 
vo galinga burtininkė. 

- Tūkstantį kartų tai girdėjau, o plepusis viziri! - atšovė 
Rabadašas. - Taip pat Žinau, jog burtininkė mirė, sniegas 
ir ledynai ištirpo, o Narnija dabar graži ir derlinga kaip 
sodas. 

- Nėra abejonių, o labiausiai išsimokslinęs prince, - 
tęsė viziris, - jog tą kraštą pakeitė galingi burtai tų, kurie 
dabar vadina save Narnijos valdovais. 

- O aš manau, - atsakė Rabadašas, - jog tai lėmė 
žvaigždės ir kiti visatos ženklai. 

- Dėl šito tikrai verta pasiginčyti išmintingiems žŽmo- 
nėms, - įsiterpė Tisrokas. - Niekada nepatikėsiu, jog būtų 

buvę įmanoma užmušti senąją burtininkę ir taip pakeisti 
kraštą be galingų burtų pagalbos. Ko gali tikėtis iš šalies, 
kur gyvena demonai žvėrių pavidalu, kalbantys žmonių 
kalba ir pabaisos - pusiau Žmonės, pusiau gyvuliai? Sako- 
ma, jog aukščiausią Narnijos valdovą (tegu dievai jį 
apleidžia) globoja paslaptingas demonas ir pikčiausias 
šėtonas, kuris pasirodo liūto pavidalu. Kaip tik todėl 
užpulti Narniją reikštų įsivelti į tamsius ir neaiškius daly- 
kus - nenoriu kišti rankų ten, kur galiu jas nusvilti. 

- Kokia palaiminta Kalormeno karalystė! - vėl įsiterpė 
viziris, kilstelėdamas veidą. - Jo valdovą dievai apdova- 
nojo tokiu nepaprastu protu ir išmintimi! Tačiau kaip 
nepranokstamasis Tisrokas teisingai pastebėjo, Narnija 
tarsi prinokęs vaisius, kurį sunku matyti taip arti ir nenu- 
skinti. Talentingas buvo tas poetas, kuris... - čia viziris 
pastebėjo nekantrų princo pėdos truktelėjimą ir užsikirto. 

- Iš tiesų sunku, - atsakė Tisrokas žemu, ramiu balsu. - 
Kiekvieną rytą saulė temsta man akyse, o nakties miegas 
praranda saldumą pagalvojus, jog Narnija man nepri- 
klauso. 

- O mano tėve, - tarė Rabadašas. - Ką pasakysi, jei 
parodysiu būdą, kaip gali nuskinti Narniją nenusvilęs 
pirštų? 

- Jei patarsi, kaip tai padaryti, O Rabadašai, - atsakė 
Tisrokas, - pasakysiu, jog, esi geriausias iš sūnų. 

- Tai klausyk, o tėve, - sušuko princas. - Dar šią naktį 
surinksiu du šimtus raitelių ir mes patrauksim per dykumą. 
Niekas nežinos, jog padariau tai su tavo žinia. Po dienos 
jau būsim Arkenlandijoje, prie karaliaus Luno pilies vartų. 
Dabar taikos metas, ir jie bus nepasirengę karui. Užimsiu 
pilį nespėjus jiems nė mirktelėti. Iš ten trauksiu į Narniją, 


81 


Ker-Paravelio link. Žinau, jog aukščiausiojo valdovo pi- 
lyje nebus: kai iš ten išvykau, jis kaip tik rengėsi žygiuoti 
prieš milžinus, kurie peržengė Narnijos šiaurinę sieną. 
Ker-Paravelio vartai tikriausiai bus atviri - taigi įlėksiu 
tiesiai į pilį. Ten elgsiuos protingai ir nepraliesiu daug 
kraujo. O paskui reikės tik sulaukti, kol į pilį atplauks 
Grakščioji Hialina. Tada aš tuoj pat čiupsiu karalienę 
Siuzaną, pasisodinsiu ją ant žirgo ir kaip paukštis lėksiu 
atgal į Arkenlandiją. 

- Bet ar nenutiks taip, o mano sūnau, - atsakė Tisro- 
kas, - jog prieš pagrobiant merginą, karalius Edmundas 
nužudys tave arba tu jį nužudysi? 

- Jų nedaug, - atsakė Rabadašas, - tuzinas mano vyrų 
jį nuginkluos ir suriš. Susitvardysiu ir neišliesiu jo kraujo, 
kad nebūtų mirtinos priežasties karui tarp Narnijos ir Ka- 
lormeno, nors ir trokštu keršto. 

- Oką, jei Grakščioji Hialina pasieks Ker-Paravelį pirma 
tavęs? - paklausė Tisrokas. 

- Nepanašu, jog taip nutiks, tėve, - atsakė princas. - 
Nėra palankaus vėjo. 

- Ir dar vienas dalykas, o mano sumanusis sūnau, - vėl 
prabilo Tisrokas. - Gražiai paaiškinai, kaip šis Žygis duos 
tau Narnijos karalienę. Dabar pasakyk man, kaip jis padės 
man užgrobti Narniją? 

- O mano tėve, nejaugi nesupratai, jog pakeliui aš ir 
mano raiteliai užgrobsim Arkenlandiją? Tada galėsi 
įsikurti pačiame Narnijos pasienyje ir ten po truputėlį 
rinkti pulkus, kol ateis laikas pulti Narniją. 

- Ką gi, išmintingai ir įžvalgiai kalbi. Bet kaip man lik- 
ti nenusvilus pirštų, jei vaisius pasirodys nuodingas? 

- Turi sakyti, jog išsirengiau į žygį be tavo sutikimo ir 
palaiminimo, apakęs iš meilės ir jaunatviško įkarščio. 

- Ojeigu aukščiausiasis Narnijos valdovas pareikalaus 
sugrąžinti seserį? 

- O mano tėve, dėl šito neverta nuogąstauti. Nors ta 
mergiotė ir atsisakė už manęs tekėti, karalius - protingas 
ir supratingas žmogus. Jis nenorės prarasti progos susigi- 
miniuoti su mūsų šeima ir matyti savo sūnėną bei sūnėno 
sūnėną Kalormeno karaliaus soste. 

- Jis 1r nematys, juk aš gyvuosiu amžinai - šito, neabe- 
joju, ir pats man linki, - atsiliepė Tisrokas dar sausesniu 
balsu. 

Princas akimirką sutriko, bet tuojau pat pridūrė: 

- O mano tėve, mano akių šviesa, rašysime jiems laiškus 
karalienės vardu ir tvirtinsim, jog ji mane myli ir visai ne- 
benori grįžti į Narniją. Juk įprasta manyti, kad moterų 
nuotaikos keičiasi kaip vėjarodis. O jeigu jie ir netikėtų 
laiškais, vis tiek neišdrįstų joti į Tašbaaną ir jėga ją atimti. 

- O mokytasis viziri, - Tisrokas kreipėsi į Ahoštą, - pa- 
sidalyk savo išmintimi. Pasakyk, ką manai apie šį 
nepaprastą pasiūlymą. 

- O amžinasis Tisrokai, - atsakė Ahošta, - nesu ragavęs 
tėviškos meilės saldybės. Sakoma, sūnus tėvui brangesnis 
už brangiausius brangakmenius. Kaip galiu išdrįsti atskleisti 
jums savo mintis apie sumanymą, kuris gali kainuoti šiam 
neprilygstamam princui gyvybę. 

- Išdrįsi, išdrįsi, - atsiliepė Tisrokas, - nes puikiai Žinai, 
kas bus, jeigu nieko nepatarsi. 

- Tebūnie tavo valia, - suinkštė kuprius. - Tada Žinok, o 
išmintingiausiasis Tisrokai, jog princo sumanymas nėra 
toks pavojingas, kaip gali iš pradžių pasirodyti. Mat dievai 

atėmė iš tų barbarų išminties šviesą: jų poezijoje nėra tų 
naudingų pamokymų, tų išminties perlų, kurie būdingi 
mūsiškei - ji vien apie meilę ir karą. Todėl jiems niekas 
neatrodys kilniau ir labiau gerbtina kaip beprotiškas Žygis 
šio... Ol, - staiga sudejavo viziris, nes po žodžių „beprotiškas 
žygis" princo batas vėl niuktelėjo jam į pasturgalį. 

- Tvardykis, o mano sūnau, - tarė Tisrokas, - o tu, gar- 
bingasis viziri, nesiblaškyk, jei jis ir nesitvardys - malo- 
niai tęsk savo iškalbingą šneką. Mat niekas labiau 
nepuošia išmintingo ir kilnaus asmens, kaip gebėjimas 
išdidžiai ir kantriai ištverti menkus nesklandumus. 

- Teesie tavo valia, - atsakė viziris, truputėlį pasisuk- 
damas į šalį taip, jog princui būtų sunkiau jį pasiekti. - 
Taigi jiems niekas neatrodys maloniau, kilniau ir labiau 
atleistina nei šis... drąsus žygis, ypač todėl, kad jis atliktas 
iš meilės. Taigi, jei princas per nelaimę ir paklius jiems į 
nagus, jie tikrai jo nažudys. Priešingai, gali nutikti taip, 
j0g jo drąsa, ryžtas ir nežabota aistra gali pakerėti 
karalienės širdį. 

- Čia gerai pasakei, senas plepy, - tarė Rabadašas. - 
Net labai gerai - keista... 

- Mano valdovų padėka teikia mano akims šviesą, - 
atsakė Ahošta. - Be to, o Tisrokai, mūsų amžinasis valdove, 
tikiu, jog princas, dievų padedamas, tikrai užims karaliaus 
Luno pilį, o tada mes, galima sakyti, pačiupome Narniją tie- 
siai už gerklės. 

Po šių žodžių įsivyravo mirtina tyla ir mergaitės kaip 
įmanydamos slopino alsavimą. Pagaliau vėl prabilo "Tis- 
rokas: 

- Eik, mano sūnau, - tarė jis, - 17 daryk, kaip sumanei. 
Tačiau nesitikėk mano pagalbos ar pritarimo. Nekeršysiu 

už tave, jei žūsi, ir negelbėsiu, jei pakliūsi į nelaisvę. O 
jeigu išliesi daugiau kilmingo Narnijos kraujo nei dera ir 
dėl to tarp dviejų karalysčių kils atviras karas, prarasi ma- 
no malonę ir tada pirmuoju Kalormeno princu taps tavo 
jaunesnysis brolis. Dabar eik. Atlik viską greitai, paslap- 
tingai ir telydi tave sėkmė. Tegu nenugalimo, nepranoks- 
tamo Tašo stiprybė įsikūnija tavo karde ir lanke. 

- Teesie tavo valia, - sušuko Rabadašas, akimirkai 
priklaupė pabučiuoti tėvo rankų ir kaip strėlė išlėkė iš 
kambario. Dideliam Aravisės, kuri visa stabarėte 
sustabarėjo plyšyje, nusivylimui Tisrokas ir viziris pa- 
siliko. 

- O viziri, - tarė Tisrokas, - ar esi įsitikinęs, jog nė viena 
ausis negirdėjo mūsų pašnekesio? 

- O mano valdove, - atsakė Ahošta, - tai neįmanoma. 
Kaip tik todėl aš pasiūliau ateiti čia, į Senuosius Rūmus, 
kur niekas iš namiškių nevaikšto ir niekada nevyksta pa- 
sitarimai. 

- Geras sumanymas, - tarė Tisrokas. - Jei kas nors tai 
sužinotų, turi tuoj pat mirti. Ir tu, o išmintingasis viziri, 
pamiršk, ką čia kalbėjom. Nei aš, nei tu nieko nežinom 
apie princo ketinimus. Jis iškeliavo savo valia, be mano 
žinios bei pritarimo, genamas maištingos, pramušt- 
galviškos jaunystės. Jei jis užgrobs Arkenlandiją, mudu 
nustebsime labiausiai iš visų. 

- Teesie tavo valia, - atsakė viziris. 

- Tikiuosi tau niekada nešaus į galvą mintis, jog esu 
kietaširdis tėvas, išsiuntęs savo pirmagimį į žygį, kuriame 
šis greičiausiai žus. Ši paskutinė mintis tau tikriausiai ma- 
loni, nes žinau, kad nemyli princo. Matai, puikiai nujaučiu, 
ką galvoji. 

- O nepriekaištingasis Tisrokai, - atsiliepė viziris, - ly- 
ginant su meile tau, mano jausmai princui ir pačiam sau - 
niekingi. Myliu tave labiau nei savo akių šviesą ar gyvybę. 

- Tavo jausmai taurūs ir teisingi, - atsakė Tisrokas. - 
Aš taip pat nieko nemyliu labiau už savo karūnos garbę 
ir stiprybę. Jei princui pasiseks, Arkenlandija, o vėliau 
tikriausiai ir Narnija atiteks mums. O jei nepasiseks - tu- 
riu dar aštuoniolika sūnų. Rabadašas darosi pavojingas, 
kaip ir įprasta vyriausiems karalių sūnums. Daugiau nė 
penki Tisrokų dinastijos valdovai buvo nužudyti todėl, 
jog vyriausieji jų sūnūs, karališkieji princai, troško užimti 
tėvo sostą. Tegu Rabadašas atvėsina kraują kitur, užuot 
blaškęsis čia, rūmuose. O dabar, puikusis viziri, tėvo 
rūpesčiai mane išvargino - noriu miego. Įsakyk muzikan- 
tams eiti į mano miegamąjį. Tiesa, nubausk trečiąjį virėją - 
skrandis kažkodėl vėl blogai virškina... 

- Visa bus padaryta, - atsakė viziris, keturiomis atbulas 
nuropojo prie durų, atsikėlė, nusilenkė ir dingo koridoriu- 
je. Likęs vienas Tisrokas dar ilgokai sėdėjo kambaryje ir 
Aravisė jau ėmė nuogąstauti, jog jis užsnūdo. Pagaliau 
dūsaudamas ir stenėdamas pakilo, mostelėjo vergams prie- 
kyje nešti žibintus ir išlingavo iš kambario. Durys užsivėrė, 
vėl tapo aklinai tamsu, ir mergaitės pagaliau lengviau atsi- 
duso. 


IX 


KELIONĖ PER DYKUMĄ 


- Kaip baisu! O, kaip siaubinga! - suaimanavo Lasara- 
lina. - O, mieloji, aš taip bijau, visa drebu... Paliesk mano 
kaktą. 

- Liaukis, - išlemeno Aravisė, pati visa drebėdama. - 
Jie grįžo į Naujuosius Rūmus. Reikia kuo greičiau dingti 
iš šito kambario ir tada būsime saugios. Jau ir taip 
sugaišom labai daug laiko. Kuo greičiau vesk mane prie 
vartų paupyje. 

- Kaip gali šitaip kalbėti? - drebančiu balsu atsakė La- 
saralina. - Aš negaliu! Ne dabar... Ach, mano nervai! Ne, 
reikia šiek tiek ramiai čia palaukti, o tada grįžti atgal į 
mano rūmus. 

- Kaip tai grįžti? - paklausė Aravisė. 

- Ach, nejaugi nesupranti? "Tu tokia beširdė, - tarė La- 
saralina ir pravirko, tačiau Aravisei atrodė, jog dabar ne 
laikas jos gailėtis. 

- Užteks, - pyktelėjo ji ir, čiupusi Lasaraliną, stipriai ją 
krestelėjo. - Jeigu nesiliausi kliedėjusi apie grįŽimą atgal 
ir tuoj pat nenuvesi manęs prie tų vartų, Žinai ką padary- 
siu? Išbėgsiu į koridorių ir imsiu rėkti! Tuomet mus abi 
kaipmat sučiups. 

- Bet jie mus u-u-užmuš, - vebleno Lasaralina. - Argi 
negirdėjai, ką pasakė Tisrokas (tegyvuoja jis per amžius)? 

- Girdėjau. Bet geriau tegu mane užmuša, nei atiduo- 
da Ahoštai į žmonas. Eime! 

- O, tu tokia grubi, - tarė Lasaralina. - Esu visai bejėgė. 

Galų gale ji turėjo paklusti Aravisei. Mergaitės tam- 
soje nusileido koridoriaus laptais, pasuko į kitą koridorių 
ir pagaliau vėl išėjo į lauką. Jos atsidūrė rūmų sode, kuris 
terasomis leidosi iki pat miesto sienos. Danguje ryškiai 
švietė mėnulis. Smagu patirti nuotykius, tačiau dažnai nu- 
tinka taip, jog net patekus į pačias gražiausias vietas, nėra 
laiko jomis pasidžiaugti. Taip nutiko ir Aravisei. Todėl 
po daugelio metų bandydama dar sykį išgyventi tos nak- 
ties nuotykius, ji tik labai neaiškiai įstengė prisiminti 
rūkuotas pieveles, švelniai gurgančius fontanus ir 
ištįsusius juodus kiparisų šešėlius. 

Kai mergaitės pasiekė sodo pakraštį ir priešais iškilo 
karūnuota siena, Lasaralina ėmė taip tirtėti iš baimės, 
jog neįstengė atstumti vartų skląsčio ir Aravisė turėjo jai 
padėti. Už vartų bangavo mėnesienoje žvilganti upė, o 
mažytėje prieplaukoje stovėjo kelios nedidukės valtys. 

- Sudiev, - tarė Aravisė, - ir dėkui tau. Atleisk man už 
tai, kad elgiausi grubiai. Juk pati Žinai, kokiomis aplin- 
kybėmis čia atsidūriau. 

- O, mieloji Aravise, - prakalbo Lasaralina. - Nejaugi 
neapsigalvosi? Net po to, kai pamatei, koks šaunus jau- 
nikis yra Ahošta? 

- Šaunus jaunikis? - pasipiktino Aravisė. - Klastingas 
ir niekingas vergas, kuris puola padlaižiauti, kai jam kas 
įkanda, o paskui, norėdamas atkeršyti Tisrokui, neriasi iš 
kailio rengdamas jo sūnui mirtį. Ne! Mieliau ištekėčiau 
už savo tėvo vergo negu už tokio niekšo! 

- O, Aravise, Aravise. Kaip gali šitaip kalbėti apie 
Tisroką (tegyvuoja jis per amžius). Juk jeigu pats Tisro- 
kas šitaip nusprendė, vadinasi, tai teisinga. 

- Lik sveika, - tarė Aravisė. - Tavo suknios nuostabios. 
Namai - taip pat. Tikiu, kad tavęs laukia puikus gyvenimas, 
tačiau man jis netiktų. Kai nueisiu, tyliai uždaryk vartus. 

Ji išsiveržė iš karšto draugės glėbio, įlipo į valtelę, 
atsistūmė ir po akimirkos jau yrėsi pasroviui. Virš galvos 
švietė milžiniškas mėnulis, o jo atspindys mirguliavo upės 
vandenyje. Oras buvo vėsus ir gaivus. Mergaitei priartėjus 
prie kito kranto, pasigirdo pelėdos ūbavimas. „Na, paga- 
liau“, - atsikvėpė Aravisė - užaugusi gamtoje, ji nekentė 
kiekvienos minutės Tašbaano mieste. 

Išlipusi į krantą, Aravisė paniro į tamsą, nes mėnulio 
šviesa negalėjo prasiskverbti pro pakrantės medžių ir 
krūmų tankmę. Tačiau jai pavyko surasti tą patį kelią, ku- 
riuo keliavo Šasta, ir ji netrukus pasiekė dykumos pakraštį. 
Kaip ir jis, Aravisė pažvelgė kairėn ir pamatė didžiulius 
tamsius paminklų akmenis. Nors Aravisė buvo labai drąsi 
mergaite, dabar iš baimės jai stingo širdis. O jeigu jos 
draugų ten nėra? O jeigu ten gyvena vaiduokliai? Tačiau 
ji ryžtingai sukando dantis ir pasileido tiesiai į kapines. 
Dar nė nespėjusi jų pasiekti, pamatė Ihi, Hiną ir tarną. 

- Gali grįžti pas savo šeimininkę, - šūktelėjo jam 
Aravisė pamiršusi, jog miesto vartus atvers tik auštant. - 
O čia tau pinigai už paslaugą. 

- Nuolankiai klausau, panele, - tarė tarnas ir tuoj pat 
skubiai pasileido miesto link. Jo raginti nereikėjo - mat 
tarną irgi kankino vaiduoklių baimė. 

Aravisė, užmiršusi visus elgesio su kalbančiais žirgais 
formalumus, pakštelėjo Ihi ir Hinai į nosis ir kelias se- 
kundes glostė jų kaklus. 

- Oštai ir Šasta, šlovė Liūtui! - sušuko Ihi. 

Aravisė apsidairė ir visai netoliese išvydo Šastą, kuris, 
pamatęs, jog tarnas nuėjo, išlindo iš savo slėptuvės. 

- O dabar, - tarė Aravisė, - negaiškime nė valandėlės! 

Ir ji trumpai papasakojo draugams apie Rabadašo žygį. 

- Klastingi niekšai! - sušuko Ihi ir piktai pakratė 
kanopą. - Užpulti taikos metu, nė neįspėjus! Bet mes jį 
dar pamokysim! Nuvyksim į šiaurę pirmiau nei jie ir vi- 
sus perspėsim. 

- Manai, spėsim? - paklausė Aravisė, užšokdama ant 
Hinos. Šasta svajojo išmokti taip puikiai užšokti ant žirgo. 

- Ihi-ha-ha-ha! - nusižvengė Ihi. - Šasta, šok ant manęs! 
Žinoma, spėsim. Pirmyn, į kelionę! 

- Tisrokas sakė, jog išžygiuos nedelsdamas, - pasakė 
Aravisė. 

- Žmonės visada taip šneka, - atsakė Ihi. - Tačiau dviejų 
šimtų raitelių su Žirgais per minutę nesurinksi, neapgin- 
kluosi ir nepagirdysi. Kur link traukiam? Į šiaurę? 

- Ne, - tarė Šasta. - Aš žinau kelią. Paaiškinsiu vėliau. 
Žirgai, laikykitės kairiau - štai taip! 

- Dieną ir naktį šuoliais nelėksime. "Taip būna tik pasa- 
kose. Turime keliauti Žingine ir ristele: iš pradžių ristele, o 
paskui žingine. Tada ir jūs, vaikai, galite paėjėti. Hina, ar 
jau pasirengusi? Na, pirmyn! Į šiaurę, į Narniją! 

Iš pradžių kelionė buvo maloni. Nakties vėsa sugėrė 
smėlyje susikaupusį dienos karštį, ir oras tapo grynas, 
šviežias ir vėsus. Kiek tik akys užmatė, smėlio plynė mėnulio 
šviesoje žvilgėjo tarytum jūros paviršius ar sidabrinis 
padėklas. Aplinkui buvo tylu, tik ritmingai dunksėjo Ihi ir 
Hinos kanopos. Kad apsigintų nuo miego, Šasta retkarčiais 
nulipdavo nuo žirgo ir žingsniuodavo pėsčias. 


90 


Kelionė truko amžinybę. Mėnulis pasislėpė ir viskas 
paskendo aklinoje tamsoje. Valandų valandas nieko 
ir kaklą. Dar po kurio laiko jis jau galėjo matyti, jog jie 
vis dar joja pilka plyne. Niekur nebuvo jokio gyvybės 
ženklo, ir Šastai pasirodė, jog jie atsidūrė kažkokioje keis- 
toje mirties karalystėje. Tik vis girkščiojo žirgų pavadžiai, 
skimbčiojo žąslai ir dunksėjo kanopos - ne garsiai ir 
skardžiai, kaip jojant keliu, bet dusliai, kaip būna keliau- 
jant sausu smėliu. Šasta jautėsi baisiai išvargęs, jį krėtė 

Pagaliau dešinėje horizonto pusėje dangus nusidažė 
pilkšvai ir netrukus paraudo. Išaušo rytas, tačiau aplink 
nesigirdėjo nė vieno paukštelio. Šasta džiaugėsi, kad gali 
paėčjėti pėsčiomis, nes jam buvo labai šalta. 

Staiga patekėjo saulė, ir viskas pasikeitė. Pilkšvas 
smėlis pavirto auksiniu ir suspindėjo tarsi apibertas dei- 
mantais. Kairėje pusėje Šastą, Ihi, Hiną ir Aravisę vijosi 
milžiniški jų pačių šešėliai. Toli priekyje saulės šviesa 
užliejo dvišakę Piro kalno viršūnę, ir Šasta pamatė, kad 
jie truputėlį nuklydo į šalį. 

- Truputį kairiau, kairiau, - paragino draugus. 

Atsigręžę atgal, keleiviai nudžiugo pamatę, jog Tašbaanas 
dabar virto pilkšvu iškyšuliu ir dūluoja kažkur tolumoje. 
Kapinių nebesimatė. Visi pasijuto lengviau. 

Tačiau neilgam. Pirmą sykį pažvelgus iš dykumos į 
miestą, Tašbaanas atrodė labai toli, tačiau keliaujant tolyn 
ir tolyn, jis vis nenorėjo išnykti už horizonto. Šasta liovėsi 
ten žvilgčiojęs, nes tada rodėsi, jog jie beveik nejuda. 
Pamažu saulės šviesa tapo nepakeliama. Smėlio spin- 
desys vertė markstytis, tačiau Šasta žinojo, jog užsimerkti 

negalima - jis turėjo žiūrėti į Piro kalną ir rodyti draugams 
kryptį. Tapo pašėlusiai karšta. Pirmą kartą, kai norėdamas 
paėjėti pėsčias, nulipo žemyn ir kojomis palietė smėlį, 
karštis tvoskė jam į veidą tarytum iš atvertos krosnies. Antrą 
sykį buvo dar blogiau. Trečią kartą, basa pėda vos palietęs 
smėlį, berniukas riktelėjo iš skausmo ir tuoj pat vėl 
užsikabarojo ant Žirgo. 

- Atleisk, Ihi, - tarė jis. - Negaliu eiti. Smėlis degina 
man kojas. 

- Žinoma, - atsiliepė žirgas. - Turėjau anksčiau tave 
perspėti. Sėdėk balne. Nieko čia nepadarysi. 

- Tau gera, - tarė Šasta Aravisei, kuri žingsniavo šalia 
Hinos. - Turi batus. 

Aravisė nieko neatsakė, tik dar labiau pasitempė. Tik- 
riausiai ji nenorėjo atrodyti pasipūtusi, tačiau atrodė kaip 
tik taip. 

Ir vėl jie keliavo ristele, paskui žingine, skimbčiojo 
žąslai, girkščiojo balnai. Mylia po mylios niekas nesikeitė: 
įkaitusių kūnų kvapas, akinantis spindesys, galvos skaus- 
mas. Atrodė, Tašbaanas niekada nesiliaus jų persekiojęs, 
kalnai nepriartės, ir kelionė niekada nesibaigs. 

Be abejonės, kiekvienas iš jų bandė mintyse žaisti viso- 
kius žaidimus, kad tik sutrumpintų laiką, tačiau pastangos 
buvo bergždžios. Jie vijo šalin mintis apie gėrimus - vėsius 
"Tašbaano rūmų kokteilius, tyrą šaltinio vandenį, linksmai 
trykštantį tiesiai iš žemės gelmių, šaltą, gaivinantį pieną. 
Kuo labiau jie stengėsi vyti tokias mintis, tuo atkakliau 
jos skverbėsi vaizduotėn. 

Galų gale keleiviai pamatė kažką nauja - priekyje iš 
smėlio kilo maždaug penkiasdešimties metrų pločio ir 
dešimties metrų aukščio masyvi uolų sangrūda. Nuo jos 

krito šešėlis - deja, menkas, nes saulė jau švietė iš kitos 
pusės, tačiau vis dėlto jame buvo galima šiek tiek pasislėpti 
nuo kaitros. Bendrakeleiviai susigrūdo ir truputį užvalgė 
bei atsigėrė. Nelengva pagirdyti žirgą iš odinės gertuvės, 
tačiau Ihi ir Hina šiaip taip įsigudrino. Visiems trūko 
gėrimo. Nė vienas nekalbėjo. Žirgams iš šnervių dribo 
putos, jie garsiai šnopavo. Vaikai atrodė išblyškę. 

Po trumpo poilsio keleiviai vėl patraukė į kelionę. Tie 
patys garsai, tie patys kvapai ir smėlynų spindesys, tik ne- 
trukus šešėliai pradėjo gulti jiems iš dešinės, ilgėjo ir paga- 
liau ištįso beveik iki pat rytinio horizonto. Labai pamažu 
vakaruose nusileido saulė. Keleiviai lengviau atsiduso, nes 
jų nebekankino akinantis spindesys, nors smėlyje 
susikaupęs karštis dar ilgai neleido jiems atsikvėpti. Ketu- 
rios poros akių atkakliai ieškojo slėnio, apie kurį kalbėjo 
Varnas Išminčius. Tačiau mylia po mylios aplink tvyrojo 
vien smėlynai. Atėjo vakaras, danguje suspindo 
žvaigždždės. Žirgai vis dar kinkavo tolyn, o jų balnuose 
svyravo išvargę ir ištroškę vaikai. Tik patekėjus mėnuliui 
Šasta pakilo ir kimiu, gergždžiančiu balsu sušuko: 

- Štai jis!!! 

Berniukas neklydo. Priešaky, truputėlį dešiniau, visi 
išvydo kylančias uolų keteras, o tarp jų - slėnį. Žirgai 
tylėdami pasuko jo link ir po kelių minučių priėjo slėnio 
pakraštį. Iš pradžių keliauti slėniu buvo kur kas sunkiau 
nei atvira dykuma: tarp uolų buvo tvanku, o mėnulio šviesa 
čia beveik negalėjo įsiskverbti. Takelis vedė stačiai žemyn, 
Ojį supančios uolos buvo aukštos kaip tikri kalnai. Pamažu 
kur ne kur keleiviai ėmė pastebėti augalus - aštriaspyglius 
kaktusus ir šiurkščius krūmokšnius. Dar po kurio laiko žirgų 
kanopos ėmė smigti jau ne į smėlį, o į smulkų žvirgždą ir 


93 


akmenis. Kiekviename posūky - o posūkių čia tikrai 
netrūko - jie ieškojo vandens. Žirgai vos laikėsi ant kojų. 
Hina, sunkiai šnopuodama ir svirduliuodama, atsilikusi 
kėblino paskui Ihi. Bičiuliai jau buvo beprarandą viltį, 
bet staiga išvydo nedidelę drėgną įdubą, apaugusią vešlia, 
švelnia žole, o iš jos tekėjo maža vandens srovelė. Netru- 
kus srovelė pavirto šaltiniu, šaltinis - krūmų apsuptu 
kuris jau beveik snaudė, pajuto, jog Ihi netikėtai stabtelėjo, 
ir berniukas ėmė slysti iš balno. Priešaky putojo nedidelis 
krioklys ir krito į platų tvenkinį. Abu žirgai akimirksniu 
atsidūrė vandeny, panarino galvas ir gėrė, gėrė, gėrė... 

- O-o-oh! - atsiduso Šasta, nuslydo nuo žirgo ir stačia 
galva nėrė tiesiai į tvenkinį. Vanduo siekė jam vos iki kelių, 
tačiau tai buvo viena iš pačių nuostabiausių akimirkų ber- 
niuko gyvenime. 

Tik po gerų dešimties minučių žirgai ir kiaurai 
peršlapę vaikai išlindo iš vandens ir ėmė dairytis aplin- 
kui. Mėnulis dabar kybojo tiesiai virš slėnio. Paupyje 
stiebėsi minkšta žolė, o krūmai ir medžiai kilo iki pat 
uolų pakraščio. Ši šešėliuota žalumos jūra tikriausiai 
slėpė puikiausias gėles, nes visas slėnis buvo sklidinas 
malonių, gaivinančių kvapų. Iš tamsios medžių tankmės 
pasigirdo garsas, kurio Šasta niekuomet nebuvo girdėjęs - 
suokė lakštingala. 

Visi jautėsi per daug išvargę, kad kalbėtų ar valgytų. 
Net nenubalnoti žirgai tuoj pat sugulė. Prie jų prisiglaudė 
Aravisė ir Šasta. 

Maždaug po dešimties minučių Hina susirūpinusi tarė: 

- Mums negalima užmigti. Privalome aplenkti tą 
Rabadašą. 

- Taip. Užmigti negalima, - lėtai atsakė Ihi, - tačiau 
truputį pailsėkime. 

Šasta iš karto suprato, jog, visi tuoj pat užmigs, jeigu 
jis neatsistos ir ko nors nesugalvos. Berniukas jautė, jog 
privalo kažko griebtis. Jau norėjo pakilti, Kad priverstų 
draugus keliauti toliau, tačiau nusprendė dar sekundę 
luktelėti... ir dar vieną... 1r dar... Po akimirkos vėl sučiulbo 
lakštingala, ir bėgliai, apšviesti mėnulio šviesos, užmigo. 

Pirmoji nubudo Aravisė. Saulė jau kybojo aukštai dan- 
guje, ir vėsios rytinės valandos buvo prarastos. „Tai ma- 
no kaltė,"- tarė sau piktai ir pašokusi ėmė visus žadinti. 
„Nereikėjo tikėtis, kad Žirgai, tegu 1r kalbantys, pabus po 
tokios sunkios, visą dieną trukusios kelionės. Žinoma, 
nevertėjo šito tikėtis ir iš šio berniuko - jis niekada nebu- 
vo pratintas eiti į žygį. Bet aš juk turėjau žinoti." 

Visi jautėsi apsvaigę nuo sunkaus miego. 

- Ei hoo-hoo-ho0, - nusižiovavo Ihi. - Užmigau nenubal- 
notas? Kaip nepatogu. Daugiau niekuomet taip nedarysiu. 

- Na, kelkitės, kelkitės, - ragino Aravisė. - Jau sugaišome 
beveik visą rytą. Turime skubėti. 

- Grybšnis žolės mums nepakenktų, - tarė Ihi. 

- Laikas iškeliauti, - pasakė Aravisė. 

- Ko gi taip lėkti? - paklausė Ihi. - Juk dykumą įveikėm, 
ar ne? 

- Bet mes dar ne Arkenlandijoje, - tarė Aravisė, - turi- 
me pasiekti ją prieš Rabadašą. 

- Mes jį aplenkėme daugeliu mylių, - pasakė Ihi. - Juk 
keliavom trumpesniu keliu. Šasta, argi tavo draugas Var- 
nas nesakė, jog šitas kelias trumpesnis? | 

- Jis neminėjo, jog trumpesnis, - atsakė Šasta. - Tik 
pasakė, kad geresnis, nes juo keliaujant galima pasiekti 

upę. Jeigu ta oazė yra šiauriau Tašbaano, tai bijau, jog 
mūsų kelias yra ilgesnis. 

- Na, negaliu keliauti toliau nepasistiprinęs, - tarė Ihi. - 
Nubalnok mane, Šasta. 

- Prašau, - kukliai prabilo Hina. - Aš jaučiuosi ne geriau 
už Ihi - atrodo, tikrai nebeturiu jėgų toliau keliauti. Tačiau, 
kai Žirgais joja raiteliai su pentinais ir kitais įnagiais, argi 
jie dažnai neverčia jų šuoliuoti net ir tuomet, kai Žirgai 
būna taip išsekę, kaip dabar mudu? Ir tada paaiškėja, jog 
iš tiesų jie dar turėjo jėgų. N-noriu pasakyti - argi 
neprivalėtumėm taip pasielgti dabar, kai esame laisvi? Juk 
visa tai vardan Narnijos. 

- Aš manau, ponia, - ironiškai atsakė Ihi, - jog apie 
karo žygius ir keliones, taip pat apie tai, kiek gali ištverti 
žirgas, Žinau truputį daugiau nei jūs. 

Hina nieko neatsakė, nes buvo švelnios prigimties ir 
gerai išauklėta kumelaitė, tik susijaudino ir nutilo. Ji, 
žinoma, sakė tiesą. Jeigu tą akimirką Ihi balne būtų 
sėdėjęs tarchanas, jis kaip mat būtų privertęs Žirgą Žvaliai 
risnoti ne vieną valandą. Mat blogiausia vergijoje tai, jog 
ilgai vergavus, priprantama prie prievartos ir laisvėje tam- 
pa sunku veikti savo valia. 

Taigi bičiuliai turėjo laukti, kol Ihi užkando ir atsigėrė. 
Vaikai ir Hina, žinoma, taip pat pasinaudojo proga pasi- 
stiprinti. Kai jie pagaliau iškeliavo, buvo jau beveik vie- 
nuolikta valanda ryto. Net ir pasistiprinęs Ihi nesijautė 
labai energingas. Hina buvo silpnesnė ir labiau išvargusi, 
tačiau jai pačiai teko vesti draugus. O slėnis su rusva, vėsia 
upe, žolėmis, meldais, laukinėmis gėlėmis ir rododendrais 
buvo tokia maloni vietelė, jog kvieste kvietė keleivius 
neskubėti. 

PAS ATSISKYRĖLĮ 


Po kelių valandų kelionės slėnis paplatėjo, ir bičiuliai 
galėjo matyti, kas plyti priešaky. Upelė, kurios pakrante 
jie jojo, tekėjo į plačią ir sraunią upę, kuri vinguriavo į 
rytus. Už jos vėrėsi puikus kraštovaizdis: dešinėje kilo 
uolėtos viršūnės, kur ne kur apsigaubusios ledo kepu- 
rėmis, kairėje bangavo kalvos, apaugusios pušimis, ir vi- 
sur, kur tik akys aprėpė, plytėjo gruoblėtos uolos, siauri 
slėniai ir melsvos kalnų viršūnės. Dabar Šasta jau nematė 
Piro kalno. Tolumoje tarp uolų jis pastebėjo medžiais 
apaugusį slėnį ir suprato, jog tai kelias iš Arkenlandijos į 
Narniją. 

- Iha-ha-ha, tai žaliuojanti šiaurė! - sužvengė Ihi. Iš 
tiesų žemesnes kalvas gaubė tokia gaivi žaluma, kokios 
Aravisė ir Šasta, užaugę pietų krašte, nė nesapnavo. Pa- 
siekus didžiąją upę, keleivių nuotaika tapo dar pakilesnė. 

Didžioji upė, srūvanti iš vakarinių viršukalnių, buvo 
tokia srauni ir slenksčiuota, jog, keleiviai nedrįso joje mau- 
dytis, tačiau šen bei ten pabandę bristi, pagaliau surado 
seklesnę vietą. Aplink žirgų kojas riaumojantis ir 
šniokščiantis vanduo, gaivinanti vėsa bei ore nardantys 
laumžirgiai keistai jaudino Šastą. 

- Bičiuliai, mes jau Arkenlandijoje! - išdidžiai sušuko 
Ihi, kai, taškydamas vandenį, išbrido į šiaurinį upės krantą. - 
Jei neklystu, upė, kurią ką tik perbridom, vadinasi Skrie- 
janti Strėlė. 

- Tikiuosi, būsime ten laiku, - sumurmėjo Hina. 

Keleiviai ėmė kopti aukštyn - lėtai, vingis po vingio, 
nes kalvų šlaitai buvo statūs. Pakilus aukštėliau, aplin- 
kui atsivėrė negyvenamas kraštas - niekur nesimatė 
namų ar kelių. Kur ne kur augo medžiai: ąžuolai, beržai, 
bukai, šermukšniai ir saldieji kaštonai. Jūs, manau, tuo- 
jau pat būtumėte juos pažinę, tačiau Šasta, visą gyvenimą 
praleidęs pietietiškame krašte, kur medžių beveik ne- 
buvo, negalėjo atsistebėti jų gausybe ir įvairove. Žirgams 
iš po kanopų į visas puses spruko kiškiai, o netrukus 
netoliese jie aptiko tarp medžių besiganantį stirnų 
pulkelį. 

- O, kaip čia nuostabu! - sušuko Aravisė. 

Užkopęs ant pirmojo kalnagūbrio, Šasta atsigręžė at- 
gal. Tašbaano jau nebesimatė. Kiek tik akys užmatė, ap- 
linkui plytėjo dykuma - tarp smėlynų buvo įsiterpusi tik 
siaura žalia juostelė - slėnis, kuriuo jie keliavo. 

- Ei! - šūktelėjo berniukas. - O kas ten? 

- Kur? - paklausė Ihi ir atsisuko atgal. Hina ir Aravisė 
taip pat įsistebeilijo ten, kur rodė Šasta. 

- Atrodo, atrodo tarsi dūmų kamuolys, - tarė Šasta. - 
Gal ten gaisras? 

- Gal smėlio audra... - nusistebėjo Ihi. 

- Vargu. Nėra vėjo, - įsiterpė Aravisė. 

- O, pažvelkit! - sušuko Hina. - Ten kažkas žybčioja. 
Matot? Šalmai ir ginklai... Pulkas karių traukia mūsų 
pusėn! 

- Prisiekiu Tašu! - sušuko Aravisė. - Tai Rabadašo ar- 
mija! 

- Žinoma, - tarė Hina. - Šito aš ir bijojau. Greičiau! 
Privalome pasiekti Arkenlandiją pirma jų! - Ir, netarusi 
daugiau nė žodžio, ji staigiai apsisuko ir šuoliais nurūko į 
šiaurę. Ihi ištempė kaklą ir pasileido iš paskos. 

- Greičiau, Ihi, greičiau! - sušuko Aravisė per petį. 

Dabar lėkti žirgams buvo nepaprastai sunku. Įveikę 
vieną uolos keterą, už slėnio pamatydavo kitą - ir taip be 
galo. Nors bėgliai neabejojo, jog keliauja daugmaž tei- 
singa kryptimi, nė vienas tiksliai nežinojo, kiek reikės jo- 
ti, kol pasieks Arkenlandiją. Įkopus į antrą uolos keterą, 
Šasta vėl žvilgtelėjo atgal: Rabadašo kariuomenė, pirma 
atrodžiusi tarsi dulkių ar dūmų kamuolys, dabar priminė 
pulką juodųjų skruzdžių. Kariai jau pasiekė tolimąjį upės 
krantą ir dabar tikriausiai ieškojo brastos. 

- Jie jau prie upės! - garsiai suriko berniukas. 

- Greičiau, greičiau! - šaukė Aravisė. - Jei nepasiek- 
sim Arkenlandijos laiku, geriau būtume visai nekeliavę. 
Šuoliais, Ihi, lėk šuoliais! Tu juk karo žirgas! 

Šasta ir pats norėjo taip šūktelėti, tačiau pagalvojo: 
„vargšelis ir taip jau stengiasi iš paskutiniųjų", ir prikan- 
do liežuvį. Ir iš tiesų abu Žirgai darė jei ir ne viska, ką 
galėjo, tai bent ką patys manė galį, o tai, žinoma, ne visai 
tas pats. Ihi pasivijo Hiną ir dabar jiedu skriejo greta vie- 
nas kito velėnom apaugusia žeme, tačiau Hinos jėgos ėmė 
sparčiai sekti. 

Staiga jiems už nugarų pasigirdo keistas garsas. "Tai 
buvo ne kanopų dunksėjimas, ginklų žvangėjimas ar Ka- 
lormeno kareivių šauksmai, ko keleiviai bijojo, o piktas 
urzgimas. Šasta jį tuoj pat atpažino, nes jau buvo girdėjęs 

tą mėnesienos naktį, kai pirmą kartą sutiko Aravisę ir 
Hiną. Ihi taip pat jį atpažino. Jo akys pasruvo krauju, o 
ausys gluste prigludo prie galvos. Staiga žirgas pasilei- 
do kiek įkabindamas - daug greičiau nei iki šiol. Šasta 
kaip mat pajuto, kad pasikeitė jo greitis: Ihi staiga ėmė 
taip pašėlusiai šuoliuoti, jog per kelias sekundes toli 
aplenkė Hiną. 

- Kaip mums nesiseka, - pagalvojo Šasta. - Galėjau 
kirsti lažybų, jog liūtų čia nėra! 

Jis žvilgtelėjo per petį ir pamatė, jog paskui juos skrie- 
ja didžiulis rusvas žvėris. Lėkdamas kūnu jis beveik lietė 
žolės paviršių ir atrodė tarsi didžiulė katė, sprunkanti 
nuo nepažįstamo šuns medžio link. Liūtas sparčiai 
artėjo. 

Šasta žvilgtelėjo į priekį ir išvydo kažką neįtikėtino - 
maždaug dešimties metrų aukščio sieną, apaugusią žalia 
gyvatvore. Joje matėsi atviri vartai, 0 vartuose stovėjo 
aukštas basakojis žmogus, rudens lapų spalvos apdaru iki 
pat žemės. Nepažįstamasis stovėjo atsirėmęs į ilgą lazdą, 
Ojo barzda siekė jam beveik iki kelių. 

Šasta užmetė akį nepaižįstamojo pusėn ir vėl atsigręžė 
atgal. Tuo metu liūtas jau beveik pasivijo Hiną ir bandė 
pačiupti ją už kojų. Kumelaitė vis dar pašėlusiai lėkė 
tykšdama putomis, tačiau jos plačiai išplėstos akys buvo 
pilnos siaubo ir nevilties. 

- Stok! - suriko Šasta tiesiai Ihi į ausį. - Grįžk atgal! 
Reikia jas gelbėti! 

Vėliau Ihi visada sakydavo, jog negirdėjo ar nesupra- 
to šių žodžių, o kadangi apskritai jis buvo labai doras 
žirgas, tikriausiai reikėtų juo tikėti. 

Šasta ištraukė kojas iš balno kilpų, permetė į vieną 

pusę, tada minutę sustingo ir šoko. Siaubingai suskaudo 
kūną, ir berniukas vos nenusirito kalva žemyn, tačiau tuoj 
pat pašoko ir, užmiršęs skausmą, nusvirduliavo į pagalbą 
bičiulėms. Jis niekada gyvenime nebuvo taip pasielgęs ir 
net dabar nežinojo, kodėl šitaip daro. 

Hinai iš nasrų išsiveržė siaubingas garsas - žirgo klyks- 
mas. Aravisė buvo plote prisiplojusi prie kumelaitės kak- 
lo ir, atrodė, bandė išsitraukti kardą. Dabar visi trys: Hli- 
na, Aravisė ir liūtas atsidūrė beveik visai šalia Šastos. 
Liūtas atsistojo ant užpakalinių kojų - dabar jis atrodė 
didesnis už didžiausią žvėrį - ir dešine letena griebė 
Aravisę už nugaros. Šasta spėjo pamatyti didžiulius, 
aštrius nagus. Aravisė sukliko ir susverdėjo balne. Liūtas 
vėl čiupo ją už pečių ir tada Šasta, beveik pametęs iš siau- 
bo galvą, klupdamas puolė prie jų - jis neturėjo jokio gin- 
klo, net pagalio ar akmens - ir kvailai sušuko liūtui tarsi 
kokiam piktam šuniui: 

- Eik šalin! Šalin! Eik namo! 

Akimirką berniukas žiūrėjo tiesiai į plačiai pravertus 
riaumojančius nasrus. Tada, didžiausiam jo nustebimui, 
vis dar ant užpakalinių kojų, žvėris apsisuko, nusileido 
ant visų keturių ir nuskuodė atgalios. 

Šasta nė akimirką nemanė, jog liūtas pasitraukė. Ber- 
niukas apsisuko ir lyg strėlė nulėkė prie vartų žalioje sie- 
noje, kuriuos jis tik dabar prisiminė. Hina, vos galėdama 
išsilaikyti ant linkstančių kojų, įsvirduliavo pro vartus. 
Aravisė vis dar sėdėjo balne, tačiau jos nugara varvėjo 
kraujas. 

- Įeik, dukrele, įeik, - tarė barzdotas žmogus ilgu ap- 
siaustu. 

- Įeik, sūnau, - pridūrė jis, ir Šasta uždusęs įlėkė vidun. 

Vartai akimirksniu užsivėrė, ir nepažįstamsis tuoj pat 
nuskubėjo prie sužeistos mergaitės, kuri stengėsi nulipti 
nuo žirgo. 

Keleiviai atsidūrė dideliame, apvaliame kieme, apsup- 
tame aukšta gyvatvorių siena. Kieme telkšojo tvenkinys, 
kurio paviršius buvo toks lygus, jog atrodė tarsi veidro- 
dis. Prie tvenkinio augo gražiausias medis, kokį Šastai ka- 
da teko matyti - jo šakos dengė beveik visą tvenkinį. Už 
tvenkinio kėpsojo mažas, žemasienis akmeninis namu- 
kas storu šiaudiniu stogu. Girdėjosi gyvulių bliovimas, o 
tolimajame aptvaro gale ganėsi ožkos. Visur žaliavo pui- 
ki, minkšta žolė. 

- Ar.. Ar... Ar jūs... - uždusęs šnopavo Šasta, - Arken- 
landijos karalius Lunas? 

Senis papurtė galvą ir tyliai atsakė: 

- Ne. Aš - pietinės pelkės atsiskyrėlis. Sūnau, nešvaistyk 
laiko klausimams, geriau daryk, ką pasakysiu. Ši panelė - 
sužeista, žirgai - visiškai nuvaryti. Šiuo metu Rabadašas 
jau ieško brastos per Skriejančios Strėlės upę - jei tuoj 
pat bėgsi pirmyn nė sekundės nedelsdamas, dar spėsi 
perspėti karalių Luną. 

Šastai suspaudė širdį išgirdus šiuos žodžius, nes jis 
jautėsi labai išsekęs. Berniukas susigūžė - toks prašymas 
jam atrodė neteisingas ir Žiaurus. Jis dar nežinojo, jog 
puikiausias atpildas už gerą darbą paprastai būna 
galimybė atlikti ką nors dar geresnio. Tačiau jis tik 
paklausė: 

- Kur tas karalius? 

Atsiskyrėlis pasisuko ir mostelėjo lazda. 

- Žiūrėk, - tarė. - Štai dar vieni vartai. Išeik pro juos ir 
keliauk tiesiai tiesiai, per lygumą, per kalnus, nesvarbu, 

kelias lygus ar gruoblėtas, dumblinas ar sausas. Žinau, 
jog taip keliaudamas sutiksi karalių Luną. Tik bėk nesu- 
stodamas - bėk ir bėk. 

Šasta linktelėjo galva, nubėgo šiaurinių vartų link ir 
akimirksniu dingo už jų. Tada atsiskyrėlis kaire ranka 
tvirčiau apglėbė Aravisę ir, padėjęs mergaitei atsistoti ant 
kojų, beveik nešte įnešė ją į namuką. Po kurio laiko jis 
vėl pasirodė kieme. 

- Na, giminaičiai, - tarė žirgams. - Dabar laikas ir ju- 
mis pasirūpinti. 

Nelaukęs jokio atsakymo - žirgai buvo per daug pavargę 
kalbėti - juos nubalnojo ir ištrynė kailius taip puikiai, jog 
nė karaliaus rūmų arklininkas nebūtų galėjęs jam prilygti. 

- Na, štai, bičiuliai, - vėl tarė jis, - užmirškite, kas nuti- 
ko, ir pasidžiaukite poilsiu. Štai vanduo ir žolė. Gausit 
šilto viralo, kai pamelšiu mūsų bičiules ožkas. 

- Pone, - prabilo Hina, pagaliau atgavusi kvapą, - ar 
panelė gyvens? Ar liūtas ją mirtinai sudraskė? 

- Išmokau nuspėti daug yra dalykų, - nusišypsojęs 
atsakė atsiskyrėlis, - tačiau nemoku nuspėti ateities, todėl 
nežinau, ar bent vienas Žmogus ar gyvulys šiame pasauly- 
je išgyvens iki šiandienos saulėlydžio. Bet reikia nepra- 
rasti vilties. Panelė tikriausiai gyvens nė kiek netrumpiau 
už bet kurią kitą jos amžiaus mergaitę. 

Kai Aravisė atsipeikėjo, pajuto, jog guli ant pilvo 
žemame, nepaprastai minkštame guolyje vėsiame ir erd- 
viame kambary pliko akmens sienomis. Iš pradžių 
mergaitė nesuprato, kodėl guli veidu Žemyn, tačiau 
pabandžius apsiversti ant šono nutvilkė aštrus, deginan- 
tis skausmas. Staiga ji viską prisiminė ir akimirksniu 
suprato, kodėl guli būtent taip. Ji veltui spėliojo, iš ko 

padarytas tas nenusakomai mikštas guolis, kuriame tyso- 
jo. Iš tiesų tai buvo viržiai - jie geriausiai tinka gultams. 
Tačiau Aravisė niekada nebuvo jų mačiusi. 

Atsivėrė kambario durys ir į vidų įėjo atsiskyrėlis. Ran- 
kose jis laikė didžiulį medinį dubenį. Atsargiai padėjęs jį 
ant grindų, prisiartino prie gulto ir paklausė: 

- Kaip jautiesi, dukrele? 

- Labai skauda nugarą, tėve, - atsakė Aravisė. - Tačiau 
šiap jaučiuosi neblogai. 

Atsiskyrėlis priklaupė prie lovos, delnu palietė 
mergaitės kaktą, pačiupinėjo jos pulsą. 

- Karščio neturi, - tarė. - Greitai pasveiksi. Manau, jau 
rytoj galėsi vaikščioti. Štai, išgerk šio gėrimo. 

Jis paėmė nuo grindų medinį dubenį ir pakėlė mer- 
gaitei pre lūpų. Aravisė nurijo gurkšnį balto gėrimo ir 
nenoromis susiraukė - mat tai buvo ožkos pienas, o ne- 
pratusiems jo skonis gali pasirodyti bjaurokas. Tačiau 
mergaitė buvo labai ištroškusi ir prisivertė išgerti visą 
dubenį. Išgėrusi pasijuto daug geriau. 

- Dabar, dukrele, gali sau ramiai miegoti, - vėl prabilo 
atsiskyrėlis. - Tavo žaizdos nuplautos ir sutvarstytos. Nors 
ir skausmingos, nėra pavojingesnės nei botago kirčiai. Tas 
liūtas buvo labai keistas: užuot čiupęs, nutraukęs tave nuo 
žirgo ir suleidęs dantis, jis tik brūkštelėjo nagais tau per 
nugarą. Dešimt negilių įbrėžimų - nors ir skausmingi, bet 
gyvybei nepavojingi. 

- Tai bent! - nustebo Aravisė. - Vadinasi, mane lydėjo 
sėkmė. 

- Dukra, - tarė atsiskyrėlis, - išgyvenau šiame pasauly- 
je šimtą ir devynias žiemas, bet niekada nebuvau sutikęs 
to, kas vadinama sėkme. Visi šie įvykiai byloja kažką, ko 

nesuprantu, tačiau jei mums bus lemta sužinoti, ką jie 
reiškia, neabejoju, jog taip ir įvyks. 

- O kur Rabadašas ir du šimtai jo raitelių? - paklausė 
Aravisė. 

- Manau, pro čia jie nejos, - atsakė atsiskyrėlis. - Da- 
bar jau tikriausiai surado brastą toliau į rytus nuo mūsų. 
Ir iš ten trauks tiesiai į Arkenlandiją. 

- Vargšas Šasta! - sudejavo Aravisė. - Ar jo laukia toli- 
mas kelias? Ar jis suspės? 

- Reikia tikėti, jog suspės, - atsakė senis. 

Aravisė vėl pasisuko ant šono, patogiau įsitaisė ir tarė: 

- Ar aš ilgai miegojau? Atrodo, jau temsta. 

Atsiskyrėlis prisiartino prie vienintelio kambario lango, 
kuris žvelgė į šiaurę. 

- Tai ne vakaro tamsa, - atsakė. - Debesys slenka nuo 
Audrų Kalno viršūnės. Šiame krašte blogi orai atkeliauja 
iš tos pusės. Šį vakarą viską apgaubs tirštas rūkas. 

Kitą rytą, nors nugarą vis dar skaudėjo, Aravisė, 
pusryčiams prisikirtusi košės su grietinėle, pasijuto taip ge- 
rai, jog atsiskyrėlis leido jai pamėginti atsikelti. Mergaitė 
atsikėlė ir, žinoma, tuoj pat nužingsniavo pasišnekučiuoti 
su žirgais. Oras jau buvo pasikeitęs ir visa Žaliuojanti 
atsiskyrėlio salelė prisipildė saulės tarsi koks didžiulis žalias 
indas. Tai buvo nepaprastai atoki ir tyli vieta. 

Pamačiusi mergaitę, Hina tuoj pat pasileido artyn ir 
pribėgusi lyžtelėjo jai veidą. Abi bičiulės apibėrė viena 
kitą klausimais apie savijautą ir poilsį. 

- O kurgi Ihi? - pasiteiravo Aravisė. 

- Štai ten, - atsakė Hina ir nosimi mostelėjo į patį toli- 
miausią aptvaro pakraštį. - Norėčiau, kad su juo pasikalbė- 
tum. Jis kaip nesavas - negaliu nė žodžio iš jo išpešti. 

- Labas rytas, Ihi, - pasveikino žirgą Aravisė. - Kaip 
jautiesi? 

Ihi kažką neaiškiai sumurmėjo, tačiau bičiulės nieko 
nesuprato. 

- Atsiskyrėlis mano, jog Šasta spėjo laiku perspėti 
karalių Luną, - tęsė mergaitė. - Taigi visi mūsų vargai, 
atrodo, baigėsi. Galų gale mes beveik Narnijoje, Ihi! 

- Aš niekada nepamatysiu Narnijos, - prislėgtu balsu 
atsiliepė žirgas. 

- Gal tu sergi, mielasis Ihi? - paklausė Aravisė. 

Pagaliau Ihi atsuko į ją iš liūdesio ištįsusį veidą ir suai- 
manavo: 

- Aš privalau grįžti iš kur atėjęs - į Kalormeną. 

- Ką? - apstulbo Aravisė. - Į vergiją!? 

- Taip, - linktelėjo galvą žirgas, - ten man ir vieta. Kaip 
aš išdrįsiu pažvelgti į akis laisviesiems Narnijos žirgams? 
Aš, palikęs kumelaitę ir du vaikus sudraskyti liūtams, kad 
tik išgelbėčiau savo nusususį kailį! 

- Juk mes visi sprukom kiek tik įkabindami, - tarė Hina. 

- Šasta nespruko! - sudejavo Ihi. - O jei ir spruko, tai 
bent jau teisinga kryptimi - atgal. Kaip tik dėl to man 
labiausiai gėda. Aš, kuris vadinau save karo žirgu ir gy- 
riausi šimtais mūšių, pasirodžiau bailesnis nei mažas ber- 
niukas, jauniklis, galima sakyti, visai kūdikis, kuris nieka- 
da gyvenime nelaikė kardo ir niekuomet neturėjo jokių 
kilnių pavyzdžių! 

- Žinau, - tarė Aravisė. - Jaučiu tą patį. Šasta pasielgė 
kaip tikras didvyris. Tačiau aš esu nė kiek negeresnė už 
tave, Ihi. Visaip jį niekinau ir erzinau, laikiau žemesniu 
už save nuo tos dienos, kai susitikome, 0 jis pasirodė esąs 
geriausias iš mūsų. Tačiau, man atrodo, geriau likti čia ir 
jo atsiprašyti nei grįžti atgal į Kalormeną. 

- Jums lengviau, - atsakė Ihi. - Jūs nesutepėte savo 
garbės, o aš praradau viską. 

- Mielas bičiuli, - įsiterpė atsiskyrėlis, - niekas 
nepastebėjo, kada jis prisiartino - mat senio basos pėdos 
be garso judėjo minkšta rasota žole. - Mielas bičiuli, - 
tęsė jis, - nieko nepraradai, tik savo išdidumą. Ne, ne, 
mielasis, nereikia dabar glausti ausų ir purtyti karčių. Jei 
tikrai esi taip sugėdintas, kaip prieš minutę sakeisi, turi 
išklausyti tiesą. Gal ir nesi toks didis Žirgas, koks maneisi 
esąs, kai lyginai save su „kvailais Kalormeno arklėkais". 
Žinoma, buvai sumanesnis ir drąsesnis už juos - toks jau 
gimei. Tačiau nederėtų manyti, jog Narnijoje būtinai 
išsiskirs! iš kitų. Ir tada, kai nemanysi, jog esi tikrai ypa- 
tingas ir nepaprastas, tapsi iš tiesų garbingu ristūnu. O 
dabar, jei tu ir tavo keturkojė bičiulė užsuksite į trobelę, 
vėl jus pavaišinsiu šiltu viralu, kurio jau ragavote. 


AXI 


NETIKĖTAS BENDRAKELEIVIS 


Išbėgęs už vartų, Šasta nukūrė viržiais apaugusia kal- 
va žemyn, medžių tankmės link. Jis nieko negalvojo ir 
nesvarstė - tik bėgo ir bėgo kiek įkabindamas. Berniuko 
kojos virpėjo iš nuovargio, jam ėmė stipriai dilgčioti šoną, 
o į akis varvantis prakaitas kėlė perštulį ir trukdė žiūrėti. 
Jis vis suklupdavo ir kelis kartus, paslydęs ant riedančio 
akmenuko, vos neišsinarino kelio. 

Medžių daugėjo, o jų proskynose augo dygūs krūmai. 
Saulė nusileido, tačiau karštis nenuslūgo. Tai buvo viena 
iš tų blausių, tvankių vasaros dienų, kai ore skraido 
daugybė musių. Šastos veidas lipte aplipo jomis, nes ber- 
niukas neturėjo laiko nuo jų gintis. 

Staiga jis išgirdo rago garsą - ne tokį aštrų ir grėsmingą 
kaip Tašbaane, o labiau panašų į linksmą ulbėjimą: tru- 
tu-tu-tu-u! Netrukus Šasta išbėgo į plačią laukymę ir 
pamatė pulką žmonių. 

Tiesą sakant, jam tik pirmą akimirką pasirodė, jog tai 
pulkas. Iš tiesų ten buvo tik penkiolika ar dvidešimt 
medžioklių žaliais apdarais. Kai kurie stovėjo šalia Žirgų, 
kiti buvo raiti. Būrio viduryje vienas laikė už balnakilpės 
žirgą storam, apvaliaveidžiui, raudonskruosčiui žmogui, 

spindinčiomis akimis, kuris kaip tik rengėsi ant jo užsėsti. 
Šis simpatiškas storulis ir buvo karalius Lunas. 

Vos išvydęs Šastą, karalius akimirksniu pamiršo žirgą. 
Nušvitusiu veidu jis išskėtė rankas ir garsiai sušuko žemu, 
krūtininiu balsu: 

- Korenai! Sūneli! Pėsčias, skarmaluotas! Kas... 

- Ne, - uždusęs papurtė galvą Šasta. - Aš ne princas 
Korenas! Aš... Žinau, kad mes panašūs... Mačiau princą 
"Tašbaane... Jis siunčia linkėjimus. 

Karalius išplėtęs akis žiūrėjo į berniuką. Jo veido 
išraiška atrodė keista. 

- Ar jūs k-karalius Lunas? - vis dar negalėdamas at- 
gauti kvapo paklausė Šasta ir čia pat pridūrė: 

- Skubėkit į pilį... Užšaukit vartus... Čia joja priešai... 
Rabadašas su dviem šimtais raitelių... 

- Iš kur tu žinai, berniuk? - paklausė vienas didikas. 

- Mačiau savo akimis, - atsakė Šasta. - Atvykau iš 
Tašbaano tuo pačiu keliu. 

- Pėsčias? - paklausė tas pats didikas, kilstelėjęs an- 
takius. 

- Raitas... Palikau žirgus pas atsiskyrėlį, - atsakė Šasta. 

- Daugiau neklausinėk, Darinai, - tarė karalius Lunas. - 
Matau, kad jis sako tiesą. Ponai, privalome tuoj pat grįžti 
į pilį. Duokite berniukui žirgą. Ar moki lėkti šuoliais, 
bičiuli? 

Šasta nieko neatsakė, tik pasispyręs į balnakilpę, aki- 
mirksniu užšoko ant žirgo. Keliaudamas su Ihi, jis 
tūkstantį kartų buvo taip daręs, todėl dabar jautėsi visai 
kitaip nė kelionės pradžioje, kai Ihi priekaištavo, jog Šasta 
ropščiasi ant žirgo kaip ant šieno kupetos. Jis visas nušvito 
išgirdęs, kaip didikas Darinas tarė karaliui: 

- Pažvelkite, valdove, kaip puikiai jis laikosi balne. 
Galėčiau kirsti lažybų, jog šis berniukas - kilmingos šeimos 
atžala. 

- O, Darinai, ir aš taip pamaniau, - atsiduso karalius ir 
vėl keistai pažvelgė į Šastą, išplėtęs pilkas geras akis. 

Tuo metu būrys skubiai pasileido šuoliais pirmyn. 
Šasta sėdėjo balne iš tiesų puikiai, tačiau nežinojo, ką 
daryti su vadelėmis - mat jodamas Ihi, jų niekada ne- 
naudojo. Šasta akies krašteliu žvilgčiojo, kaip jas nau- 
doja kiti, ir stengėsi daryti tą patį. Kartais taip tenka 
elgtis labai prašmatniuose pietuose, kai nežinai, kuriuo 
peiliu ar šakute naudotis. Tačiau berniukas nė nesistengė 
valdyti žirgo, nes tikėjosi, jog šis pats lėks drauge su ki- 
tais. Na, o naujasis jo ristūnas, nors ir nekalbantis, tuojau 
pat susiprotėjo, jog nepažįstamasis raitelis neturi nei bo- 
tago, nei pentinų ir negali deramai jo valdyti. Todėl grei- 
tai Šasta atsiliko nuo raitelių būrio. 

"Tačiau jis vis dar lėkė šuoliais. Musės dingo ir oras tapo 
gaivesnis. Berniukas ėmė lygiai alsuoti. Atlikęs tai, ką 
privalėjo, pirmą kartą po išvykimo iš Tašbaano jis pasijuto 
patenkintas savimi. Žvilgtelėjęs aukštyn pasižiūrėti, ar kalnų 
viršūnės jau arti, didžiausiam nusivylimui pamatė, jog visai 
tyn. „Tai debesis“, - tarė sau Šasta. - Čia, kalnuose - kaip 
danguj. Įdomu, kaip debesis atrodo iš vidaus. Seniai norėjau 
sužinoti..." Tolumoje už jo nugaros leidosi saulė. 

Raiteliai išjojo į platesnį kelią ir dabar skriejo visu 
greičiu, o Šasta vis dar šuoliavo paskutinis. Aplinkui dunk- 
sojo miškas. Kartais, keliui staiga pasisukus į šalį, raite- 
liai akimirkai išnykdavo Šastai iš akių. 

Netrukus jie paniro į rūką ar, teisingiau, rūkas juos 
nugramzdino. Viskas aplinkui papilkėjo. Šasta nė neįtarė, 
jog debesies viduje gali būti taip drėgna, šalta ir tamsu. 
Pilkuma greitai virto aklina tamsa. 

Kažkas būryje vis pūtė ragą, tačiau jo garsas kas kartą 
tolo. Dabar Šasta jau nematė kitų raitelių, bet vis dar 
tikėjosi nujojęs kitą kelio vingį juos išvysti. Tačiau taip 
neatsitiko. Berniukas apskritai nieko nebematė, o jo 
žirgas liovėsi šuoliavęs ir ėmė eiti Žingine. 

- Greičiau, greičiau! - paragino jį Šasta ir tą akimirką 
vėl išgirdo rago garsą - dabar jau labai toli. Ihi nuolat 
kartodavo, jog negalima daužyti žirgo šonų kulnais, todėl 
berniukas manė, kad šitaip pasielgus, įvyktų kažkas bai- 
saus. Tačiau dabar, nebesumodamas ko griebtis, pagrasino: 

- Klausyk, žirge, jeigu nepasijudinsi greičiau, bus blo- 
gai! Aš niuktelėsiu tave kulnais! Tikrai taip padarysiu! 

Žirgas, žinoma, nekreipė dėmesio. Tada Šasta įtempė 
vadeles, stipriau suspaudė kelius, tvirtai sukando dantis 
ir iš visų jėgų spustelėjo Žirgo šonus keliais. 

Nieko neįvyko. Žirgas atsainiai paturseno keletą metrų 
ir vėl ėmė kinkuoti žingine. Stipriai sutemo. Rago 
nebesigirdėjo, tik vanduo lašėjo nuo medžių šakų: kap- 
kap-kap. 

- Ką gi, - tarė sau Šasta, - tikriausiai tas kelias vis tiek 
kur nors nuves. Kad tik nesutikčiau Rabadašo su pulku! 

Jie ilgai keliavo žingine. Dabar Šasta jau ėmė nekęsti 
žirgo. Jis pasijuto labai išalkęs. 

Pagaliau jie pasiekė kelio išsišakojimą. Šasta sustojo 
pagalvoti, kuris kelias veda į karaliaus Luno pilį, ir staiga 
išgirdo už nugaros triukšmą: dunksėjo Žirgų kanopos. 
„Rabadašas!“ - dingtelėjo. Akimirką bandė spėlioti, ku- 

riuo keliu pasuks pulkas, tačiau tuoj pat susigriebė: „Jei 
pasuksiu į vieną pusę, galbūt jie pasuks į kitą, bet jei 1l- 
giau čia stypsosiu, tikrai pražūsiu". Jis nušoko nuo žirgo 
ir pačiupęs jį už pavadžio sparčiai nužingsniavo į dešinę. 

Triukšmas stiprėjo, ir po kelių minučių Šasta suprato, 
jog būrys jau prijojo kryžkelę. Sulaikęs kvėpavimą, ber- 
niukas laukė, kuriuo keliu jie pasuks. 

Kažkas pusbalsiu sušuko: „Stot!“. Minutę girdėjosi, 
kaip šnopuoja ir kanopomis rausia žemę žirgai, girgžda 
balnai ir raiteliai plekšnoja Žirgų šonus. 

- Dabar klausykit! - vėl pasigirdo balsas. - Esame labai 
arti pilies. Prisiminkite nurodymus. Kai nujosim į Narniją - 
O greičiausiai būsime ten dar prieš saulei patekant - at- 
minkit, jog šiame žygyje lašas Narnijos gyventojų kraujo 
vertesnis nei marios jūsiškio. Kartoju: šiame žygyje. Die- 
vai atsiųs mums geresnių dienų, kada galėsime viską 
šluote iššluoti nuo dykumos pakraščio iki pat Ker-Para- 
velio pilies. Bet dabar esame ne Narnijoje, o Arkenlan- 
dijoje. Tai visai kas kita. Puolant karaliaus Luno pilį, svar- 
biausia viską atlikti greitai. Įrodykit man savo narsą - po 
valandos pilis turi būti mano. Jei taip nutiks, atiduosiu 
pilį jums, o pats neimsiu jokio grobio. Tik išžudykit visus 
vyrus, net ir ką tik gimusius berniukus, o moteris, auksą, 
brangakmenius, ginklus, vyną ir kitas gėrybes pasidalyki- 
te kaip tinkami. Jei kuris nors iš jūsų bandys išsisukti nuo 
mūšio - sudeginsiu gyvą! Vardan nenugalimojo, nepra- 
nokstamojo Tašo - pirmyn! 

Būrys triukšmingai žvangindamas ginklais pasileido 
pirmyn. Šasta lengviau atsiduso: jie nušuoliavo kitu ke- 
liu. Kanopų trinksėjimas bei ginklų žvangesys vis nesiliovė, 
ir Šasta, kuris štai jau kelios dienos kartojo „du šimtai 

raitelių", pirmą kartą pajuto, koks tai didžiulis būrys. Pa- 
galiau bildesys nutilo ir jis vėl liko vienas tarp varvančių 
medžių šakų. 

Dabar berniukas žinojo, kuris kelias veda į pilį, tačiau, 
žinoma, negalėjo juo joti: būtų papuolęs Rabadašo ka- 
riams tiesiai į nagus. „Ką man daryti?"', - klausė savęs. Jis 
nušoko nuo žirgo ir pėsčias žingsniavo toliau, vildamasis 
rasti kokią sodybą, kur galėtų paprašyti valgio ir nakvynės. 
Jis, žinoma, labai norėjo grįžti į atsiskyrėlio namuką pas 
Ihi, Hiną ir Aravisę, tačiau nežinojo kelio. 

- Vis tiek kur nors nueisiu, - tarė sau ir kantriai traukė 
tolyn. 

Tačiau kraštovaizdis nežadėjo nieko gera. Aplinkui 
tamsavo vis daugiau medžių, o nuo jų šlapių šakų kapsėjo 
vanduo. Darėsi vis šalčiau, nes stiprus, ledinis vėjas suko 
miglos sūkurius jų nė kiek neišsklaidydamas. Jei Šasta 
būtų gyvenęs kalnuose, būtų tuojau pat supratęs, jog 
atsidūrė labai aukštai ir keliauja tikra kalnų perėja. 

- Iš tiesų, - pagalvojo Šasta, - esu pats nelaimingiau- 
sias pasaulyje. Visiems sekasi labiau nei man. Tie Narni- 
jos didikai sėkmingai paspruko iš Tašbaano, o aš turėjau 
pasilikti. Aravisė, Ihi ir Hina jaukiai įsikūrė pas tą seną 
atsiskyrėlį, o man reikėjo bėgti ir pranešti žinią. Karalius 
Lunas su bičiuliais tikriausiai sėkmingai sugrįžo į pilį ir 
užšovė vartus prieš atvykstant Rabadašui, o aš vėl likau 
vienas. 

Šasta buvo toks pavargęs ir alkanas, jog ašaros kaip 
pupos pačios ėmė ristis skruostais. 

"Tačiau staiga liovėsi verkęs ir suvirpėjo iš baimės - paju- 
to, jog kažkas eina šalia jo. Buvo taip tamsu, jog, jis nieko 
negalėjo įžiūrėti. Tas žmogus ar gyvūnas judėjo nepaprastai 

tyliai - žingsnių nesigirdėjo, tik kvėpavimas. Nepažįs- 
tamasis giliai alsavo ir Šastai pasirodė, jog jis labai di- 
delis. Mat berniukas buvo girdėjęs, jog šiuose kraštuose 
gyvena milžinai, ir dabar tokia mintis akimirksniu šovė 
jam į galvą. Ašaros tuoj pat nudžiūvo, ir Šasta iš siaubo 
prikando lūpą. 

Kurį laiką būtybė slinko šalia taip tyliai, jog Šasta ėmė 
manyti, kad jam pasivaideno. Jau buvo benurimstąs, tik 
staiga tamsoje pasigirdo gilus atodūsis ir sušalusį jo kairės 
rankos delną sušildė kvėptelėjimas. 

Jei būtų turėjęs paklusnesnį žirgą, ar žinojęs, kaip jį 
priversti paklusti, būtų tuoj pat kiek įkabindamas pasilei- 
dęs šuoliais. Tačiau dabar žinojo, jog neįstengs priversti 
žirgo paklusti, todėl tebežingsniavo keliu, o nemato- 
mas bendrakeleivis alsavo čia pat šalia. Pagaliau Šasta 
nebeištvėrė. 

- Kas tu toks? - tyliai sušnibždėjo. 

- Tas, kuris ilgai laukė, kad prabiltum, - negarsiai atsakė 
nepažįstamasis žemu, krūtininiu balsu. 

- Ar tu... Ar tu milžinas? - paklausė Šasta. 

- Gali vadinti mane milžinu, - atsakė balsas. - Bet esu 
ne toks, kokį mane įsivaizduoji. 

- Aš tavęs nematau, - tarė Šasta, ilgai spoksojęs į tamsą. 
Staiga siaubinga mintis šovė berniukui į galvą ir jis sušuko: 

- Bet tu nesi... negyvėlis, ar ne? Prašau... Prašau, eik iš 
kur atėjęs! Niekada nepadariau tau nieko bloga. O, man 
ir taip jau nesiseka... 

Čia Šasta vėl pajuto, kaip kažkas šiltai kvėptelėjo jam 
į ranką ir veidą. 

- Argi vaiduokliai šitaip kvėpuoja? - paklausė balsas. - 
Nagi, papasakok man savo rūpesčius. 

Šis kvėptelėjimas berniuką truputį nuramino ir jis pa- 
pasakojo, jog niekada nematė savo tėvų, kad jį be meilės 
augino žvejys, ir vieną dieną jis pabėgo drauge su žirgu. 
Jis išklojo, kaip juodu vijosi liūtai, kaip jie spruko nuo jų 
pajūriu, kokie pavojai tykojo Tašbaane ir kaip jis nakvojo 
kapinėse, o dykumoje staugė žvėrys. Jis kalbėjo apie karštį 
bei troškulį keliaujant per dykumą ir apie tai, kaip jau 
beveik nukeliavus iš kažkur išdygo liūtas ir sužeidė 
Aravisę. Galų gale prisipažino, jog jau seniai nieko 
neturėjo burnoje ir yra labai alkanas. 

- Negaliu pavadinti tavęs nelaimgu, - tarė balsas. 

- Manai, sutikti kelyje šitiek liūtų - ne nelaimė? 

- "Ten buvo tik vienas liūtas, - atsakė paslaptingasis 
pašnekovas. 

- Ką tu! - sušuko Šasta. - Juk ką tik pasakojau, kad 
mažiausiai du vijosi mus pirmą naktį, o... 

- Liūtas buvo tik vienas, - nutraukė jį balsas, - bet labai 
greitas. 

- O iš kur tu Žinai? - paklausė berniukas. 

- Aš ir esu tas liūtas, - pasigirdo atsakymas. 

Šasta žiojosi kažką sakyti, tačiau taip apstulbo, jog 
neįstengė ištarti nė žodžio. Tuo tarpu nepažįstamasis tęsė: 

- Tai aš priverčiau judu su Ihi keliauti drauge su Ara- 
vise ir jos kumelaite. Aš buvau tas katinas, kuris šildė ta- 
ve kapinėse, ir tas liūtas, kuris pabaidė šakalus, kad 
galėtum ramiai pailsėti. Aš išgąsdinau žirgus ir baimė 
suteikė jiems jėgų įveikti likusią kelio atkarpą, kad 
galėtum laiku perspėti karalių Luną. O anksčiau - tu šito 
nė neprisimeni - aš atpūčiau valtį su merdėjančiu kūdikiu 
į krantą, kur vidurnaktį sėdėjo žvejys. Jis ir priglaudė tave. 

- Vadinasi, tu sužeidei Aravisę? - paklausė Šasta. 

- Taip, - atsakė nepažįstamasis. 

- Kodėl taip padarei? - vėl paklausė Šasta. 

- Vaikuti, - atsakė balsas, - pasakoju tau tavo istoriją, o 
ne Aravisės. Visada pasakoju žmogui tik jo paties istoriją. 

- Kas tu toks? - paklausė Šasta. 

- Esu kas esu, - atsiliepė žemas, krūtininis balsas, ir 
Šastai po kojomis sudrebėjo žemė. 

- Esu kas esu, - garsiai ir linksmai pakartojo jis. 

- Esu kas esu, - sušnibždėjo taip švelniai ir tyliai, jog 
atrodė, sušlamėjo medžių lapai. 

Šasta jau nebijojo, kad nepažįstamasis jį suės ir 
nemanė, jog jis - vaiduoklis, tačiau visu kūnu pajuto keistą 
virpulį, o jo širdis prisipildė džiaugsmo. 

Jis nė nepastebėjo, kaip juoda migla tapo pilka, o ne- 
trukus - balta. Baltumas taip stipriai švytėjo, jog berniu- 
kas ėmė mirkčioti. Kažkur priekyje jis išgirdo paukščių 
čiulbesį ir suprato, jog naktis pagaliau baigėsi. Aiškiai 
matė žirgo galvą, ausis ir karčius. Kažkur iš kairės sklido 
auksinė šviesa - akimirką Šasta manė, jog tai teka saulė. 
Atsigręžė į tą pusę ir staiga išvydo, jog šalia žingsniuoja 
liūtas. Jis buvo labai didelis, didesnis už žirgą, tačiau šis, 
atrodė, jo visai nebijojo, o gal tiesiog nematė. Ne saulė, o 
liūto kailis skleidė auksinę šviesą - saulė dar nebuvo 
patekėjusi. Šasta niekada nebuvo matęs baisesnio ir 
gražesnio žvėries. 

Laimė, Šasta gyveno labai toli nuo Tašbaano ir nebu- 
vo girdėjęs baisių pasakojimų apie siaubingą Narnijos 
šėtoną liūto pavidalu. Ir, žinoma, nežinojo tiesos apie 
Aslaną, Didįjį Liūtą, Užjūrio Imperatoriaus sūnų ir 
Aukščiausiąjį Narnijos valdovą, tačiau vos žvilgtelėjęs 
liūtui į akis, nušoko nuo žirgo ir žemai nusilenkė. Ber- 

niukas neįstengė nieko pasakyti, tačiau pajuto, jog kalbėti 
nebūtina. 

Valdovų valdovas pasilenkė, gaurais apgaubė vaiko 
galvą - jie skleidė keistą ir malonų kvapą - ir lyžtelėjo jam 
kaktą. Jų akys susitiko. Spindintis rūko baltumas ir auksi- 
nio kailio švytėjimas susiliejo, ir Šasta neištvėręs užsimerkė. 
Atsipeikėjęs pamatė, jog stovi dviese su žirgu žolėtoje kal- 
vos papėdėje, virš galvos mėlynuoja dangus, o medžiuose 
ulba paukščiai. 

XII 


ŠASTA NARNIJOJE 


- Nejaugi man prisisapnavo? - mintyse spėliojo Šasta, 
tačiau čia pat žolėje pamatė didžiulę giliai įmintą priekinės 
liūto letenos pėdą. Berniukui kvapą užgniaužė pagalvo- 
jus, koks didžiulis turėtų būti žvėris, palikęs tokią pėdą. 
Tačiau jį labiausiai nustebino ne pėdos dydis, o tai, jog 
tiesiog prieš jo akis pėdos įduboje pradėjo sunktis van- 
duo, štai jau ėmė lietis per kraštus ir žolėtu kalvos šlaitu 
nuvinguriavo siauras upeliūkštis. 

Šasta pasilenkė ir ėmė gerti, gėrė ilgai, paskui veidą 
panardino į gaivinančią srovę ir sudrėkino galvą: upelio 
vanduo buvo šaltas, skaidrus kaip stiklas, ir berniukas pui- 
kiai atsigaivino. Tuomet jis išsitiesė, purtydamas iš ausų 
vandenį, ranka nubraukė nuo kaktos šlapius plaukus ir 
apsidairė. 

Tikriausiai dar buvo ankstyvas rytas. Saulė ką tik pa- 
kilo iš už miško, kuris tamsavo toli dešinėje, žemai po 
kojomis. Kitoje pusėje plytėjo kraštas, kokio Šasta nie- 
kada nebuvo regėjęs: žaliavo slėniai, kur ne kur apaugę 
retais medžių guotais, 0 užjų šiaurės vakarų kryptimi vin- 
giavo melsvas upės kaspinas. Už slėnių bolavo uolėti kal- 
nai - pakankamai aušti, tačiau žemesni už tuos, kuriais jis 

su bičiuliais keliavo vakar. Šasta atsigręžė ir pamatė, jog 
stovi aukštų kalnų viršūnių apsuptame slėnyje. Jis tuojau 
pat suprato, kokį kraštą mato tolumoje. 

- Čia juk tie didieji kalnai tarp Arkenlandijos ir Nar- 
nijos! Vakar mačiau juos iš kitos pusės, vadinasi, naktį 
įveikiau perėją ir atsidūriau kitoje jų pusėje. Kaip 
pasisekė, kad pasukau teisingu keliu! Ne, „pasisekė“ čia 
netinka - tai jis man padėjo. Aš jau Narnijoje! 

Šasta nubalnojo žirgą ir nuėmė kamanas. 

- Tu - tikras kuinas, - tarė, tačiau šis nė nemirktelėjęs 
toliau rupšnotojo žolę: matyt, žirgo nuomonė apie Šastą 
buvo ne ką geresnė. 

„O, kad galėčiau ėsti žolę! - pagalvojo Šasta. - Ne- 
verta grįžti į karaliaus Luno pilį, nes ji dabar apgulta. 
Geriau jau leistis slėniu žemyn ir paieškoti ko nors 
užkąsti“. 

Ir jis nužingsniavo šlapia žole miško link - basas jo 
pėdas stingdė ledinė rasa. Prisiartinęs pamatė tarp medžių 
siaurą takelį, pasuko juo ir paėjėjęs vos keletą Žingsnių, 
išgirdo žemą, dusloką balsą: 

- Labas rytas, kaimyne! 

Šasta apsidairė ir išvydo, kaip netoliese iš medžių tan- 
kumyno išlindo dygliuota būtybė tamsiu veideliu. Šastai 
padaras pasirodė gana mažas, tačiau tiems, kurie kada nors 
yra matę ežį - o tai ir buvo ežys - jis būtų atrodęs didžiulis. 

- Labas rytas, - atsakė Šasta. - Aš nesu jūsų kaimynas. 
Aš - atvykėlis. 

- Ta-aip? - smalsiai nutęsė ežys. 

- Atkeliavau kalnų perėja... Iš Arkenlandijos, žinote? 

- O, kaipgi, žinoma! - atsakė ežys. - Arkenlandija - la- 
bai toli. Niekada nesu ten buvęs. 

- Ir dar, - tęsė Šasta, - man reikia perspėti jūsiškius, 
kad žiaurūs Kalormeno kariai ką tik užpuolė Arkenlan- 
dijos karaliaus pilį. 

- Na ką tu! Tai neįmanoma! - atsiliepė ežys. - Sako, tas 
Kalormenas už šimtų tūkstančių mylių, už didžiosios 
smėlio jūros - kažkur pasaulio pakrašty. 

- Kalormenas daug arčiau nei manote, - atsakė Šasta. - 
"Turime kažko griebtis - reikia kaip nors įspėti jūsų valdovą. 

- Žinoma, reikia, - pritarė ežys, - bet, Žinai, rengiausi 
popietinio pogulio... O, sveikas, kaimyne! 

Sveikinimas buvo skirtas didžiuliam, rusvokam triušiui, 
kurio galva ką tik išlindo iš tankmės šalia takelio. Ežys 
tuoj pat jam papasakojo, ką išgirdo iš Šastos. Triušis taip 
pat sutiko, jog Žinia labai svarbi ir reikėtų kažko grieb- 
tis. Ir viskas staiga ėmė kartotis: kas kelios minutės iš 
kažkur išdygdavo vis kiti gyvūnai - tai tarp medžių šakų, 
tai iš urvelių žemėje, kol pagaliau miško proskynoje 
susibūrė penki triušiai, voverė, dvi šarkos, ožiakojis fau- 
nas ir pelė. Jie visi kalbėjo vienu metu ir karštai pritarė 
ežiui. Mat nuo to laiko, kai Baltoji Burtininkė gavo galą 
ir amžinoji žiema pasibaigė, o Narnijos valdovais tapo 
Piteris su broliu ir seserimis, mažieji miškų gyventojai 
gyveno taip ramiai ir laimingai, jog visai pamiršo, kas 
yra pavojus. 

"Tuo metu proskynoje pasirodė du mąslesni padarai: 
raudonkepuris nykštukas, vardu Datlisas, ir dailus, tau- 
rios išvaizdos elnias, plačiomis, drėgnomis akimis, dėmėtu 
kailiu ir tokiomis dailiomis ir plonomis kojomis, jog 
atrodė, kad jas galima perlaužti dviem piršteliais. 

- Prisiekiu Aslanu! - išgirdęs Žinią sugriaudėjo nykš- 
tukas. - Jei visa, ką sakai yra tiesa, tai ko mes čia stovim ir 

plepam? Arkenlandiją puola priešai! Reikia tuoj pat per- 
duoti žinią į Ker-Paravelio pilį. Surinkti armiją! Reikia 
padėti karaliui Lunui! 

- O! - įsiterpė ežys. - Aukščiausiojo valdovo šiuo metu 
pilyje nėra. Jis išvyko į šiaurę išvyti milžinų. Beje, bičiuliai, 
jei jau užsiminiau apie milžinus - prisimenu... 

- Tai kas perduos žinią? - nutraukė jį nykštukas. - Kas 
iš mūsų greičiausias? 

- Aš greičiausias, - atsakė elnias. - Ką pranešti? Kiek 
karių puola pilį? 

- Du šimtai. Juos veda princas Rabadašas. Jis... - tačiau 
elnias jau šuoliavo tolyn - atrodė, jo kojos skrieja oru ir 
po akimirkos balta elnio uodega dingo medžių tankmėje. 

- Kurjis taip lekia? - nustebo triušis. - Vis tiek valdovo 
pilyje nėra. 

- Pilyje liko karalienė Liusi, - atsakė nykštukas. - Jai 
praneš, o tada... Ei, žiūrėkit! Kažkas nutiko žmogui - vi- 
sas pažaliavo ir vos ant kojų laikosi. Gal mirtinai išbadėjęs, 
ar ką... Kada paskutinį karta valgei, jaunikaiti? 

- Vakar rytą, - sušnibždėjo Šasta. 

- O, tai eime, eime su manim, - tarė nykštukas, storo- 
mis mažomis rankomis apkabindamas Šastą per liemenį, 
kad šiam būtų lengviau eiti. - Oi, kaimynai, mums turėtų 
būti gėda! Tuoj pusryčiausim, jaunikaiti. Daug maloniau, 
nė čia plepėti... 

Pusbalsiu priekaištaudamas sau, nykštukas skubiai 
nusitempė Šastą nuokalne gilyn į mišką. Teko ilgokai 
paėjėti, ir Šastai jau ėmė virpėti kojos, kol pagaliau jie 
išniro iš už medžių ir atsidūrė miško proskynoje, prie pat 
mažo nameliuko atviromis durimis. Iš kamino kilo dūmelis. 
Įžengęs į verandą, nykštukas sušuko: 

- Ei, broliukai! Turime pusryčiams svečią! 

Tą pačia akimirką Šastos ausis pažino įkaitusios keptu- 
vės spragsėjimas, 0 jo nosį pakuteno nenusakomo gardu- 
mo kvapas. Berniukas nieko panašaus gyvenime nebuvo 
uodęs, tačiau jūs tą kvapą, manau, tuojau pat būtumėte 
pažinę: keptuvėje spragsėjo kiaušinienė su lašinukais ir 
grybais. 

- Atsargiai, jaunikaiti, pasilenk, nes užsigausi galvą, - 
perspėjo nykštukas, tačiau per vėlai: Šasta jau spėjo 
trinktelėti kakta į žemą durų staktą. 

- Sėskis prie stalo, - pakvietė nykštukas. - Jis tau 
truputėlį per žemas, tačiau ir kėdė ne ką aukštesnė. Taip, 
puiku. Štai košė... Ąsotis grietinėlės... Ir šaukštas. 

Vos Šasta spėjo sukirsti košę, du nykštuko Dafliso bro- 
liai, Rogenas ir Briklis, padėjo ant stalo indą, prikrautą 
garuojančios kiaušinienės, kavinuką karštos kavos, ąsotį 
karšto pieno ir paskrudintos duonos. 

Šasta niekada nebuvo ragavęs tokio maisto. Jis nė 
nežinojo, jog rusvi paplotėliai yra paskrudinta duona, o 
geltona, minkšta košė, kuria nykštukai ją tepė - svies- 
tas: mat Kalormene vietoj sviesto naudojamas aliejus. 
Nykštukų namas taip pat buvo nepanašus į tamsią, 
purviną, žuvimi dvokiančią žvejo Aršišo trobą ar į kili- 
muotus, kolonų apsuptus Tašbaano rūmus. Namelis bu- 
vo mažas, tačiau viduje Šastai viskas patiko: ir mediniai 
baldai, ir laikrodis su gegute, ir languota staltiesė bal- 
tais ir raudonais kvadratėliais, ir vaza laukinių gėlių, ir 
mažos baltos storastiklių langų užuolaidėlės. Berniukui 
buvo nelengva valgyti iš nykštukų indų, nes viskas - puo- 
deliai, lekštutės, peiliai ir šakutės - buvo labai maži, 
tačiau vaišingi šemininkai rado išeitį: jie vis ragino ir 

ragino Šastą pasistiprinti, kas akimirksnį iš naujo pripil- 
dydamijo lėkštę ir puoduką. O ir patys smagiai kirto, todėl 
kurį laiką tebuvo girdėti: „paduokit man sviesto, prašau" 
arba „prašyčiau man dar puodelį kavos", „norėčiau dar 
šiek tiek grybų" arba „o gal dar išsikepkim kiaušinienės?" 
ir panašus pašnekesiai. Kai pagaliau visi sočiai prisikirto, 
nykštukai pradėjo traukti burtus, kuriam teks plauti 
indus. Nelaimingasis burtas teko Rogenui. Daflisas ir 
Briklis išvedė Šastą į lauką ir ten visi susėdo ant suolelio, 
atremto į trobos sieną. Jie patogiai ištiesė kojas ir garsiai 
palaimingai atsiduso - nykštukai užsirūkė pypkutes. Ra- 
sa nudžiūvo, kaitino saulė, o jos karštį vėsino lengvas 
vėjelis. 

- Dabar, atvykėli, - tarė Daflisas, - parodysiu tau mūsų 
šalį. Žiūrėk, iš čia matosi beveik visa pietinė Narnijos da- 
lis: mes labai didžiuojamės šiuo peizažu. Kairėje, už anų 
kalvų, stūkso Vakariniai Kalnai. O apvali kalva ten, toli 
dešinėje - Akmeninio Stalo kalva. Už jos... 

Tačiau tą akimirką jį nutraukė Šastos knarktelėjimas: 
išvargintas sunkios kelionės ir apsunkęs nuo sočių 
pusryčių berniukas čia pat užmigo. Tai išvydę gerieji 
nykštukai ėmė ženklais vienas kitam rodyti jo nežadinti. 
Jie taip energingai šnibždėjosi, bruzdėjo, linkčiojo galvo- 
mis ir tipeno aplinkui, jog, jei ne begalinis nuovargis, Šasta 
tikriausiai būtų tuoj pat pabudęs. 

Jis miegojo visą dieną ir nubudo jau vakarėjant. 
Pavakarieniavęs atsigulė į minkštą šieno guolį, kurį 
nykštukai paruošė jam ant grindų - mat visos lovos na- 
melyje buvo jam per trumpos - ir užmigo kietu, besapniu 
miegu. Kitą rytą, po pusryčių, miške pasigirdo spigus, ausį 
veriantis garsas. 

- Trimitai! - vienu balsu sušuko nykštukai ir visi kartu 
su Šasta akimirksniu išdundėjo iš trobos. 

Lauke vėl pasigirdo trimitų garsas. Jis buvo kitoks nei 
grėsmingų Tašbaano ragų, tačiau neatrodė panašus ir į 
linksmųjų karaliaus Luno medžioklinių ragelių skam- 
bėjimą. Šis garsas buvo labai skardus ir skaidrus. Netrukus 
pasigirdo kanopų bildėjimas ir dar po minutės iš miško 
išniro kariuomenė. 

Pirmas ant Žirgo šuoliavo didikas Peridanas. Ranko- 
se jis laikė didžiulę vėliavą su raudonu liūtu, riau- 
mojančiu žalio šilko fone (Šasta jį tuojau pat pažino). 
Už Peridano koja kojon lėkė trys raiteliai: du raiti ant 
karo žirgų, o trečias - ant ponio. Ant pirmo žirgo sėdėjo 
karalius Edmundas, o ant kito - labai linksmo veido 
šviesiaplaukė mergina: ji dėvėjo šalmą, vyrišką apdarą, 
per petį jai sviro permestas lankas, o prie diržo - strėlinė, 
pilna strėlių. 

- Tai karalienė Liusi, - sušnibždėjo Šastai nykštukas 
Dailisas. 

Poniu jojo princas Korenas. 

Už trijulės šuoliavo kiti kariai: kavalerija ant paprastų 
ir kalbančių žirgų, kentaurai, didžiuliai lokiai, kalbantys 
skalikai ir šeši milžinai - mat Narnijoje yra ir gerų milžinų. 
Nors Šasta suprato, jog šie milžinai - bičiuliai, vis vien 
nedrįso į juos Žiopsoti - juk gyvenime būna dalykų, prie 
kurių tenka ilgai pratintis. 

Karaliui ir karalienei prisiartinus prie namelio, 
nykštukai ėmė energingai lankstytis, ir karalius Edmun- 
das sušuko: 

- Ei, bičiuliai! Laikas sustoti ir pasistiprinti! 

Tą pačią akimirką kilo bruzdesys: raiteliai nušoko nuo 
žirgų, visi atrišo kelioninius krepšius ir šnekučiuodamiesi 
ėmė užkandžiauti. Prie Šastos pribėgo princas Korenas 
ir pačiupęs jį už abiejų rankų sušuko: 

- Tai tu čia! Vis dėlto pasprukai? Kaip puiku! Mums 
tikrai pasisekė. Vakar, vos atplaukus, uoste mus pasitiko 
elnias Červis ir pranešė, kad priešai puola Arkenlandiją! 
"Tu manai... 

- Gal pristatytumėt savo bičiulį mums, jūsų didenybe? - 
nutraukė berniuką karalius Edmundas, nušokdamas nuo 
Žirgo. 

- Argi nepamenate, pone? - atsakė Korenas. - Juk tai 
mano antrininkas: berniukas, kurį jūs vietoj manęs 
pačiupote Tašbaane. 

- Jis tikrai atrodo kaip tavo antrininkas! - sušuko 
karalienė Liusi. - Stebuklas! Jie panašūs kaip du vandens 
lašai. 

- Jūsų didenybe, - kreipėsi Šasta į karalių Edmundą, - 
aš neišdaviau jūsų. Prisiekiu! Išgirdau jūsų slaptą pokalbį 
visai netyčia, tačiau niekada nebūčiau išdavęs jūsų 
priešams! 

- Žinau, jog neišdavei mūsų, jaunasis bičiuli, - atsakė 
karalius Edmundas ir padėjo ranką Šastai ant galvos, - 
tačiau jei kas nors vėl palaikys tave ne tuo, kas esi, pasi- 
stenk negirdėti to, kas skirta ne tavo ausiai. O dabar 
pamišk, kas nutiko. 

Pašnekesį nustelbė triukšmas - aplinkui kilo tokia 
erzelynė ir bruzdesys, jog kelias minutes karalius Edmun- 
das, karalienė Liusi ir Korenas dingo Šastai iš akių. Tačiau 
princas buvo toks berniukas, kuriam esant netoliese, nori 

nenori tekdavo apie jį sužinoti, ir greitai Šasta išgirdo, 
kaip karalius Edmundas garsiai sušuko: 

- Prisiekiu Liūto gaurais, prince, šito jau per daug! Ne- 
jaugi niekada nesusitupėsite? Jūs mums keliat daugiau 
rūpesčio nei visa armija! 

Šasta prasispraudė pro minią ir prisiartinęs pamatė 
supykusį karalių Edmundą, truputį susigėdusį Koreną ir 
nepažįstamą nykštuką, sėdintį ant žolės ir besiraukantį iš 
skausmo. Du faunai tūpčiojo aplinkui, padėdami jam nu- 
sisegti ginklus. 

- O, kaip gaila, kad nepasiėmiau savo gydomojo elek- 
syro! - tarė karalienė Siuzana, - akimirksniu jį išgydyčiau. 
Tačiau aukščiausiasis valdovas taip primygtinai prašė tau- 
pyti eleksyrą ypatingiems atvejams, jog šį sykį nusprendžiau 
palikti jį namie... 

Štai kas nutiko. Korenui šnektelėjus su Šasta, princą 
už alkūnės pačiupo nykštukas, vardu Tornas. 

- Kas nutiko, Tornai? - paklausė Korenas. 

- Jūsų didenybe, - tarė nykštukas, tempdamas jį į šalį, - 
keliausime perėja tiesiai į jūsų kilmingojo tevelio pilį. Dar 
prieš saulei nusileidžiant ten gali įvykti mūšis. 

- Žinau, - atsakė Korenas. - Puiku, tiesa?! 

- Puiku ar nepuiku - dėl to nesiginčysiu, - atsakė nykš- 
tukas, - tačiau karalius Edmundas man griežčiausiai įsakė 
prižiūrėti, kad jūsų didenybė nelįstų į mūšio lauką. Jums 
bus leista jį stebėti, nors ir tai nėra naudinga jūsų dide- 
nybės amžiaus berniukui. 

- Nesąmonė! - užvirė Korenas. - Žinoma, aš eisiu kau- 
tis! Net karalienė Liusi kovos lankininkų būryje! 

- Jos didenybė gali elgtis kaip jai patinka, - atsakė 

Tornas, - tačiau man įsakyta jus prižiūrėti. Arba duokite 
garbingą princo pažadą, kad jūsų ponis stovės šalia manęs 
ir nežengs nė žingsnio į priekį, kol jums leisiu, arba, kaip 
savęs ir abu liksime stovėti supančioti kaip kaliniai. 

- Jei bandysi mane prisirišti - apkulsiu tave! - pagrasi- 
no Korenas. 

- Norėčiau pamatyti, kaip tai padarysit! - atšovė 
nykštukas. 

To jau buvo per daug tokiam karštakošiui kaip Ko- 
renas ir po akimirkos berniukas ir Tornas čiupo vienas 
kitą už atlapų. Jie buvo lygūs partneriai: nors Korenas 
aukštesnis ir ilgesnių galūnių, nykštukas buvo vyresnis 
ir geriau išmokęs grumtis. Tačiau tikros imtynės taip ir 
neprasidėjo, nes vargšelis Tornas užkliuvo už kalvos 
nuokalnėje gulėjusio akmenuko, šleptelėjo ant nosies 
ir pabandęs atsikelti pajuto, jog išsinarino kelį: bjau- 
rus susižeidimas, kurį išgydyti trunka mažiausiai dvi sa- 
vaites.... 

- Ar matai, didenybe, ką iškrėtei? - griežtai paklausė 
karalius Edmundas. 

- Aš kausiuosi vietoj jo, - tarė Korenas. 

- O, niekas neabejoja jūsų drąsa, - atsakė karalius Ed- 
mundas. - Tačiau mūšyje toks berniukas kaip jūsų 
didenybė gali sukelti daugiau pavojaus ne priešams, o 
mums patiems. 

Tą akimirką kažkas pakvietė karalių, ir Korenas, gražiai 
atsiprašęs nykštuko, pribėgo prie Šastos ir sušnibždėjo: 

- Greičiau! Turim laisvą nykštuko ponį ir ginklus! Kol 
niekas nemato, čiupk juos! 

- O kodėl? Kam man jie? - paklausė Šasta. 

- Kaip tai kam? Abu kausimės mūšyje! Tu ką, nenori?! 

- O-o... A-a.. Taip, žinoma, - sumykė Šasta, kuriam nė 
akimirkai nebuvo šovę į galvą taip pasielgti, ir jo nugara 
perbėgo šiurpas. Korenas tuo metu jau segė bičiuliui 
nykštuko ginklus, kurie, vargšelį Torną įnešus į trobą, li- 
ko lauke. 

- Taip, puiku... - patenkintas niurnėjo jis. - Šitą maukis 
per galvą ir užsisek diržą kardui laikyti. Turėsim joti 
pačiame būrio gale ir tylėti kaip pelės, o kai prasidės 
mūšis, niekas nebekreips į mus dėmesio. 


Apie vienuoliktą valandą kariuomenė vėl patraukė pir- 
myn vakarų kryptimi, o kalnai pasiliko jiems iš kairės. 
Korenas ir Šasta jojo patys paskutiniai, tuoj po milžinų. 
Liusi, Edmundas ir Peridanas rengė mūšio planą, ir nors 
Liusi kartą pasiteiravo: „O kurgi tas neklaužada princas?', 
Edmundas tik numojo ranka: „Čia priešakyje jo nėra ir 
man to pakanka. Neturiu laiko jį vaikytis." 

Tuo metu Šasta papasakojo Korenui savo kelionės 
nuotykius ir tai, jog jodinėti jį mokė žirgas, todėl jis visai 
nemoka naudotis vadelėmis. Korenas jį pamokė, o pas- 
kui papasakojo apie slaptą Narnijos pasiuntinių pabėgimą 
iš Tašbaano ir kelionę jūra. 

- O kurgi karalienė Siuzana? - pasiteravo Šasta. 

- Ker-Paravelyje, - atsakė princas. - Ji visai nepanaši į 
Liusi, kuri mūšyje kaunasi ne blogiau už bet kurį vyrą, 
na, sakykime, jauną vaikiną. Karalienė Siuzana labiau pri- 
mena suaugusią moterį - ji nekovoja mūšiuose, nors pui- 
kiai šaudo iš lanko. 

"Takelis, kuriuo jie jojo, vis siaurėjo, skardis jiems iš 
dešinės darėsi vis statesnis, o kairėje atsivėrė bedugnė. 
Dabar kariai žingsniavo vorele, ir Šastą nupurtė šiurpas 


129 


pagalvojus, jog jis keliavo tuo pačiu takeliu naktį, nė ne- 
nujausdamas, jog eina bedugnės pakraščiu."Štai kodėl 
Liūtas Žingsniavo man iš kairės, - pagalvojo jis, - Tam, 
kad užtvertų kelią tarp manęs ir bedugnės!" 

Po kurio laiko takelis pasuko į kairę pietų kryptimi. 
Dabar aplinkui žaliavo tankus miškas. Kariai kilo vis 
aukštyn ir aukštyn perėjos link. Iš tokios aukštybės tikriau- 
siai būtų galima pamatyti puikų kraštovaizdį, tačiau viską 
užstojo tankūs miškai: tik šen bei ten iš už medžių kyšte- 
lėdavo kokia didžiulė smaila uolos viršūnė, ir vienas kitas 
erelis imdavo sukti ratus aukštai melsvame danguje. 

- Jaučia grobį, - tarė Korenas, bakstelėjęs pirštu ore 
slandančių paukščių link. - Jaučia, jog surengsim jiems 
puotą. 

Šastai šie žodžiai visai nepatiko. 

Įveikę perėją, kariai ėmė leistis žemyn. Miškas išretėjo, 
ir pažvelgęs žemyn Šasta, markstydamasis nuo saulės, pa- 
galiau pamatė rūke paskendusią Arkenlandiją, o už jos 
net mažą lopinėlį smėlio dykumos. Artėjo aliejai todėl 
visa skendėjo melsvoje migloje. 

Būrys sustojo persirikiuoti. Šasta tik dabar pastebėjo, 
kiek daug jame kalbančių žvėrių, primenančių didžiules 
kates - tai buvo leopardai, panteros ir kiti plėšrūnai. Urgz- 
dami ir nekantriai trypčiodami jie išsirikiavo kairėje, o 
milžinai sustojo dešinėje. Prieš išsirikiuodami mūšiui, jie 
nusiėmė nuo nugarų didžiulius maišus ir minutei prisėdo. 
Tik dabar Šasta pamatė, jog jų nešuliai - tai milžiniški, 
sunkūs, smailiaviršūniai auliniai batai - apsiavus jie siekė 
milžinams iki pat kelių. Susitvarkę apavą, jie užsimetė 
ant pečių didžiules kuokas ir tik tada nužingsnavo į jiems 
skirtą vietą. Lankininkai, kuriems vadovavo karalienė Liusi, 

atsidūrė priešakyje ir ėmė ruošti mūšiui lankus bei strėles. 
Dabar visur, kur tik Šasta pažvelgdavo, kariai, nusimetę 
apsiaustus, veržė žirgų balnakilpes, dėjosi šalmus, apnuogi- 
no kardus. Niekas nebesišnekučiavo. Visi buvo susikaupę 
ir niūrūs. „Na ir įkliuvau“, - pagalvojo Šasta. 

Priekyje pasigirdo karių šauksmai ir sunkus, ritmin- 
gas dunksėjimas: dunkt-dunkt-dunkt. 

- Tai Rabadašo kariai, - sušnibždėjo Korenas. - Jie ban- 
do išlaužti pilies vartus. 

Dabar net princas atrodė surimtėjęs. 

- Kodėl karalius Edmundas neįsako pulti? - nerimavo 
jis. - Negaliu pakęsto to laukimo. Juk šalta... 

Šasta pritariamai linktelėjo, kad neišsiduotų, kaip 
jis bijo. 

Staiga pasigirdo trimito garsas. Visi pasileido pirmyn 
paskui priekyje besiplaikstančią vėliavą. Užbėgę į kalvelės 
viršūnę, jie pamatė mažą, daugiabokštę pilį, užvertais var- 
tais ir nuleistomis geležinėmis grotomis. Deja, jokių kitų 
įtvirtinimų nebuvo. Virš pilies sienų matėsi maži balti 
taškeliai: gynėjų veidai. Apačioje maždaug penkiasdešimt 
priešų ritmingai daužė vartus didžiuliu rąstu. Tačiau po 
akimirkos viskas pasikeitė. Išvydę nuo kalvos atlekiančius 
Narnijos pulkus, Rabadašo kariai, kurie, reikia pripažinti, 
buvo puikiai pasirengę mūšiui, Žaibiškai užšoko ant Žirgų 
ir ėmė žiedu supti artėjančią kariuomenę. 

Abi kariuomenės dabar lėkė šuoliais ir atstumas kas 
akimirką mažėjo: paskutinės maldos sukalbėtos, veidai, 
tvirtai sukąstais dantimis, paslėpti po šalmais, virš galvų - 
apnuoginti kardai. Šastą apėmė klaikus siaubas, tačiau 
staiga jam šovė į galvą mintis: „Jei paspruksiu šį sykį, jau 
niekada gyvenime neišmoksi kovoti. Dabar arba niekada." 

Šasta nebūtų galėjęs papasakoti, kas dėjosi tą akimirką, 
kai priešai susidūrė, išskyrus tai, jog kilo siaubingas 
sąmyšis ir ausį kurtinantis triukšmas. Jam tojau pat išmušė 
iš rankų kardą. Berniukas staiga susipynė vadelėse ir pa- 
juto, jog slysta žemyn. Pamatęs tiesiai į jį lekiančią strėlę, 
Šasta pasilenkė, nuslydo nuo žirgo, žnektelėjo ant žemės, 
skaudžiai trinktelėjo kairės rankos krumpliais į kažkieno 
ginklą ir... 

Tačiau neverta pasakoti apie mūšį Šastos akimis, nes 
berniukas beveik nesusigaudė, kas vyksta aplinkui. No- 
rint pamatyti aiškesnį mūšio vaizdą, reikia persikelti už 
daugelio mylių, į atsiskyrėlio buveinę: ten prie tvenkinio, 
apgaubto svyrančiomis medžio šakomis, sėdėjo jis pats, 
Aravisė bei abu žirgai ir įdėmiai žiūrėjo į veidrodinį van- 
dens paviršių. | 

Mat, norėdamas sužinoti, kas vyksta už žaliosios jo 
buveinės sienų, atsiskyrėlis visada žiūrėdavo į tvenkinį. 
Tvenkino paviršiuje kaip veidrodyje jis galėjo.matyti, kas 
dedasi miestuose, esančiuose toliau net už Iašbaaną, ko- 
kie laivai įplaukia į Raudonąją Oazę tolimosiose salose, 
kokie plėšikai ir laukiniai žvėrys slapstosi tankiosiose Tel- 
maro giriose. Tą dieną atsiskyrėlis beveik nesitraukė nuo 
tvenkinio, nevalgė ir negėrė, nes žinojo, kad Arkenlandi- 
joje dedasi nepaprasti dalykai. Aravisė ir Žirgai taip pat 
nenuleido akių nuo vandens paviršiaus, nes suprato, jog 
tvenkinys - stebuklingas. Jo gelmėse atsispindėjo ne 
medžiai ir dangus, o tamsios, šešėliuotos, judančios 
figūros. Tačiau bičiuliai nieko aiškesnio negalėjo įžiūrėti, 
ir vienuolis kartais jiems turėdavo paaiškinti tai, ką ma- 
to. Tuo metu, kai Šasta jojo į pirmąjį savo gyvenime mūšį, 
atsiskyrėlis prakalbo: 

- Matau erelį... Ne, du... Trys ereliai suka ratus virš 
Audrų Kalno. Tarp jų yra seniausias šio krašto erelis - jis 
ten nesisukinėtų, jei nenujaustų, jog artėja mūšis. Dabar 
suka pilies link... O, matau, ką sumanė Rabadašas ir jo 
kariai, kodėl bruzdėjo visą dieną - jie nukirto ir nugenėjo 
didižiulį medį ir dabar tempia jį iš miško, kad galėtų 
išlaužti pilies vartus... Matot, vakarykštė nesėkmė pamokė 
sumanumo. Būtų protingiau pasigaminti kopėčias, tačiau 
tai ilgiau truktų, o Rabadašas nekantrauja. Koks jis vis 
dėlto kvailys! Pralaimėjus pirmąjį puolimą, reikėjo tuo- 
jau pat spausti atgal į Tašbaaną - mat norint įgyvendinti 
jo sumanymą, svarbiausia buvo netikėtas užpuolimas ir 
greita pergalė. Jau nutaikė rąstą į vartus. Karaliaus Luno 
kariai kiek galėdami apšaudo juos strėlėmis nuo pilies 
sienų. Štai jau penki Rabadašo vyrai krito, tačiau dau- 
giau - vargu... Visų galvos pridengtos skydais. Rabadašas 
kažką įsakinėja. Šalia jo - artimiausi patikėtiniai, karingi 
rytinių Kalormeno teritorijų tarchanai. Įžiūriu jų veidus: 
štai Koradinas iš Tormunto pilies, Azrokas, Klamašas, 
Ilgamašas Perkreiptalūpis ir dar vienas raudonbarzdis tar- 
chanas, kurio nepažįstu... 

- O, juk tai mano šeimininkas Anradinas! - šūktelėjo Ihi. 

- Ša-a! - nutildė jį Aravisė. 

- Štai jau laužia vartus. Jei galėčiau girdėti taip, kaip 
matau, mano ausys apkurstų nuo triukšmo! Smūgis po 
smūgio - jokie vartai ilgai neišlaikys. O kas gi ten, prie 
perėjos, pabaidė paukščius? Pulkais pakilo... Kol kas nie- 
ko nematau... A-a, kalva rytuose sumirgulaivo raiteliais. 
Kas gi jie tokie? O, matau jų vėliavą su raudonu liūtu - tai 
Narnijos pulkai! Kaip viesulas lekia nuo kalvos. Matau 
karalių Edmundą. Už jo, tarp lankininkų - mergina. O!.. 

- Kas dar? - susijaudinusi paklausė Hina. 

- Į priekį puolė plėšrūnai. 

- Plėšrūnai? - nustebusi paklausė Aravisė. 

- Taip, leopardai, panteros, lūšys... - nekantriai atsakė 
atsiskyrėlis. - Taip, taip, matau ką jie sumanė - supa priešų 
žirgus. Šie blaškosi iš siaubo, o plėšrūnai jau tarp jų... 
Rabadašas perrikiavo karius ir su šimtu raitelių vėl puola 
į mūšį. Jie jau už šimto metrų nuo Narnijos karių... 
Penkiasdešimt... Štai karalius Edmundas, didikas Peri- 
danas... Netoli jų matyti du vaikai - kaip jie ten pateko? 
Dešimt metrų... Jie jau susikovė! Narnijos milžinai tie- 
siog daro stebuklus... Vienas parkrito - matyt, strėlė 
pataikė į akį. Priekyje viskas susimaišė - geriau matyti, 
kas dedasi kairėje. Štai vėl tie du berniukai... O, tai juk 
princas Korenas, o kitas, panašus į jį kaip du vandens 
lašai... jūsų bičiulis Šasta! Korenas kaunasi labai narsiai - 
nukovė vieną priešą. Dabar jau galiu geriau įžiūrėti, kas 
dedasi centre. Rabadašas ir Edmundas buvo besusirungią, 
bet grūstis vėl juos išskyrė... 

- O kurgi Šasta? - nenustygo Aravisė. 

- O, kvailiukas! - sudejavo atsiskyrėlis. - Vargšas drąsus 
berniukas... Jis nė nenutuokia, kaip kautis mūšyje. Net 
skydo nenaudoja - visas jo šonas apnuogintas. Nežino, ką 
daryti su kardu... O, prisiminė - ėmė smarkiai mojuoti 
sau virš galvos, štai, vos nenukirto galvos savo poniui. Nu- 
kirs, jei nesusiprotės... Na va, kardą jau išmušė jam iš 
rankų. Šitaip siųsti vaiką į mūšį - tikra žmogžudystė. Jis 
neišgyvens nė penkių minučių. O, strėlė - na, pasilenk, 
kvailuti... A-a, parkrito! 

- Negyvas?! - vienu metu sušuko trys balsai. 

- Iš kur man žinoti? - atsakė atsiskyrėlis ir tęsė toliau. - 
Plėšrūnai jau baigė darbą - priešai nebeturi Žirgų: jie žuvo 
arba pabėgo. Dabar plėšrūnai puola tuos, kurie laužia 
vartus, štai, rąstas jau numestas į šalį... O, puiku! Vartai 
veriasi - tuoj išlėks pilies gynėjai! Štai, jau matau tris pir- 
muosius - tai broliai Daras ir Darinas, o tarp jų karalius 
Lunas. Už jų - Trenas, Šeras, Kolis ir jo brolis Kolenas. 
Jau išbėgo dešimt...dvidešimt...beveik trisdešimt riterių. 
Rabadašo kariai dabar priversti trauktis į jų pusę. O, kaip 
puikiai karalius Edmundas nugalėjo Koradiną. Daug 
Rabadašo vyrų meta ginklus ir skuodžia miško link. Tiems, 
kurie dar kaunasi, darosi riesta. Iš dešinės juos supa 
milžinai, iš kairės - plėšrūnai, o iš priekio - karaliaus Lu- 
no būrys. Mūšio lauke liko tik mažytis pulkas drąsiausių 
kalormenų: jie kaunasi beveik susirėmę nugaromis. Tavo 
šeimininkas tarchanas krito, Ihi... Karalius Lunas dabar 
kaunasi su Azroku, atrodo, karalius laimi - o, Azrokas par- 
krito. Ir Edmundas! Ne, vėl pašoko. Kaunasi su Rabadašu 
prie pat pilies vartų. Dar keli kalormenai pasidavė. Dari- 
nas nukovė Ilgamašą, o kas nutiko Rabadašui - nematau... 
Atrodo, žuvo. Klamašas vis dar kaunasi su karalium 
Edmundu, tačiau šiaip jau mūšis baigtas. O, Klamašas 
pasidavė! Ką gi, mūšis tikrai baigtas. 

Parkritęs ant žemės, Šasta pamanė, jog jį tuoj pat su- 
tryps žirgai. Tačiau mūšiuose taip nutinka rečiau nei jūs 
įsivaizduojate. Šasta kurį laiką gulėjo sustingęs iš siaubo, 
kol staiga suvokė, jog aplinkui nebesigirdi kanopų 
dunksėjimo ir mūšio triukšmo. Jis atsisėdo, apsidairė ir 
tuojau pat suprato, kad mūšį laimėjo Arkenlandijos ir 
Narnijos kariai. Likę gyvi Rabadašo riteriai pateko į 

nelaisvę, pilies vartai buvo plačiai atverti, o karaliai Lunas 
11 Edmundas džiaugsmingai sveikino vienas kitą. Ap- 
link juos susibūrę kariai ir didikai, vis dar uždusę ir 
susijaudinę, kažką linksmai šnekučiavosi. Staiga visi pra- 
pliupo juoktis. 

Šasta atsistojo ir, nors jautėsi gerokai aplamdytas, 
tekinas pasileido besijuokiančiųjų link pasižiūrėti, kas 
nutiko. Pribėgęs pamatė keistą vaizdą. Ant pilies sienos 
kabojo nelaimingasis princas Rabadašas ir įnirtingai mas- 
katavo kojomis. Jo šarvai, įsirėžę į pažastis, dengė pusę 
veido - atrodė, jog princas susipainiojo siauruose marš- 
kiniuose ir nebegali iš jų išlįsti. O nutiko štai kas. Mūšio 
pradžioje vienas milžinas bandė sutrypti Rabadašą savo 
smailiaviršūniu batu, tačiau jam pasisekė tik perplėšti 
princo šarvus. Taigi, kai Karalius Edmundas susirėmė su 
Rabadašu prie pilies vartų, šio nugaros šarvuose jau 
žiojėjo skylė. Edmundui stumiant jį vis artyn ir artyn prie 
pilies sienos, Rabadašas užšoko ant išsikišusio iš sienos 
akmens ir iš viršaus puolė Edmundą. Tačiau pastebėjęs, 
jog užsikoręs taip aukštai tapo taikiniu Narnijos lanki- 
ninkams, princas nusprendė šokti žemyn. Norėdamas 
grėsmingai ir išdidižiai atrodyti - o akimirką jis taip ir 
atrodė - garsiai sušuko: „Tašo bausmė tekrinta ant jūsų 
galvų!" ir šoko žemyn. Tačiau šokdamas turėjo pasisukti 
į šalį, nes tiesiai priešais jį buvo didžiulė spūstis. Taigi šoko 
ir įplėštais šarvais užkibo už sienoje kyšojusio kablio, ka- 
daise įmūryto žirgams pririšti. Dabar princas kadaravo 
prie sienos tarsi koks šlapias skuduras, išneštas išdžiovinti. 

- Įsakyk nukabinti mane, Edmundai! - plyšojo Raba- 
dašas. - Nukabink ir kaukis su manimi kaip karalius ir 
riteris, O jei esi bailys, įsakyk nužudyti! 

- Gerai, kaukimės, - tarė karalius Edmundas ir žengte- 
lėjo prie sienos nukabinti princo, tačiau jam kelią pastojo 
karalius Lunas. 

- Jei leisite, jūsų didenybe, jums sutrukdysiu - kreipėsi 
į Edmundą, o tuomet tarė Rabadašui: 
bėjęs prieš savaitę, drįstu tvirtinti, jog kiekviena būtybė 
karaliaus Edmundo valdose - nuo aukščiausiojo valdovo 
iki kalbančios pelės - būtų jį noriai priėmusi. Tačiau klas- 
tingai užpuldamas mūsų pilį taikos metu, pasirodėte esąs 
nevertas garbingo riterio vardo, 0 esate paprasčiausias 
niekšelis, vertas rykščių, o ne garbingos dvikovos. Nuka- 
binkite jį, bičiuliai, suriškite ir nuneškite į pilį kaip kokį 
kelmą. 

Kelios stiprios rankos atėmė iš princo kardą, nukabi- 
no jį ir nunešė į pilį - šaukiantį, beplūstantį grasinimais, 
keiksmais ir net ašaromis. Mat princas būtų lengviau 
pakėlęs kankinimus nei pašaipas. Iašbaane niekas nie- 
kada nedrįso 1š jo juoktis. 

Tą akimirką prie Šastos pribėgo Korenas, čiupo jį už 
rankos ir tempte nusitempė pas karalių Luną. 

- Štai jis, tėveli, štai jis! - sušuko princas. 

- O, štai ir tu pagaliau! - piktai kreipėsi karalius į sūnų. - 
Kas leido lįsti į mūšį? Nori įvaryti tėvui širdies ligą? Kas 
gitamposi kardus tavo amžiuje"? 

Tačiau visi aplinkiniai ir pats Korenas pajuto, jog 
šiurkštūs karaliaus žodžiai pilni pasididžiavimo. 

- Maloniai prašau daugiau jo nebarti, jūsų didenybe, - 
įsiterpė didikas Darinas. - Princas tiesiog panašus į jus. 
Jei jis būtų kitoks - teiktų jums liūdesį. 

- Ką gi, tiek jau to, - suniurnėjo karalius, - šį kartą 
atleidžiu. O dabar... 

Ir tai, kas įvyko šią akimirką, apstulbino Šastą labiau 
nei visa, kas nutiko iki šiol: karalius Lunas staiga čiupo 
Šastą į savo tvirtą lokio glėbį ir pakštelėjo į abu skruos- 
tus. Tada stumtelėjo Koreno link ir tarė: 

- Atsistokite šalia vienas kito, berniukai - tegu visi į jus 
pasižiūri. Pakelkite aukščiau galvas! Na, bičiuliai, 
pažvelkite - kuris iš jūsų dar abejoja?! 

Ir Šasta visai nebesusigaudė, kodėl visi kariai taip aky- 
lai įsistebeilijo į juodu su Korenu ir staiga vienu balsu 
sugriaudėjo: 

- Valio!!! 

KAIP IHI TAPO IŠMINTINGESNIS 


Dabar laikas vėl grįžti pas Aravisę ir žirgus. Jie 
sužinojo, jog Šasta gyvas ir net rimtai nesužeistas - mat 
atsiskyrėlis tvenkinyje pamatė, kaip berniukas atsistojo 
ir kaip šiltai jį pasveikino karalius Lunas. Tačiau 
atsiskyrėlis negirdėjo pilies gynėjų šnekos ir, negalėdamas 
toliau sekti įvykių, nusisuko nuo tvenkinio. 

"Kitą rytą, atsiskyrėliui įėjus į savo būstą, bičiuliai ėmė 
tartis, ką toliau daryti. 

- Ašjau nebenoriu tinginiauti, - tarė Hina. - Šeimininkas 
mums labai geras, esu jam nepaprastai dėkinga, tačiau 
dienų dienas nieko neveikiu, tik valgau ir taip sustorėju, 
jog atrodau kaip koks riebus, išlepintas ponis. Keliaukim 
į Narniją! 

- Tik ne šiandien, gerbiamoji, - paprieštaravo Ihi. - Kam 
taip skubėti? Geriau keliaukim ten kurią kitą dieną. 

- Turime susitikti Šastą, - įsiterpė Aravisė. Atsisvei- 
kinti, atsiprašyti... 

- Taip! - entuziastingai sušuko Ihi. - Kaip tik tai ir norėjau 
pasakyti. 

- Žinoma, - pritarė Hina. - Tikriausiai jis šiuo metu 
Arkenlandijoje, o mes kaip tik ten ir vyktume. Surastu- 

me jį ir atsisveikintume. Kodėl gi neiškeliavus dabar? Juk 
skubėjom iš Kalormeno į Narniją! 

- Taip... - susimąsčiusi atsiliepė Aravisė - mat ji ėmė 
jaustis truputėlį vieniša ir šiek tiek nerimavo, ką veiks sve- 
timoje šalyje. 

- Žinoma, žinoma, - pritardamas linktelėjo galva Ihi, - 
tačiau neverta taip skubėti - manau, pati suprantate 
kodėl? 

- Ne, nesuprantu, - atsakė Hina. - Kodėl? 

- Hm-m-m... Hm-m-m... - sumykė Ihi. - Kaip čia pasa- 
kius, gerbiamoji... Mat tai labai svarbus įvykis... Kai grįžti 
į gimtinę, į visuomenę - į išskirtinę visuomenę - labai svar- 
bu padaryti gerą įspūdį... O mudu juk dar taip nepado- 
riai atrodom... 

Hina prunkštelėjo. 

- Ihi, tu jaudiniesi dėl uodegos! Supratau - nori sėdėti 
čia, kol ataugs uodaga! Bet mes juk nežinome, kas dabar 
madinga Narnijoje - o jeigu ten žirgams kerpa uodegas? 
O, Ihi, esi toks pat tuščiagarbis, kaip ta pamaiva panelė 
Tašbaane! 

- Iš tiesų kvaila, - pridūrė Aravisė. 

- Prisiekiu Didžiuoju Liūtu, gerbiamoji, visai nesu toks, 
kaip ką tik mane apibūdinote, - įsižeidęs papurtė galvą 
Ihi. - Tiesiog gerbiu save ir savo bičiulius žirgus. 

- Ihi, - kreipėsi į žirgą Aravisė, kuriai ta kalba apie 
uodegas darėsi nuobodi, - seniai norėjau tavęs šio to pa- 
klausti. Kodėl tu visada prisiekinėji liūtu? Štai ir dabar 
pasakei: „Prisiekiu Didžiuoju Liūtu". Maniau, jog tu jų 
nemėgsti. 

- Taip, nemėgstu, - atsakė Ihi, - tačiau sakydamas 
„prisiekiu Didžiuoju Liūtu“, turiu galvoje Aslaną, didįjį 

Narnijos kūrėją, kuris nugalėjo Baltąją Burtininkę ir 
išlaisvino kraštą iš žiemos. Visi Narnijos gyventojai taip 
prisiekia. 

- Vadinasi, Aslanas - liūtas? 

- Ką tu! Žinoma, ne! - pasipiktinęs papurtė galvą Ihi. 

- Tašbaane visi kalba, kad jis - liūtas, - atsiliepė Aravisė. - 
O jeigu jis ne liūtas, kodėl vadini jį liūtu? 

- Hm-m-m... Vargu ar tu suprasi - esi per jauna, - tarė 
Ihi. - Aš ir pats ne visai suprantu - buvau dar mažas ku- 
meliukas, kai palikau Narniją. 

Taip kalbėdamas Ihi stovėjo priešais Hiną ir Aravisę, 
o nugarą buvo nusukęs į žaliuojančią aptvaro sieną. Kad 
atrodytų įtaigiau, kalbėjo beveik užsimerkęs, todėl 
nepamatė, kaip Hina ir Aravisė staiga išsižiojo ir išplėtė 
akis. Mat ant aptvaro sienos išdygo didžiulis auksakailis 
liūtas, daug didesnis, gražesnis, geltonesnis, o kartu ir bai- 
sesnis nei tie, kuriuos teko sutikti kelionėje. Jis be garso 
stryktelėjo šiapus aptvaro ir tylutėliai ėmė iš už nugaros 
artintis prie Ihi. Jis judėjo be garso kaip šešėlis. Hina ir 
Aravisė netarė nė žodžio - abi buvo akmenėte 
suakmenėjusios iš baimės ir nuostabos. 

- Žinoma, - tęsė Ihi, - jis vadinamas liūtu todėl, jog yra 
stiprus ir nuožmus kaip liūtas - priešams, žinoma. Ar 
kažkas panašaus... Suprantama, Aravise, esi tik maža 
mergaitė, tačiau vis tiek gėda manyti, kad Aslanas yra 
tikras liūtas. Tai tiesiog pažeminimas. Juk jei jis būtų liūtas, 
vadinasi, būtų toks pat žvėris kaip ir kiti. O! - prunkštelėjo 
Ihi. - Juk tada jis turėtų keturias kojas, uodegą ir ūsus! A- 
a-a-a! Gelbėkit! - staiga sukliko Žirgas ir puolė į šalį. 

Mat, vos ištarus žodį „ūsus“, liūtas priėjo visai arti ir 
ūsais pakuteno žirgo ausį. Šis it strėlė šovė į priešingą 

aptvaro pusę, bet turėjo atsigręžti - aptvaras buvo per 
aukštas peršokti ir vargšelis Ihi nebeturėjo kur sprukti. 
Aravisė ir Hina taip pat žingtelėjo atatupstos. Keletą 
sekundžių niekas neištarė nė žodžio. 

Staiga Hina tyliai žvingtelėjo ir virpėdama nurisnojo 
liūto link. 

- Tu toks gražus, - sušnibždėjo ji. - Visai nebijau, kad 
mane suėsi. 

- Mieloji dukra, - tarė Aslanas ir švelniai palietė 
aksominę, iš susijaudinimo trūkčiojančią kumelaitės nosį, - 
žinojau, jog atskubėsi pas mane. 

Tada pakėlė galvą ir prabilo garsiau. 

- Ką gi, Ihi, - tarė jis, - vargšeli išdidus ir baikštus Žirge, 
prieik ir tu. Arčiau, sūnau - nedrįsk taip manęs bijoti. Pa- 
liesk mane, užuosk kailio kvapą. Štai mano letenos, uo- 
dega, o štai ir ūsai - matai, aš toks pat žvėris kaip ir tu. 

- Aslanai, - virpančiu balsu prabilo žirgas, - man atro- 
do, kad esu kvailas. 

- Laimingas tas, kuris suvokia tai dar jaunystėje, tarė 
Aslanas. - Prisiartink, mano dukra Aravise. Žiūrėk, aš 
įtraukiau nagus ir šį sykį tau neįdrėksiu. 

- Šį sykį, pone? - išsigandusi paklausė mergaitė. 

- Tai aš tave sužeidžiau, - atsakė Aslanas. - Tie liūtai, 
kuriuos sutikote kelionėje, buvau aš. Ar Žinai, kodėl 
įdrėskiau tau į nugarą? 

- Ne, pone, - atsakė mergaitė. 

- Įdrėskiau lygiai tiek kartų, kiek smūgių iškentėjo ta- 
vo pamotės vergė už tai, jog apsvaigusi nuo vyno su 
migdančiomis žolėmis per vėlai pabudo. Norėjau, kad pa- 
justum, ką jai teko patirti. 

- Taip, pone. Ar galiu paklausti? 


142 


- Klausk, mieloji, - paragino mergaitę Aslanas. 

- Ar ji dar kentės dėl to, ką padariau? - paklausė 
Aravisė. 

- Vaikuti, - atsakė Liūtas, - pasakoju tau tavo istoriją, 
ne jos. Kiekvienam pasakoju tik jo paties istoriją. 

Tada Liūtas papurtė galvą ir linksmai tarė: 

- Džiaukitės, mano vaikai! Greitai vėl susitiksim, tačiau 
prieš tai čia ateis dar vienas svečias. 

Ir vienu šuoliu užšokęs ant aptvaro sienos, jis dingo. 

Keista, tačiau jam išnykus, niekas netarė nė žodžio: 
susimąstę bičiuliai lėtai kas sau vaikštinėjo minkšta ap- 
tvaro žole. 

Maždaug po pusvalandžio atsiskyrėlis nuvedė žirgus 
už namo užsrėbti jiems paruošto viralo, 0 užsimąsčiusi 
Aravisė vis dar vaikštinėjo kieme. Staiga ją išgąsdino skar- 
dus trimito garsas, nugriaudėjęs kažkur visai prie vartų. 

- Kas ten? - paklausė ji. 

- Jo karališkoji didenybė Arkenlandijos princas Ko- 
ras, - pasigirdo atsakymas. 

Aravisė atvėrė vartus ir atatupsta pasitraukė į šalį. 

Į vidų įžingsniavo du kariai, nešini alebardomis, ir 
sustoję abipus vartų pagarbiai sustingo. Po jų į kiemą įėjo 
šauklys ir trimitininkas. 

- Jo karališkoji didenybė Arkenlandijos princas Koras 
trokšta pasimatyti su kilmingąja Aravise, - tarė šauklys. 
Po šių žodžių jis drauge su trimitininku pasitraukė į šalį 
ir nusilenkė, o kariai atidavė pagarbą - mat vartuose 
pasirodė pats princas. Jo palydovai tuojau pat pasišalino 
ir tyliai užvėrė vartus. 

Princas nusilenkė - reikia pripažinti, ne taip grakščiai, 
kaip derėtų aukštakilmiam asmeniui. Aravisė taip pat 

nusilenkė Kalormeno papročiu, tačiau labai grakščiai, nes 
mokėsi šito nuo pat vaikystės. Tada ji pakėlė galvą ir 
žvilgtelėjo į atvykėlį. 

Jis buvo dar visai berniukas. Be skrybėlės, ant šviesia- 
plaukės galvos dėvėjo tik plonutėlį aukso lankelį. Pečius 
gaubė balto batisto apsiaustas, plonesnis už ploniausią 
nosinaitę, o po juo matėsi skaisčiai raudona tunika. Kairė 
princo ranka, kuria jis gniaužė kardo rankeną, buvo su- 
tvarstyta. 

Aravisė dar kartą žvilgtelėjo į atvykėlio veidą ir sušuko: 

- O-o! Juk tai Šasta! 

Berniukas akimirksniu išraudo ir ėmė greitakalbe berti: 

- Tik jau nemanyk, kad norėdamas prieš tave pasipui- 
kuoti atsitempiau čia trimitininką ir visą šią palydą. Aš 
tikrai norėjau keliauti apsirengęs savo senais skarmalais, 
bet juos jau sudegino, o mano tėvas sakė, kad... 

- Tavo tėvas? - aidu pakartojo Aravisė. 

- Paaiškėjo, kad mano tėvas - karalius Lunas, - atsakė 
Šasta. - Galėjau ir pats atspėti, nes jo sūnus Korenas - 
mano brolis - panašus į mane kaip du vandens lašai. Mes 
dvyniai. O, ir mano vardas ne Šasta, bet Koras. 

- Koras skamba gražiau nei Šasta, - tarė Aravisė. 

- Arkenlandijoje taip priimta vadinti brolius, - paaiškino 
princas Koras (nuo šiol Šastą vadinsime tikruoju vardu). - 
Pavyzdžiui, Daras ir Darinas, Kolas ir Kolenas, ir panašiai. 

- Šasta... Tai yra, Korai, - nutraukė berniuką Aravisė, - 
turiu tuoj pat pasakyti tau labai svarbų dalyką. Atleisk 
man už tai, jog taip kiauliškai elgiausi su tavimi. Aš 
nusprendžiau atsiprašyti ne dabar, sužinojusi, jog esi prin- 
cas, O jau seniau - tada, kai grįžai gelbėti mus nuo liūto. 

- Tas liūtas visai nenorėjo jūsų suėsti, - tarė Koras. 

- Žinau, - linktelėjo galvą Aravisė ir jie abu nutilo 
supratę, jog kiekvienas kalbėjosi su Aslanu. 

Staiga Aravisė prisiminė sutvarstytą Koro ranką. 

- O! - sušuko ji. - Tu juk koveisi mūšyje! Tave sužeidė? 

- Ne, čia tik šiaip - toks įdrėskimas, - atsakė Koras, 
pirmą kartą bandydamas kalbėti kaip tikras didikas, tačiau 
nesusitvardęs tuoj pat prunkštelėjo ir pridūrė: 

- Nėra čia jokios žaizdos! Paprasčiausiai kaip koks 
nevėkšla krisdamas nuo žirgo nusibrozdinau krumplius - 
tokioms žaizdoms mūšių nereikia. 

- Bet tu ten buvai, - tarė Aravisė. - Tikriausiai tai labai 
įdomu. 

- Viskas atrodė visai kitaip nei įsivaizdavau, - atsakė 
Koras. 

- O, Šas... Atsiprašau... Korai. Dar nepapasakojai apie 
karalių Luną ir kaip jis sužinojo, kad esi jo sūnus. 

- Tai ilga istorija. Prisėskim! - pasiūlė princas. - Beje, 
mano tėtis - toks, jog geresnio nė nerastum. Būčiau ne 
mažiau laimingas jį suradęs, net jei jis 1r nebūtų karalius. 
Žinoma, dabar mane visaip mokys ir lavins, bet nieko - 
gal kaip nors ištversiu. O mano istorija tokia. Aš ir Kore- 
nas - dvyniai. Praslinkus savaitei po mūsų gimimo, tėvai 
nuvežė mudu pas seną išmintingą kentaurą, kuris gyveno 
Narnijoje - palaiminti ar panašiai. Tas kentauras buvo žynys, 
o ir šiaip labai geraširdis, kaip dauguma kentaurų. Tau dar 
neteko jų sutikti? Aš pirmą kartą pamačiau juos mūšyje - 
puikūs vyrukai, bet, prisipažinsiu, greta jų kažkodėl vis dar 
jaučiuosi nejaukiai. Mudviem reikės priprasti prie visokių 
neįprastų dalykų šiuose šiaurės kraštuose... 

- Taip, - pritarė Aravisė. - Pasakok toliau! 

- Taigi, vos pamatęs kūdikius, kentauras pažvelgė į ma- 
ne ir tarė: „Vieną dieną šis berniukas išgelbės Arkenlandiją 
nuo didžiausio pavojaus". Žinoma, mano tėvai labai 
apsidžiaugė, tačiau tuos žodžius išgirdo vienas didikas, var- 
du Baras, kuris jų nekentė. Mat jis anksčiau tarnavo tėvo 
rūmų kancleriu, bet padarė kažką negero- tiksliai nežinau 
ką - ir tėvas jį atleido. Nieko blogesnio neįvyko, ir Baras 
toliau gyveno rūmuose. Tačiau jis buvo tikras niekšas - 
vėliau paaiškėjo, jog šnipinėjo Tisrokui ir perduodavo 
slaptas Žinias į Tašbaaną. Vos tik išgirdęs pranašystę, jog 
išgelbėsiu Arkenlandiją nuo didžiausio pavojaus, jis 
nusprendė mane sunaikinti. Nežinia kaip, tačiau jam 
pasisekė mane pagrobti. Pagrobęs nušuoliavo drauge su 
manimi jūros pakrantės link, o ten jo jau laukė laivas su 
pagalbininkais. Jie toj pat pakėlė inkarą ir išplaukė į jūrą. 
Tėvas kaip viesulas puolė jį vytis iš paskos, tačiau, pasie- 
kus jūros krantą, laivas jau buvo toli nuplaukęs. Karalius 
akimirksniu šoko į karo laivą ir puolė persekioti grobikus. 
Tai bent buvo lenktynės! Šešias paras jie vijosi priešų galerą, 
oseptintą ją puolė. Kilo dižiulis laivų mūšis - nuo dešimtos 
ryto iki saulės laidos. Pagaliau Arkenlandijos kariai užėmė 
laivą, tačiau manęs ten nerado. Pats Baras Žuvo mūšyje, 
tačiau vienas iš jo karių pasakė, jog rytą, prieš prasidedant 
mūšiui, grobikas atidavė kūdikį vienam riteriui, įsodino jį į 
valtį ir įsakė plaukti kranto link. Valtis dingo jūroje. Tačiau 
Aslanas išstūmė ją į krantą kaip tik ten, kur tuo metu 
stovėjo žvejys Aršišas - jis mane pamatė ir priglaudė. Kaip 
norėčiau sužinoti to riterio vardą! Jis mane maitino, o pats 
mirė badu. 

- Aslanas pasakytų, jog čia jau kito Žmogaus istorija, - 
tarė Aravisė. 

- Taip, pamiršau, - atsakė Koras. 

- O kaipgi ta pranašystė? - paklausė mergaitė. - Nuo 
kokio pavojaus tau skirta išgelbėti Arkenlandiją? 

- Na, - droviai sumurmėjo Koras, - atrodo, visi Arken- 
landijoje mano, kad aš jau tai padariau. 

Aravisė suplojo delnais. 

- Taip, žinoma! - sušuko ji. - Kokia aš kvaila! Kaip pui- 
ku! Arkenlandijai grėsė didžiausias pavojus tada, kai 
Rabadašas persikėlė per upę su savo dviem šimtais raitelių, 
o mes vis dar keliavom. Turi didžiuotis, atlikęs tokį žygdarbį! 

- Nežinau, kažkodėl truputį baisu... 

- Vadinasi, dabar gyvensi Arkenlandijoje? - nedrąsiai 
paklausė Aravisė. 

- O! - pliaukštelėjo sau per kaktą Koras. - Būčiau 
pamiršęs svarbiausia: tėvas kviečia tave gyventi su mu- 
mis. Sako, jog dvare (kažkodėl jie taip vadina rūmus) po 
mamos mirties trūksta vyriausios damos. Prašau, sutik. 
Tėvas tau patiks... Ir Korenas. Jie kitokie nei aš. Puikiai 
išauklėti. Tau nebus gėda, kad... 

- Nagi, nutilk, - nutraukė jį mergaitė, - arba tuoj pat 
susipešim. Žinoma, sutinku. 

- Tai einam pas žirgus, - tarė Korenas. 

Koks džiaugsmingas buvo šis susitikimas! Ihi, kuris vis 
dar buvo truputėlį prislėgtas, tuojau pat sutiko keliauti į 
Arkenlandiją, o kitą dieną drauge su Hina traukti į 
Narniją. Visi bičiuliai karštai padėkojo atsiskyrėliui ir at- 
sisveikindami pažadėjo netrukus jį vėl aplankyti. Greitai 
jie jau žingsniavo keliu. Žirgai manė, jog vaikai jos raiti, 
tačiau Koras paaiškino, jog Arkenlandijoje ir Narnijoje 
kalbančiais žirgais niekas nejodinėja - nebent karo metu, 
kai visiems gresia pavojus. 

Tai išgirdęs, vargšelis Ihi dar kartą įsitikino, kaip mažai 
žino apie Narnijos papročius, ir sunerimo, jog gali pasi- 
elgti kvailai. Skirtingai nei Hina, kuri risnojo saldžiai 
užsisvajojusi, Ihi sulig kiekvienu žingsniu vis labiau jau- 
dinosi ir nervinosi. 

- Nusiramink, Ihi, - drąsino jį Koras. - Man dar blo- 
giau! Tau bent nereikės eiti į mokyklą, o mane privers 
išmokti skaityti, rašyti, šokti, groti įvairiais instrumentais, 
istorijos, heraldikos ir dar visokių įmantrybių. O tu galėsi 
sau šokinėti ir voliotis Narnijos pievose kiek tik širdis 
geidžia! 

- Taigi, - niurzgė Ihi, - kas Žino, ar kalbantys žirgai vo- 
liojasi? O jeigu ne? Negalėčiau be šito gyventi... Ką ma- 
nai, Hina? 

- Aš tai voliosiuos, - atsakė kumelaitė. - Manau, nie- 
kam ten nerūpės, voliojamės mes ar ne. 

- Ar dar toli pilis? - paklausė Ihi Koro. 

- Už kito posūkio, - atsakė princas. 

- Ką gi, palaukite manęs minutėlę, - paprašė Žirgas. - 
Einu kaip reikiant pasivoliosiu - gal paskutinį kartą! 

Maždaug po penkių minučių jis, sunkiai šnopuodamas 
ir tirštai aplipęs žolėmis, stryktelėjo ant kojų. 

- Ką gi, eime, - tarė gedulingu balsu. - Vesk, prince. Į 
šiaurę, į Narniją... 

Tačiau tą akimirką Ihi labiau priminė savižudį, pasi- 
rengusį mirti, o ne išsilaisvinusį vergą, kuris laimingas 
grįžta į gimtąjį kraštą. 

RABADAŠAS KVAILASIS 


Netrukus miškas baigėsi, ir keleiviai išvydo žaliuojan- 
čias pievas, o už jų, kalno papėdėje - seną, rausvai rudos 
spalvos pilį. Buvo matyti, jog pilis, kalno saugoma nuo 
šiaurės vėjų, stovėjo čia metų metus. 

Keleiviams dar nespėjus pasiekti vartų, iš pilies jų pasi- 
tikti išėjo karalius Lunas. Apsirengęs nudėvėtais drabužiais, 
Aravisei jis pasirodė visai nepanašus į valdovą. Mat karalius 
su medžiokliais apžiūrinėjo skalikus ir tik minutei stabtelėjo 
pilyje nusiplauti rankų. Tačiau jis nusilenkė Aravisei taip 
grakščiai, jog joks didikas nebūtų įstengęs to pakartoti. 

- Jaunoji panele, - tarė jis, - širdingai sveikinu atvykusią! 
Jei mano brangioji žmona būtų gyva, jums, be abejo, būtų 
čia linksmiau, tačiau mes padarysim viską, kad jums čia 
patiktų. Žinau, kiek nelaimių, sielvarto patyrėte, kai bu- 
vote priversta bėgti iš tėvo namų - priimkite nuoširdžią 
užuojautą. Mano sūnus Koras pasakojo man apie judviejų 
nuotykius ir karštai gyrė jūsų ryžtą. 

- Be jo pagalbos mes nebūtume čia atkeliavę, valdove, 
- tarė Aravisė. - Jis puolė liūtą, kad išgelbėtų mums gyvybę. 

- Taip? - nustebo karalius nušvitusiu veidu. - Nieko 
apie tai negirdėjau. 

Aravisė ėmė pasakoti, o Koras, nors anksčiau labai 
troško, kad tėvas sužinotų apie šį nuotykį, bet drovėjosi 
pats pasakoti, dabar kažkodėl ne itin džiaugėsi, oO, 
priešingai, pasijuto labai kvailai. Tačiau nuotykis nepapras- 
tai sužavėjo karalių Luną ir jis kelias savaites taip dažnai 
pasakojo įvairiausiems Žmonėms apie sūnaus žygį, jog Ko- 
ras ėmė rimtai apgailestauti, kad tėvas apie tai sužinojo. 

Karalius pasveikino žirgus ir elgėsi su jais taip pat pa- 
garbiai, kaip ir su Aravise: mandagiai klausinėjo apie jų 
šeimas, domėjosi, kur jie gyveno Narnijoje iki pagrobi- 
mo bei vergijos. Žirgai pasakojo nedaug, nes jautėsi ne- 
jaukiai, kalbėdami su suaugusiu žmogumi - jie buvo 
pripratę prie Koro ir Aravisės. 

"Tada iš rūmų išbėgo karalienė Liusi, ir karalius Lunas 
tarė Aravisei: 

- Mieloji, štai mylima mūsų šeimos draugė, karalienė 
Liusi. Ji pasirūpino, kad jums puikiai paruoštų kamba- 
rius - tuos dalykus Liusi išmano daug geriau negu aš. 

Liusi pabučiavo Aravisę ir tarė: 

- Juk nori juos apžiūrėti, tiesa? 

Mergaitės labai patiko viena kitai ir po minutės jos 
jau Žingsniavo drauge apžiūrėti Aravisės miegamojo, 
svečių kambario ir pasišnekėti apie kitus dalykus, kuriuos 
paprastai aptaria draugės. 

Pusryčiavo visi terasoje. Kai užkando šaltos paukš- 
tienos, pyrago, duonos su sūriu ir išgėrė vyno, karalius 
Lunas atsiduso, truputį suraukė antakius ir tarė: 

- O-o0-o0i! Mes vis dar laikome nelaisvėje tą vargšelį 
Rabadašą. Bičiuliai, nuspręskime, ką su juo daryti. 

Liusi sėdėjo karaliui iš dešinės, Aravisė - iš kairės, ga- 
le stalo - karalius Edmundas, priešais jį - Darinas, o tarp 
jų - Daras, Peridanas ir Koras su Korenu. 

- Jis nusipelnė, kad įsakytumėt nukirsti jam galvą, - 
tarė Peridanas. - Pasielgė ne geriau už žmogžudį. 

- Tikra tiesa, - pritarė Edmundas, - tačiau ir niekšas gali 
pasitaisyti. Pažįstu vieną tokį... - susimąstęs pridūrė jis. 

- Jei nužudysim Rabadašą, gali kilti karas su Tisroku, - 
tarė Darinas. 

- Nebijau to Tisroko, - vėl prabilo karalius Lunas. - Jo 
armija - didžiulė, tačiau ji niekados neįstengtų įveikti dy- 
kumos. Bet aš negaliu taip šaltakraujiškai nužudyti - net 
ir niekšo. Jei būčiau susikovęs su juo mūšyje - kas kita, o 
dabar - nei šis, nei tas. 

- Mano nuomone, - įsiterpė Liusi, - jūsų didenybė 
turėtų leisti jam pasitaisyti. Išlaisvinkim jį ir tegu pažada, 
jog ateityje elgsis geriau - gal princas ir išlaikys Žodį. 

- Greičiau jau dykuma sužaliuos, sese, - tarė Edmun- 
das. - Tačiau, vardan Liūto, pabandykim! Jei jis pažadą 
sulaužys, tikėkimės, jog galėsime susiremti su juo mūšyje, 
kaip ir dera garbingiems kariams. 

- Ką gi, tebūnie kaip sakot! - tarė karalius ir kreipėsi į 
vieną iš palydovų. - Įsakyk atvesti belaisvį, bičiuli. 

Kariai atvedė grandinėmis surakintą Rabadašą. Jis atrodė 
taip apgailėtinai, tarsi būtų praleidęs naktį bjauriausiame 
požemyje, be gabalėlio duonos ar lašo vandens. Iš tikrųjų 
princas nakvojo gana patogiame kambaryje ir gavo puikią 
vakarienę. Tačiau jis taip stipriai tūžo, jog nė nepalietė maisto 
ir visą naktį baisiausiai trypė kojomis, riaumojo ir keikėsi, 
jog, savaime suprantama, dabar neatrodė itin šauniai. 

- Jūsų didenybė tikriausiai žino, - kreipėsi į princą kara- 
lius Lunas, - jog pagal visų karalysčių įstatymus ir taisykles 
turime teisę nukirsti jums galvą. Tačiau, atsižvelgdami į jūsų 
jauną amžių ir karštakošišką prigimtį bei nevykusį 

auklėjimą vergų ir tironų šalyje, nusprendėme palikti jus 
gyvą ir paleisti namo, jei išpildysite šias sąlygas: pirma... 

- Būk prakeiktas, barbarų šunie! - tulžingai iškošė 
Rabadašas. - Manai, klausysiuos tavo sąlygų?! Cha! Gi- 
riesi savo geraširdiškumu ir pamokslauji žmogui, sukaus- 
tytam grandinėmis! Įsakyk išlaisvinti mane iš šių šlykščių 
pančių, duok kardą - tada pasikalbėsim! 

Dauguma riterių stryktelėjo ant kojų, o Korenas sušuko: 

- Tėve, leisk man su juo susiremti! 

- Bičiuliai, nurimkit! - sušuko karalius Lunas. - Sėskis, 
Korenai, arba liepsiu tave išvesti į kitą kambarį. Argi ver- 
ta šitaip karščiuotis dėl kažkokio niekdario patyčių? Tai- 
gi, jūsų didenybe, mūsų salygos tokios: pirma... 

- Man nerūpi barbarų ir piktadarių reikalavimai! Nė vie- 
nas iš jūsų nedrįs nė pirštu manęs paliesti! Už kiekvieną 
įžeidimą liesis jūros Narnijos ir Arkenlandijos kraujo. Bai- 
sus bus Tisroko kerštas. Nužudykit mane, ir pasaulis tūkstantį 
metų nepamirš gaisrų ir kankynių, kurie ištiks jūsų šalis. Pa- 
sisaugokit! Tegu jus sutraiško grėsmingas Tašo kumštis! 

- Ojeigu tas Tašo kumštis pakibs ant kablio? - pasišaipė 
Korenas. 

- Gėdykis, Korenai, - sudraudė sūnų karalius Lunas. - 
Negražu šaipytis iš žmogaus, sukaustyto grandinėmis. 

- O, Rabadašai, koks tu kvailas... - atsiduso karalienė 
Liusi. 

Staiga visi atsistojo ir, Koro nustebimui, akimirksnį 
sustingo. Jis ir pats kažkodėl pašoko ir tik tada suprato, 
kas nutiko: terasoje greta susirinkusiųjų stovėjo Aslanas. 
Niekas nepastebėjo, kada jis įėjo, išskyrus Rabadašą, ku- 
ris apstulbęs sekė akimis, kaip Liūtas tyliai praėjo pro jį 
ir prisiartino prie susirinkusiųjų aplink stalą. 

- Rabadašai, - tarė Liūtas, - atidžiai klausyk. - Tavo liki- 
mas nuspręstas, tačiau dar gali jį pakeisti. Pamiršk išdidumą 
ir pyktį - tau nėra kuo didžiuotis, ir niekas tavęs nenuskriau- 
dė. Priimk šių garaširdžių karalių pasigailėjimą. 

Rabadašas išvertė akis, išsiviepė bjauria ryklio šypsena 
ir pakrutino ausis (šito galima visai nesunkiai išmokti). 
Kalormene, Tisroko rūmuose, tai visus siaubingai 
išgąsdindavo - drąsiausi kariai drebėdavo kaip epušės la- 
pai, tarnai suklupdavo ant grindų, o jautresnieji net nu- 
alpdavo. Rabadašas nesuprato, kad toks vaipymasis gali 
būti baisus tik tuomet, kai žmogus žino, jog priešais mato 
tironą, kuris lengva ranka gali įsakyti jį gyvą įmesti į 
verdančio vandens katilą. Tačiau čia, Arkenlandijoje, nie- 
kas nesuprato, kodėl Rabadašas taip bjauriai vaiposi, ir 
tik Liusi su užuojauta pagalvojo, jog princui tikriausiai 
pasidarė bloga. 

- Piktoji dvasia! - suspigo princas. - Žinau, kas esi! Nar- 
nijos šėtonas, dievų priešas! Tai žinok, prakeiktasis, kas 
esu aš! Aš - nenugalimojo, nepranokstamojo Tašo pali- 
kuonis! Jo bausmė kris tau ant galvos skorpionų lietumi 
ir žaibais, o Narnijos kalnai virs dulkėm! O... 

- Nurimk, Rabadašai, - ramiai nutraukė prakeiksmų 
srautą Aslanas. - Tavo likimas jau beldžiasi į duris, jau 
kelia sklendę... 

- Tegu dangus užgriūva! - šaukė Rabadašas. - Žemė skyla 
pusiau! Tegul liepsnos ir kraujo jūros sunaikina pasaulį, o 
aš vis tiek nenurimsiu, kol už plaukų nenusitempsiu į savo 
pilį tos barbarės, niekingų šunų dukros, tos... 

- Tavo likimas nuspręstas, - tarė Aslanas, ir Rabadašas 
su didžiausiu siaubu pamatė, jog visi susirinkusieji staiga 
prapliupo kvatotis. 

Buvo sunku nesijuokti: princas krutino ausis vis stip- 
riau ir stipriau ir, kai Aslanas tarė: „Tavo likimas 
nuspręstas", jos ėmė keistis: ilgėjo, smailėjo ir tiesiog 
akyse apaugo pilkais plaukeliais. Kurį laiką susirinku- 
sieji nesuprato, kokį gyvūną jos primena, tačiau staiga 
ėmė keistis ir Rabadašo veidas: pailgėjo, kakta paplatėjo, 
akys išsiplėtė, o nosis priešingai - įdubo, ar, teisingiau, 
visas veidas pasidarė panašus į vieną didžiulę nosį. Prin- 
co kūnas akimirksniu apaugo kailiu, rankos išsitempė ir 
ilgėjo tol, kol atsirėmė į Žemę, o vietoj pirštų išaugo ka- 
nopos. Princas staiga tapo keturkojis, jo drabužiai dingo. 
Visi susirinkusieji nebegalėjo tvardytis ir ėmė kvatoti gar- 
siau ir garsiau - neliko jokių abejonių, kad princas tapo... 
asilu. Blogiausia, kad net ir šią akimirką jis vis nesiliovė 
bėręs prakeiksmus, o kai pagaliau išvydo, kas atsitiko, 
siaubingai sukliko: 

- Ne, tik ne asilu! Pasigailėkit! Bent jau žirgu! Nors 
arkliu... Nors... O-o... I-i-i... Ha-a-a... I-ha! 

- Dabar klausyk, Rabadašai, - tarė Aslanas. - Nubaudžiau 
tave, tačiau pasigailėsiu. Tau nelemta visada likti asilu. 

Po šių žodžių asilėnas vėl ėmė įnirtingai krutinti ausis 
ir visi, nors ir stengėsi išlaikyti rimtį, vėl nusikvatojo. 

- Šaukeisi dievo Tašo, - tęsė Aslanas, - todėl jo šventykloje 
vėl tapsi žmogumi. Šių metų rudenį didžiųjų švenčių metu 
turi stoti prieš Tašo šventyklos altorių Tašbaane. Ten, ste- 
bint visiems miesto Žmonėms, tau nukris asilo kailis ir 
visi pažins princą Rabadašą. Tačiau jei kada nors nueisi 
nuo Tašo šventyklos toliau nė dešimt mylių, akimirksniu 
vėl tapsi asilu ir jau niekada nebegalėsi būti žmogumi. 

Po šių žodžių kurį laiką visi tylėjo. Kai pagaliau 
atsipeikėjo ir apsidairė aplinkui, Aslanas buvo dingęs. 

Oras ir žolė švytėjo keistu auksiniu spindesiu, ir bičiulių 
širdys prisipildė džiaugsmo: visi suprato, jog tai buvo ne 
sapnas. Be to, priešais susirinkusiuosius trypčiojo asilėnas. 

Karalius Lunas buvo labai geraširdis žmogus ir, išvydęs 
priešą atsidurusį tokioje apgailėtinoje padėtyje, akimirks- 
niu pamiršo pyktį. 

- Jūsų didenybe, - tarė jis, - nuoširdžiai apgailestauju, 
kad viskas taip liūdnai pasibaigė. Jūs pats matėte, jog tai 
ne mes jus nubaudėme. Žinoma, su malonumu nugaben- 
sime jus į Tašbaaną laivu, kad ten galėtumėte... Hm-m... 
išgyti. Aprūpinsime jūsų malonybę visais patogumais, 
kurie bus jums reikalingi: puikiu gardu... šviežiomis mor- 
komis ir šienu... 

Tačiau kurtinantis asilo bliovimas ir gerai nutaikytas 
smūgis vienam iš sargybinių aiškiai rodė, jog princas men- 
kai vertina karaliaus dosnumą bei rūpestį. 

Dabar mums jau laikas baigti Rabadašo istoriją. Jį 
sėkmingai nuplukdė laivu į Tašbaaną ir per rudenio 
šventes nuvedė į Tašo šventyklą, kur princas vėl tapo 
žmogumi. Tačiau stebuklą regėjo keturi ar penki tūkstan- 
čiai Tašbaano gyventojų, ir mieste dar ilgai netilo kalbos. 
O po senojo Tisroko mirties, kai sostas atiteko Rabadašui, 
jis tapo pačiu taikiausiu iš visų Kalormeno valdovų. Mat 
nedrįsdamas keliauti toliau nė dešimt mylių nuo Tašo 
šventyklos, valdovas negalėjo pats vesti pulkų į kovas, o 
didikų siųsti nenorėjo, kad, išgarsėję mūšiuose, nedrįstų 
kėsintis į jo sostą, kaip tai dažnai nutikdavo Kalormeno 
valdovams. Be to, žmonės nepamiršo, kad jis buvo pavers- 
tas asilu ir todėl, nors valdovui girdint, vadino jį Rabadašu 
Taikiuoju, už akių, o ir po mirties, jis garsėjo kaip Rabadašas 
Kvailasis. Net ir šiandien, pavartę Kalormeno šalies istoriją 

savo bibliotekoje, pamatysite šį vardą. O Kalormeno mo- 
kyklose iki šios dienos kuriam nors vaikui pasielgus labai 
kvailai, kiti vadina jį „antruoju Rabadašu“". 

Na, o Arkenlandijoje tą patį vakarą, kai asilėną išplukdė 
namo, kilo didžiulė puota. Svečiai susirinko žibintais 
apšviestoje pievelėje priešais karaliaus pilį. Upėmis liejosi 
vynas, skambėjo pasakojimai ir pokštai, o paskui, Kara- 
liui Lunui paprašius tylos, į svečių ratą įžengė dainius ir 
du smuikininkai. Aravisė ir Koras susiraukė pamanę, jog 
bus nuobodu - mat jiedu nemėgo Kalormeno šalies po- 
ezijos, o kitokios nebuvo girdėję. Tačiau vos užgrojus 
smuikams, jų širdyse kažkas suspurdėjo ir abu išsižioję 
klausėsi dainos apie tai, kaip dievaitis Olvinas kovojo su 
dvigalviu milžinu Piru ir pavertė jį akmeniu (Piro kalnas 
Arkenlandijoje ir yra tas suakmenėjęs milžinas), ir kaip 
jis laimėjo dailiosios Lilinos ranką ir širdį. Kai daina 
baigėsi, vaikai troško vėl ją išgirsti. Po to Ihi pasakojo 
visiems apie Zalintreko mūšį, o Liusi dar kartą papasa- 
kojo istoriją, kurią visi Narnijoje ir Arkenlandijoje, 
išskyrus Aravisę, Korą ir mūsų bičiulius žirgus, puikiai 
žinojo, tačiau vel ir vėl norėjo išgirsti: istoriją apie drabu- 
Žių spintą ir kaip ji, karalius Edmundas, karalienė Siuzana 
ir aukščiausiasis Narnijos valdovas Piteris pirmą kartą pa- 
teko į Narniją. 

Pagaliau, kaip ir buvo galima spėti, karalius Lunas 
pasiūlė jauniausiems svečiams eiti pailsėti. 

- Rytoj, Korai, - pridūrė jis, kai berniukas jau buvo 
beeinąs miegoti, - drauge apžiūrėsime pilį ir valdas. Pa- 
rodysiu tau visus privalumus ir trūkumus, nes po mano 
mirties tapsi Arkenlandijos karaliumi. 

- O kodėl ne Korenas, tėve? - paklausė berniukas. 

- Ne, sūnau, - atsakė karalius. - Tu esi mano įpėdinis. 
Tau paliksiu savo karūną. 

- Aš nenoriu, - papurtė galvą Koras. - Jau geriau aš... 

- Nesvarbu, ko norim tu ar aš, sūneli, - nutraukė jį 
karalius. - Įstatymas sako, jog vyresnysis sūnus turi 
paveldėti tėvo sostą. 

- Bet mes juk dvyniai! Vadinasi, to paties amžiaus... 

- Ne, - atsakė karalius ir nusikvatojo. - Vienas vis tiek 
atsiranda pirmas. Esi dvidešimt minučių vyresnis už 
Koreną. Ir, tikėkimės, geresnis, nors tai ne taip jau ir svar- 
bu... - Ir jis šypsodamasis mirktelėjo Korenui. 

- Bet, tėve, argi negėtum paskirti karaliumi ko tik no- 
ri? - paklausė Koras. 

- Ne, vaikine, - atsakė Lunas. - Karaliai turi gerbti 
įstatymus, nes tik įstatymų dėka jie tampa karaliais. Sos- 
te tau suteikta ne ką daugiau laisvės kaip sargybiniui, 
saugančiam savo postą. 

- O-o! - sunkiai atsiduso Koras. - Aš to visai nenoriu. 
Ir Korenas... Kaip negerai. Man niekada nebūtų šovę į 
galvą atimti iš jo karūną. 

- Valio! Man nereikės būti karaliumi! Nebūsiu kara- 
lius! - sušuko Korenas. - Visada būsiu princas - tai šimtą 
kartų geriau! 

- Tu dar nežinai, Korai, kiek tiesos tavo brolio žodžiuose, - 
vėl prabilo karalius Lunas. - Būti karaliumi reiškia būti pir- 
mam mūšyje ir paskutiniam traukiantis, o kai kraštą ištinka 
badas, dėvėti gražiausius drabužius ir linksmai juoktis bei 
džiuginti kitus, pačiam užkrimtus menkesnio valgio. 

Kai abu berniukai jau lipo laiptais į savo miegamuo- 
sius, Koras paklausė brolio, ar būtų galima kaip nors pa- 
keisti tėvo valią. 

- Jei dar taip kalbėsi, aš... tave primušiu! - atsakė Ko- 
renas. 

Man norėtųsi pasakyti, kad po šito pokalbio abu bro- 
liai jau niekada nebesiginčijo, tačiau, deja, tai būtų netie- 
sa. Jie ginčijosi ir pešėsi ne rečiau kaip kiti jų amžiaus 
berniukai, ir visos peštynės baigdavosi taip pat: Koras 
gulėdavo partrenktas. Ir net tada, kai Koras užaugo ir 
tapo pačiu šauniausiu riteriu mūšyje, niekas abiejose 
šiaurinėse karalystėse nemokėjo taip kumščiuotis kaip 
Korenas. Kaip tik todėl Žmonės jį praminė Korenu 
Griausmakumščiu. Jis nugalėjo piktąjį Audrų Kalno lokį, 
kuris, nors mokėjo kalbėti, tačiau tapo nuožmiu 
užpuoliku. Korenas vieną žiemos dieną, kada sniegas 
dengė uolas, įslinko į lokio guolį ir juodu kumščiavosi be 
perstojo maždaug trisdešimt tris kartus, kol pagaliau Ko- 
renas nugalėjo. Po šios dvikovos lokys pasitaisė ir nieko 
nebeužpuldinėjo. 

Aravisė taip pat dažnai ginčijosi ir netgi pešėsi su Koru, 
taigi, kai jiedu užaugo, buvo taip įpratę bartis ir taikytis, jog 
nusprendė susituokti ir taip daryti visą gyvenimą. Po kara- 
liaus Luno mirties jie ilgai ir laimingai valdė Arkenlandiją ir 
susilaukė sūnaus Ramo, kuris vėliau tapo pačiu garsiausiu 
Arkenlandijos valdovu, pramintu Ramu Didžiuoju. Ihi ir 
Hina taip pat ilgai ir laimingai gyveno Narnijoje, tačiau ne 
drauge - jie sukūrė šeimas atskirai. Tačiau kiekvieną mėnesį 
abu žirgai susitikdavo ir risnodavo kalnų perėja į 
Arkenlandiją aplankyti bičiulių. 

